
A vita alapja dr. Márkus Dezsőnek a végrehajtási 

törvény reformjáról 1907 október hó 26-án tartott 

előadása volt (Magyar Jogászegyleti értekezések 

XXXVL kötet 4. füzet, 280, szX 

(1907. óvi november hó 9-én.) 

Dr. Teller Miksa: 

T. Teljes-ülés ! 

Úgy a végrehajtási törvény novellájának indokolása vala 
mint az előadó úr reá mutatnak arra, hogy a novella távol- 
ról sem orvosolja a végrehajtási törvény összes hiányait 
Hangsúlyozzák azonban, hogy a polgári perrendtartás szabá- 
lyozása után úgy is teljesen új végrehajtási törvény fog a 
mainak helyébe lépni. Elég tehát szerintük, ha a novella 
egyelőre csak azokon a bajokon segít, a melyeket sürgősen 
kell orvosolni és a melyeken segíteni lehet a nélkül, hogy 
a végrehajtási eljárás egész szerkezetét meg kellene változ- 
tatni. 

Ezt a kiinduló pontot én helyesnek el nem fogadhatom. 
Két eset lehetséges ugyanis. Vagy törvény lesz a legrövidebb 
idő alatt a perrendtartás törvényjavaslatából, akkor senmii 
értelme sincsen annak, hogy egy rövid novellát alkossunk, 
csak azért, hogy az pár hónap múlva tárgytalanná váljon, 
vagy megint elmarad valamely akadály következtében a per- 
rendtartás letárgyalása, a mely esetben a novella nem elég 
alapos reformja a végrehajtási eljárásnak, a melyről úgy a 
novella indokolása, mint az előadó úr elismerik, hogy a gaz- 
dasági életet kártékonyán befolyásolja az által, hogy az adós 
helyzetét rendkívül megnehezíti, sőt sok esetben vagyoni 
existentiákat is szükségtelenül tönkre tesz. 

De nem tartom kielégítőnek a végrehajtási novellát még 
az esetben sem, ha elfogadom az indokolásnak és az előadó 
úrnak a kiindulási alapját és arra az álláspontra helyezke- 
dem, hogy elégedjünk meg egyelőre azokkal a reformokkal, 
a melyeket azonnal meg lehet csinálni egy új végrehajtási 
törvény elkészítése, vagy a mint a novella mondja a végre- 
hajtási eljárás szerkezetének megváltoztatása nélkül. Ebből 
a szempontból is keveslem azt, a mit a novella nynjt. 

Előre bocsátom ezek ntán, hogy én kizárólag az ingat- 
lan végrehajtás kérdésével akarok foglalkozni. Egyrészt azért, 
mert az ingó végrehajtás reformjának kérdésében teljesen 
egyetértek mindazzal, a mit az előadó úr elmondott. Más- 
részt azért, mert a novella épen ezzel a kérdéssel bánt el 
legmostühábbul, a mennyiben mindössze hat szakasza vo- 
natkozik az ingatlan végrehajtásra és ez a hat szakasz mind- 
össze a végrehajtási törvénynek négy szakaszát helyezi hatá- 
lyon kívül. Annál különösebb ez, mert maga az indokolás 
azt mondja, hogy a javaslat különös figyelmet fordít a mező- 
gazdaságra és az ezzel foglalkozókra. Ezen igéretét be is 
tartja az ingó végrehajtás reformjánál, de viszont az ingat- 
lan végrehajtás kérdésével úgyszólván nem foglalkozik Pedig, 
köztudomású, hogy a végrehajtási törvénynek épen az a 
része az, a mely a legrosszabb, a melynek reformja a leg- 
sürgősebb és a mely téren a helyzet tarthatatlan. Azt hiszem, 
ezen állításaim bővebb bizonyítására szükség nincsen. Nem 
akarok köztudomású tényeket nagy statisztikai apparátussal 
bizonyítani, de a kérdés fontosságának jellemzésére ezt az 
egy számadatot felemlítem, hogy pl. 1901-ben az elárverező- 
tett Ingatlanok száma 19.932, az elárverezett ingatlanok 
vételára pedig 47»1 11.000 korona volt. Már ez az egy szám- 
adat is mutatja, hogy ennek e kérdésnek szabályozásához 
rendkívüli nagy gazdasági érdekek fűződnek. Már pedig az 
ingatlan végrehajtás mai szabályozása olyan rossz, hogy az 
egyformán hátrányos a szerencsétlen adósra, mint a hitele- 
zőkre nézve. Ha azonban azt kérdezik tőlem, hogy kire hát- 
rányosabb az adósra-e, vagy a hitelezőkre nézve, akkor ha- 
bozás nélkül azt felelem, hogy a hitelezőkre nézve még sok- 
kal hátrányosabb mint az adósra nézve. 

Áttérve a végrehajtási eljárás reformjának részletkérdé- 
seire, első sorban a novellának positiv intézkedéseivel kívá- 
nok foglalkozni. 

A novella két legfontosabb intézkedése az, hogy 1. a 
bánatpénz minimumát kötelezőleg irja elő a kikiátási ár 
20%'ában, és 2. hogy megkivánja honosítani a legalacso- 
nyabb ár intézményét, mely szerint az ingatlanok a kikiál- 
tási ár felén, illetve kétharmadán alul árverésen el nem 
adhatók. 

Én sem az egyik, sem a másik intézkedést helyesnek 
el nem fogadhatom. 

A bánatpénz 20o/o-os minimumának megállapítására 
vonatkozólag az indokolás szószerint a következőket mondja : 
<(Ez az összeg (t. i. a bánatpénz) jelenleg rendszerint a ki- 
kiáltási ár lOo/o-ában állapittatik meg. Ennek az összegnek 
csekélysége okozza, hogy csupán az ingatlan hasznainak 
minél hosszabb időn át való élvezete végett sokszor olyanok 
tesznek az árverésen Ígéretet, és szerzik meg az ingatlant, a 
kik a teljes vételárt lefizetni vagy nem képesek, vagy komo- 
lyan nem akarják!* 

A javaslat ezen indokolását az előadó úr kiegészítette 
még azzal, hogy a kikiáltási ár úgyis nagyon alacsony rend- 
szerint, mert adó alapon állapittatik meg, nem pedig for- 
galmi érték alapján. A javaslat indokolása azonban téved, 
ha a bánatpénz ilyetén kötelező minimumának megállapitá- 
sától az árverési visszaélések megszűnését várja. A kijátszás 
egyik fajára reámutat az indokolás és reámutatott az előadó 
úr. Ez a kijátszás abból áll, hogy nem komoly árverési vevő 
csak azon czélból teszi le az aránylag kis összegű bánat- 
pénzt, hogy mint árverési vevő a végrehajtási törvény 180. 
szakasza alapján az ingatlant birtokba vehesse, annak hasz- 
nait hosszabb időn át élvezhesse. 

Ezt a kijátszást a 20%-os bánatpénz ép oly kevéssé 
fogja megakadályozni, mint eddig a 10%-os bánatpénz. 
A kikiáltási ár ugyanis, a mint arra az előadó úr is reá- 
mutatott, adó alapon állapittatik meg, minek következménye 
az, hogy földadónál és ház osztály adónál a kikiáltási árként 
a valóságos árnak 10— 20% -a szerepel. Egy 100.000 frtos 

ingatlan kikiáltápi ára tehát rendszerint 10 — 20,000 frt között 
váltakozik. Ilyen alacsony kikiáltási árnál azután nem sokat 
fog változtatni, hogy a kikiáltási árnak 10 vagy 20% -át 
kell-e letenni, mert ez a valóságos vételárnak nem 10 vagy 
20o/o-át, hanem 1 — 3o/o-át jelenti. Ezzel a körülmónynyel 
mindenki, a kinek az ingatlan végrehajtás terén f?yakorlata 
van, teljesen tisztában van. Sokkal egyszerűbb módja volna 
a kijátszások ezen formája megakadályozására, ha a novella 
azon rendkívül egyszerű intézkedéseket venné fel, hogy az 
árverési vevő csak az esetben kérheti a birtokba helyezését, 
ha az ingatlan nincs zárlat alatt, továbbá, hogy a késedelmes 
árverési vevő ellen a visszárverés elrendelésével egyidejűleg 
zárlat rendelhető el bármely érdekelt kérelmére. Mert szinte 
hihetetlen, hogy ez ma nincs így. Ma az árverési vevőt csak 
a visszárverés megtartása után lehet kitenni, midőn az új 
vevő helyeztetik a birtokba. Csakhogy addig sok idő telik 
el, mert az árverési vevő természetesen minden követ meg- 
mozgat, hogy ő minél tovább maradhasson az ingatlan bir- 
tokában. Felfolyamodással él a visszárverés ellen és kimeríti 
az összes jogorvoslatokat, a melyekre a novella indokolása 
is reá mutat, hogy czélját elérhesse. Ezen machinatióknak 
véget vetnének az általam proponált egyszerű intézkedések. 

A végrehajtási törvény végleges reformjánál ezt a kér- 
dést az osztrák törvény 158. és 159. §§-ának analógiáján 
lehetne szabályozni oly módon, hogy az árverési vevő nem 
mint tulajdonos, hanem, mint zárgondnok veheti csak bir- 
tokba az ingatlant, és ezt is csak akkor, ha a bíróság az 
érdekelt felek meghallgatása után ezt elrendeli. Ha a bíró- 
ságnak aggálya van a vevő ellen, bármely okból, nem köte- 
les őt a zárgondnoknak bevezetni, hanem más zárgondnokot 
rendelhet ki. 

A kijátszásnak egy másik sokkal gyakoribb veszedelmes 
formája létezik azonban, a melynek kiküszöbölését hosszú 
idő óta sürgetik különösen a jelzálogkölcsönökkel foglalkozó 
intézetek, a mely kijátszásokról szintén a bánatpénz kapcsán 
kell megemlékeznem. 

A kijátszás abból áll, hogy midőn több jószágtest kerül 
árverés alá, a végrehajtást szenvedő a végrehajtási törvény 

172. §-ában foglalt jogával élve úgy állapítja meg a sorren- 
det, hogy első sorban a legkisebb és legértéktelenebb jószág- 
test árverés alá bocsátását kívánja. Ezt a jószágtestet, mely- 
nek értéke végrehajtató követeléseinek egy elenyésző csekély 
részét képezi, az adósnak valamelyik strohmannja oly áron 
veszi meg, hogy a vételár a bekebelezett követeléseket összes 
járulékokkal ós előnyös tételekkel együtt fedezné. Mikor 
azután ez megtörtént, a végrehajtást szenvedett a végrehaj - 
iási törvény 172. §-ának értelmében a további árverés fel- 
függesztését kéri. Ezt a kijátszást az teszi lehetővé^ hogy az 
apró jószágtestek kikiáltási ára olyan csekély, hogy néha egy 
pár forint letételével lehet ezen a módon a legnagyobb ingat- 
lanok árverését meghiúsítani. 

Ne méltóztassék azt hinni, hogy ezek az esetek csak 
egészen kivételesen, szórványosan fordulnak elő. Több mint 
egy évtized óta ez a kijátszás napirenden van és a hitelezők 
igen gyakran nem tudnak ez ellen védekezni, még ha elő- 
zetes intézkedésekkel, pl. magas bánatpénzzel akarják is ezen 
kijátszásokat megelőzni. Ennek. a kijátszásnak a czélja nem 
az, hogy az árverési vevő a csekély bánatpénz letétele elfe- 
nében az ingatlan birtokába jusson, mert a kérdéses jószág- 
test rendszerint értéktelen. A czél egyszerűen az, hogy az 
adós halasztást nyerjen. Az árverés a kjjátszás folytán fel- 
függesztetik és mikor a hitelezők a színleges vevő ellen 
visszárverést kérnek, akkor természetesen megint megkezdő- 
dik a felfolyamodások, előterjesztések, jogorvoslatok újabb 
alapos kihasználása. 

Kérdés, hogy a kijátszásnak ezen faja ellen használ-e a 
bánatpénznek 20%-ban való kötelező megállapítása? Azt 
hiszem már magából az eddig elmondottakból is kétségtelen, 
hogy nem. Mert a kijátszás abból áll, hogy egy önmagában 
véve értéktelen ingatlanért, pL egy 100 vagy 200 kor. értékű 
ingatlanért az árverési vevő 100,000 korona vagy még ma- 
gasabb vételárt ajánl. Világos tehát, hogy a kijátszásnak ezen 
legsúlyosabb fajánál sem ér a 20o/o'OS bánatpénz semmit, 
mert az adós, strohmannja útján, szívesen fogja letenni a 
bánatpénz 10% -a helyett a 20o/o-ot is az árverés meghiúsí- 
tása ozéljából. 

Ezen visBzaéléB meghiúsítása oly módon volna lehetsé- 
ges, hogy a végrehajtási törvény 172. §-ának megváltoztatás 
sával a kiküldött a végrehajtató kívánságára abban az eset- 
ben is tartozzék az árverési eljárást folytatni, ha az árverési 
vevők által felajánlott » vételárak az összes bekebelezett é& 
előnyös követeléseket fedezik azon esetben, ha nyilvánvaló, 
hogy az árverési vevő ajánlata nem komoly és csak az árve- 
rés eredményének meghiúsítását czélozza. Nehogy azonban 
ezen intézkedés a végrehajtást szenvedett hátrányára váljék 
csak egyetlen egy esetben is, ki kellene egyidejűleg mon- 
dani, hogy ilyen esetben az árverési vétel érvényessége 
azon feltételtől függ, hogy az árverési vevő a vételárat nem 
fizeti be. 

A bánatpénznek 20o/o-ban való kötelező megállapítása 
tehát meggyőződésem szerint a kijátszásokat épenséggel nem 
teszi lehetetlenné, ellenben gyakran káros hatása lesz. Épen 
az adósnak érdekében ugyanis meg kell könnyíteni az árve- 
rezi vételeket, a mennyire ezt a hitelezők érdekeinek csorbi* 
tásá nélkül lehet Az adósnak, a ki a hitelezőt ki akarja- 
elégíteni, nem érdeke, hogy a bánatpénz minél magasabb 
legyen, mert minél magasabb a bánatpénz, annál kevesebb 
árverési vevőre van kilátás. 

A hitelezőknek is az az ^deke, hogy az ingatlan minél jobb 
áron kelljen el, tehát minél több árverési vevő versenyezzen 
egymással és ebből a szempontból a hitelezőknek szintén 
határozottan az az érdekük, hogy a bánatpénz minél alacso- 
nyabb legyen. A bánatpénznek rendeltetése csak az, hogy a 
nem komoly ajánlatokat lehetetlenné tegye. A mai kikiáltási 
ár megállapításának módja mellett azonban a bánatpénz a 
legtöbb esetben ép oly nevetségesen csekély lesz 20o/o mel- 
lett, mint lOo/o mellett. Ha tehát a nem komoly ajánlatokat 
lehetetlenné akarjuk tenni, akkor nem a bánatpénzt kell 
kötelező magas százalékban megállapítani, hanem a kikiál- 
tási ár megállapítását kell a mai rendszertől eltérő módon 
megállapítani. A 20<Vo-o8 bánatpénz tehát az esetek legna- 
gyobb részében teljesen czéltalan lesz és a visszaéléseket 
megakadályozni nem fogja, ellenben az esetek egy másik 
részében rendkívül károsan fog hatni azáltal, hogy a bánat- 

pénz nagysága szinte meddővé fogja tenni az árverést, vagy 
legalább is a vevők versenyét szinte ki fogja zárni. Ez az 
esetek két kategóriájában fog bekövetkezni. Az egyik a ház- 
béradó alá eső ingatlanok árverésé. 

A mig ugyanis a házosztály adó és földadó alá eső 
ingatlanok kikiáltási ára tudvalevőleg mélyen a valóságos 
értéken alul marad, addig a házbéradó alapján megállapított 
kikiáltási ár gyakran a forgalmi értéknél is nagyobb. Nagyobb 
városokban és különösen Budapesten házak árveréseinél a 
ház valóságos értékének 20% -át, sőt gyakran még ennél is 
magasabb összeget kellene a vevőknek bánatpénzül letenni, 
ami az értékesítést igen károsan befolyásolná. 

Annak bizonyítására, az hogy elmondottak mennyire meg- 
felelnek a tényeknek, megjegyzem, hogy Budapesten a jel- 
zálogos intézetek rendszerint a kikiáltási árnak nem 10, 
hanem 5o/o-át veszik fel az árverési feltételekbe bánatpénzük 
Sőt igen gyakran, az értékesebb ingatlanoknál, még az 5%-os 
bánatpénzt is túlmagasnak tartják, miért is Budapesten a 3% -os 
bánatpénz sem tartozik a ritkaságok közé. Furcsa tehát, 
hogy a novella jobban akarja megvédeni a hitelezők érde- 
keit, mint a hogy ők azt maguk teszik és a míg a hitelezők 
az ingatlan értékesítésének érdekében megelégesznek 3 — 5%-os 
bánatpénzekkel is, addig a javaslat kötelezőleg 20%os mi- 
nimumot ^akar felállítani. Ez azt eredményezné, hogy az 
árverésen más mint az első helyen bekebelezett jelzálogos 
hitelező árverési vevőként nem jelenne meg. A mi ma is 
elég gyakori, a jövőben rendszerré válna, hogy t. i. az első 
helyen bekebelezett hitelező venné meg az ingatlant úgy- 
szólván kivétel nélkül saját követelése erejéig. Ez nem áll 
érdekében az adósnak, mert nem szabadulna tartozásaitól, 
de még nagyobb mértékben sújtaná a második, harmadik és 
következő helyeken bekebelezett hitelezőket, a kik elveszte- 
nék pénzüket, mert a túlmagas bánatpénz el fogja riasztani 
és távol fogja tartani azokat, a kik alacsonyabb bánatpénz 
letételére képesek és hajlandók lettek volna. Nem szabad 
ugyanis megfeledkeznünk arról, hogy pl. Budapesten a házak 
nagy része 70%-ig van az első helyen megterhelve és így 
tekintettel arra, hogy a jelzálog kölcsönök az első helyen 

bekebelezett kölcsönt rendszerint meghagyják az ingatlanon, 
a 20% -08 bánatpénz úgyszólván a teljes vételárt jelenti. 

Az esetek másik kategóriája, midőn a 20% -os bánat- 
pénz az árverést szerfelett meg fogja nehezíteni az, a midőn 
a kikiáltási ár nem adó alapon, hanem becslés alapján álla- 
pittatik meg (148. §. második bekezdés). 

Az én nézetem szerint tehát helyesebb a mai rendszer, 
midőn a bánatpénz nagyságának megállapítása kötelezőleg 
nincsen megállapítva, hanem azt az érdekelt hitelező aján- 
latára a bíróság állapítja meg. Igenis helyes a bánatpénz 
reformja, azonban nem a novella által contemplált formá- 
ban, hanem oly irányban, hogy a hitelezők bizonyos kate- 
góriáit fel keU menteni a bánatpénz letételének kötelezett- 
sége alól. Semmi értelme sincsen annak, hogy az első helyen 
bekebelezett hitelező intézetek, bánatpénzt legyenek kötele- 
sek deponálni. 

Az első helyen bekebelezett törlesztéses kölcsönök rend- 
szerint az ingatlan értékének felét teszik ki, sőt még ennél 
is többet. Legalább is azon jelzálog hitelt nyújtó intézeteket, 
a melyek zálogleveleket bocsátanak ki és a melyek bizonyos 
magas biztosítéki alap felett rendelkeznek, a bánatpénz leté^ 
telének kötelezettsége alól fel kellene menteni. Nem az inté- 
zetek érdekében kell ezt követelni, hanem fordítva az adósok 
és a második s következő helyekeu bekebelezett hitelezők 
érdekében, mert a bánatpénz letétele mindig kamatveszte- 
séggel jár, a mi végeredményben nem a báni^tpénzt letevőt, 
hanem első sorban a kielégítési alap szélén bekebelezett 
hitelezőket és közvetve az adóst érdeklik. Ezeknek érdekében 
követelni kell a bánatpénz alól való mentességet mindazok 
számára, a kiknek azt nyugodtan meg lehet adni. Hivatko- 
zom e tekintetben az osztrák végrehajtási törvény 147. §-ára 
a mely minden korlátozás nélkül egészen a bíróságra bízza 
annak megállapítását, hogy az árverés alá kerülő ingatlanra 
bekebelezett hitelezők közül kiket és milyen mértékben kíván 
feloldani a bánatpénz letételének kötelezettsége alól. 

A mint méltóztatik látni a 20% -os bánatpénz kérdése 
korántsem olyan egyszerű, mint a milyennek azt a novella 
indokolása feltünteti. A kérdés szabályozása sok érdeket érint 

^s a mint arra reá mutattam, az a ozél, a mit a novella 
«zzel el 9>kar érni nem lesz megvalŐBÍtható, ellenben igenis 
az esetek egy nagy részében káros befolyása lesz úgy a 
hitelezők, mint a jóhiszemű adósok érdekeire. A leghatáro- 
zottabban helytelenítem tehát a kötelező SO%-os bánatpénz 
megállapítását. A bánatpénz kérdésének reformja épen nem 
sürgős és függőben hagyható addig, míg az új végrehajtási 
törvény elkészül. De ha reformáljak, akkor szerintem a 
bánatpénzt rendszerint a kikiáltási árnak 10% -ban kell meg- 
állapítani, az árverést kérő vagy csatlakozott hitelezők bár- 
melyikének indokolt kérelmére azonban a bánatpénz a ki- 
Máltási ár 5%-ig legyen leszállítható. 

Áttérek azután a novella másik fontos intézkedésére a 
legalacsonyabb ár kérdésére. A javaslat SÍ. szakasza szerint : 
«a házbér alá eső ingatlan az árverési hirdetményben meg- 
állapított kikiáltási ár felénél, egyéb ingatlan a kikiáltási ár 
kétharmadánál alacsonyabb áron az árverésen el nem ad- 
ható. » 

Mindabból, a mit a bánatpénz kérdésénél a kikiáltási 
árra vonatkozólag elmondottam önként következik, hogy a 
legalacsonyabb ár intézményét sem tartom helyesnek. A 21. sza- 
kasznak hatása ugyanis épen olyan lesz, mint a 20%-os 
bánatpénznek hatása : az esetek túlnyomó részében teljesen 
€zéltalan lesz, az esetek másik csoportjában pedig súlyos 
csapásként fog reánehezedni az összes érdekeltekre még ma- 
gára a jóhiszemű adósra is. Teljesen czéltalan lesz a 21. §. 
mindazon esetekben, midőn a kikiáltási ár házosztály adó, 
jsragy földadó alapján fog megállapittatni. Ezekben az esetek- 
ben a kikiáltási árnak fele, illetve kétharmada a valóságos 
becsértéknek 5 — 10%-ánál nagyobb nem lesz. Veszélyes a 
kétharmad, mint a vételár minimumának megállapítása azok- 
ban az esetekben, midőn az ingatlanok, vagy azok egy részé- 
nek megbecslése lehetséges az érdekeltek valamelyike által. 

Nevezetesen a végrehajtási törvény 149. §-a megengedi, 
hogy az érdekeltek bármelyike, tehát a végrehajtást szenve- 
dett is megbecsültetheii az ingatlan tartozékait és. függő ter- 
mését, a mely tartozék és függő termés becsértéke azután a 
kikiáltási árhoz hozzászámittatik. Minthogy ugyanezen sza- 

kasz intézkedése szerint a beeslevelet két községi elöljáró- 
sági tag állithatja ki, elképzelhető, hogy a legalacsonyabb ár 
intézményének meghonosítása esetére a visszaélések milyen új 
perspectivája nyilik meg a rosszhiszemű adósok előtt. Elég 
talán csak arra az egy eshetőségre reámutatnom, hogy gőz- 
malmot, gőzfürészt és egyáltalában gyártelepet a kétharma- 
dos legalacsonyabb ár intézménye mellett egyáltalában nem 
lesz lehetséges eladni Még csak kijátszásról sem lehet szó- 
ilyen esetekben, mert ha végrehajtást szenvedett, csak azt 
éri el, hogy a községi előljárósági tagok a becslevelet az 
előttük igazolt beszerzési árak alapján állítják ki, akkor sem 
lehet gyárakat árverésen eladni, mert köztudomású tény,. 
^ogy a gyárberendezés, ha csak egy pár hétig volt is műkö- 
désben, sőt ha még egyáltalában nem is volt működésben, 
már is elveszti eredeti értékének jóval több mint egyharmad 
részét. 

Ez csak egy példa a sok közül és egy olyan példa, & 
hol még a becslő közegek legteljesebb jóhiszeműségét téte- 
lezem fel. Sajnos, azonban köztudomású tény, hogy az úgy- 
nevezett községi becslevelek a legtöbb esetben nem megbíz- 
hatók. Ezt kell mondanom még azon községi becsié velekre 
is, a melyeket az elöljáróság olyan tárgyakra vonatkozólag; 
állít ki, a melyekre nézve szakértelemmel bir. Még ilyen 
becsleveleknél is 25 — 30% -os eltérés fölfelé vagy lefelé na- 
gyon is lehetséges. 

A novella a legalacsonyabb ár intézményét az osztrák 
végrehajtási törvényből veszi át, a melynek 151. §-a körül- 
belül megfelel a novella 21. §-ának. Csakhogy különbség van. 
az osztrák végrehajtási törvény és a magyar végrehajtási 
törvény szerkezete között. Nevezetesen az osztrák végrehaj- 
tási törvény szerint az árverés alá kerülő ingatlanok kivétel 
nélkül előzetesen megbecsültetnek. Ausztriában tehát nem 
adó alapon állapittatik meg a kikiáltási ár, hanem kikiáltási 
árként a hivatalból megállapított valóságos forgalmi érték 
szerepel. Ez már is oly fundamentális különbség, a mely 
lehetségessé és megmagyarázhatóvá teszi ott a legalacsonyabb 
ár intézményét. Hozzájárul ehhez, hogy a becslést nem köz- 
ségi előljárósági tagok foganatosítják, hanem bírósági hítea 

146 



Digitized by 



Googk 



13 

szakértő, esetleg két szakértő. Általában a becslési eljárás 
részletesen és pontosan van szabályozva az osztrák végrehaj- 
tási törvény 140—144. §§-aiban, úgy hogy a törvény a 
mennyire lehetséges, gondoskodik arról, hogy a kikiáltási ár 
csakugyan megfeleljen az ingatlan valóságos értékének. És 
mégis daczára annak, hogy egészen más előfeltételekre van 
xeáépitve Ausztriában a legalacsonyabb ár intézménye, a tör- 
vény ezek mellett is szükségesnek tartja a hitelezők érdeké- 
ben egyéb garantiákról is gondoskodni. Az egyik az, hogy 
visszáiTerés esetén az osztrák végrehajtási törvény 154. f-a 
•értelmében a legalacsonyabb ár mindig csak a kikiáltási ár 
fele, a mi azt jelent, hogy osztrák végrehajtási törvényben a 
legalacsonyabb ár végeredményben nem az érték kétharmada, 
hanem fele. De van még egy intézkedése a törvénynek, a 
mely quási recompensátiót nynjt a hitelezőknek azért a hát- 
rányért, hogy az első árverésen az ingatlant értékének két- 
harmadán alul eladni nem lehet. Mielőtt ezt a recompensá- 
tiót ismertetném, reá kell mutatnom arra, hogy a legalacso- 
nyabb ár intézménye hátrányos a hitelezőkre nézve azért, 
mert megneheziti az ingatlanok értékesítését árverés útján, 
hátrányos tehát mindazon hitelezőkre nézve, a kiknek a 
követelése kisebb összeggel is már fedezetet nyernének. A mi 
viszonyaink között a hitelezők helyzetüknek ezen sulyosbi- 
iiását annál jobban éreznék, mert a mi végrehajtási törvé- 
nyünk különben sem kedvező az árverési vételekre nézve. 
A mi ingatlan végrehajtási eljárásunk komplikált volta a 
komoly vevőket elriasztja az árverési vételektől. A komoly 
vevő ugyanis venni akar, nem pedig perlekedni. A mi ingat- 
lan végrehajtási eljárásunk pedig olyan, hogy az árverési 
vevő hosszadalmas és költséges birói eljárás nélkül az általa 
megvett ingatlanhoz nem igen jut. Már az is baj, hogy a 
félig-meddig értékes ingatlant az első árverésen soha sem lehet 
nfegvenni. Az első árverésen komoly vevő már csak azon egy 
okból sem jelentkezik, mert nem akar bánatpénzt letenni, 
nem akarja bánatpénzét hónapokig hevertetni, kamatveszte- 
séget szenvedni és a bánatpénz felvétel körüli költségeket 
viselni csak azért, hogy más vevő vehesse meg az ingatlant 
ntóajánlat révén. De a második, utóajánlati árverésektől is 

irtóznak a komoly vevők, mert a végrehajtást szenvedett és 
érdektársai előterjesztésekkel, felfolyamodásokkal és egyéb 
jogorvoslatokkal hónapokig, de gyakran évekig bizonytalanná 
teszik az árverésen szerzett tulajdoni jogot. Ezen körülmé- 
nyeknek természetes és köztudomású következménye, hogy 
Magyarországon az árverési vevőknek csak két kategóriája 
van. A^ egyik a közvetlenül érdekeltek csoportja: a hitele- 
zők valamelyike, a kik pénzüket akarják megmenteni, vagy 
a végrehajtást szenvedett rokonsága. A másik csoport a hiva- 
tásos árverési vevők, a kik mindent megvesznek, a mit potom 
áron meg lehet venni. A komoly árverési vevő még ha sze- 
retné is az ingatlant megvenni, rendszerint nem jelentkezik 
mindaddig, a míg az árverés jogerőre nem emelkedett és 
akkor inkább drágábban megveszi az ingatlant az árverési 
vevőtől. 

Miután ismertettem azon okokat, a melyek miatt külö- 
nösen nálunk az árverési vétel a hitelezőkre nézve nem épen 
előnyös, reámutatok arra, hogy az osztrák törvény mily 
módon nyújt alkalmat a komoly vevőknek arra, hogy az 
árverésen komoly ajánlataikkal megjelenjenek és ezáltal az 
árverést azzá tegyék, a minek valóban lennie kell; hatóság 
közbenjöttével történő adás-vételnek. Az osztr. végr. törvény 
195. §-a szerint utóajánlatnak egyáltalában nincsen helye 
akkol-, ha az árverési vevő a kikiáltási ár háromnegyed részét 
vételárként felajánlotta. Egyéb esetekben is, tehát ha a ki- 
kiáltási ár felén, illetve kétharmadán vette meg az ingatlant^ 
utóajánlatnak csak az esetre van helye, ha az utóajánlatot 
tevő legalább 25%-al ajánl fel többet. És végül még ezen 
esetben is az eredeti árverési vevő három nap alatt bejelent- 
heti, hogy ő megadja azt a vételárt is, a melyet az utóaján- 
latot tevő felajánl, és ez esetben az utóajánlat illetve utó- 
ajánlatok elutasittatnak. Az osztrák törvény intézkedései a 
komoly vevőkre nézve is lehetővé teszik az árverésen való 
részvételt, mert a vevő azzal a tudattal mehet az árverésre, 
hogy az ingatlant végérvényesen megveheti a nélkül, hogy 
hónapokig bánatpénzét hevertetnie kellene és a nélkül, hogy 
hónapokig bizonytalanságban maradna a felől, vett-e ő volta- 
képen ingatlant vagy sem. 

ÖBszehásonlitva tehát az osztrák törvéoyt a mi novel- 
lánkkal, azt látjuk, hopy az osztrák törvényben van rátiója 
a legalacsonyabb ár intézményének, mert ott az ingatlan kö- 
telező és alapos becslése előzi meg az árverést, ellenben 
nálunk a kikiáltási ár oly alapon állapíttatik meg, a mely a 
legtöbb esetben összehasonlíthatatlanul alacsony vagy esetleg 
túlmagas kikiáltási árt eredményez. Egyik esetben czéltalan 
a legalacsonyabb ár intézménye, a másik esetben pedig épen 
káros, sőt jogfosztó lehet a hitelezőre. Végül igazoltam, hogy 
az osztrák törvény a legalacsonyabb ár intézményért recom- 
pensatíót nyújt a hitelezőknek a mi utóajánlati intézmé- 
nyünkkel szemben. 

Nézetem szerint tehát a legalacsonyabb ár intézményét 
a végrehajtási törvény mai szerkezetébe beállítani egyáltalá- 
ban nem lehet. Ha ezt az intézményt az osztr. végr. törvény- 
ből át akarjuk venni, akkor azzal együtt át kellene venni 
mindazt, a mi a legalacsonyabb ár intézményével a dolog 
természetből folyólag összefügg, vagyis a kötelező becslést, 
utóajánlat korlátozását stb. Nézetem szerint különben a leg- 
alacsonyabb ár intézménye még azon esetre sem érdeiües a 
recipiálásra, ha a kötelező becsléssel és minden egyéb részlet- 
szabályozással együtt vesszük is át az osztr. törvényből. Ez 
a szabályozás ugyanis csak az esetben volna üdvös, ha az 
ingatlan becsértéke változatlan valami volna, ha nagyobb 
fluctuatiók ki volnának zárva és végül ha az ingatlanok meg- 
becslése teljesen megbízható módon eszközölhető volna. Csak- 
hogy ezen feltételeknek egyike sincs meg. Az ingatlanok 
értéke, vételára épen nálunk Magyarországon és épen most a 
legutóbbi években és előre láthatólag még évek hosszú során 
át állandó hullámzásnak van kitéve. A parczellázási láz fel- 
Bzökteti a földek árát néha a duplájára, sőt még azon felül 
is, néhány rossz gazdasági év és fínancziális depressió pedig 
megint összetöri a magas árakat. Köztudomású, hogy a leg- 
szolidabb, legelőkelőbb jelzálog intézeteink időközönkint nagy 
mennyiségű ingatlant kénytelenek árverésen megvenni saját 
jelzálog kölcsöneik erejéig, a mi azt jelenti, hogy a kölcsön 
megszavazásakor kétszer olyan nagy értékűre becsülték az 
ingatlant, mint a mennyiért árverésen el volt adható, a mely 

tény önmaga is erős érv a kétharmados legalacsonyabb ár 
ellen. 

Még ha figyelembe is veszszük azon köztudomású tényt, 
hogy a jelzálogos intézetek az ingetlanok valóságos értékének 
őQo/o-án valamivel túlmennek, akkor is concedálnia kell minden- 
kinek, hogy Magyarországon %-nyi legalacsonyabb ármegálla- 
pítás a hitelezők érdekeit súlyosan érinti. De még az áringadozá- 
soktól el is tekintve figyelemmel kell lennünk a szakértői 
vélemények problematikus értékére. Még ha birósági hites 
szakértők becslését fogja is alkalmazni uj végrehajtási törvé- 
nyünk az osztrák mintára, ez esetben is a mi viszonyaink 
között aggályosnak tartanám a szakértő által megállapított 
becsérték %-ának minimális vételárként való kötelezőleg 
előírását. Még a legnagyobb jóhiszeműség feltételezése mel- 
lett is a mi gazdasági viszonyaink között a becsértéknél egy 
20 — 300/0 -OS variáczió mindig lehetséges. 

Nézetem szerint tehát az egész osztrák rendszer részle- 
tes átvétele nem tanácsos, sem most a novellárís reform- 
nál, sem az uj végrehajtási törvénynél. Az osztrák rendszer 
birálata kapcsán meg kell emlékeznem röviden a német ú. n. 
fedezeti rendszeiTŐl is. Az előadó úr per tangetem említette, 
hogy híve a fedezeti rendszemek. Álláspontját részletesen 
nem indokolta. Magam is híve vagyok a fedezeti rendszer- 
nek és nem tartanám szükségesnek a rendszer ismertetését, 
ha nem kellene bírálat tárgyává tennem azokat az érveket, 
melyeket a novella indokolása a fedezeti elv ellen felhoz. 
Az indokolás a következőképen ismerteti a fedezeti elvet : 
«Az egyes külföldi törvényhozások által elfogadott ú. n. 
fedezeti elvet, a mely szerint az árverésen az ingatlan csak 
olyan áron adható el, a melyből az eljárás költségein kívül 
az árverést kérő hitelezőt megelőző jelzálogi követelések ki- 
teljenek, a javaslat nem fogadja eL A fedezeti elvnek in- 
doka az, hogy a hitelezőnek semmi érdeke sem fűződik 
az árverési eladáshoz, ha a vételárból az ő követelésére 
semmi sem jut. Magának az árverést kérőnek tehát 
szintén érdekében van az, hogy az ingatlan árverési el- 
adása ebben az esetben elmaradjon és ujabb kísérlet tétes- 
sék a magasabb vételár elérésére. Az árverést kérőt megelőző 

hitelezők érdeke pedig megköveteli, hogy az utánuk követ- 
kező jelzalogí hitelező az ő akaratuk nélkül, vagy ellenére 
ne eszközölhessen ki oly árverési eladást, mély rájuk hátrá- 
nyos. A végrehajtást szenvedő adósnak pedig mindenesetre 
jogos érdeke, hogy ingatlana árverésen el ne adassék akkor, 
ha ez az eladás még hitelezőire is hátrányos. » 

A fedezeti elvnek ez az ismertetése helyes, de nem tel- 
jes, mert nem teijed ki a fedezeti elvvel azon kapcsolatos 
másik nem kevésbbé fontos elvre, hogy annak a hitelezőnek 
a követelése, a ki árverést nem kért, az elárverezett ingat- 
lanon bekebelezve marad, vagyis az árverési vevő azt egy- 
szerűen átvállalja, ha csak azt az árverés megkezdése előtt 
fel nem mondják. Ez az ú. n. átvételi elv (Überűahmprinzip). 

Az árverés ezáltal nagyon hasonlóvá válik a szabad kéz- 
ből való adás-vételhez. A szabad kézből való vétel sem tör- 
ténik úgy, hogy a vevő az összes terheket kifizeti, hanem 
mindig úgy, hogy a vevő a bekebelezett terheket, vagy leg- 
alább is nagyobbik részét személyes tartozásként átvállalja. 
A fedezeti elvnek nagy előnye tehát, hogy a vevőnek egy- 
szerű módot nyújt a bekebelezett terhek átvételére. Ez lénye- 
gesen megkönnyíti az árverési vételeket. Igaz, hogy az árve- 
rési eljárásnak ez a része nem szükségszerű folyománya a 
fedezeti elvnek, hanem az úgynevezett átvételi elv (Über- 
nahmprincip) folyománya. Csakhogy ez az átvételi elv a fede- 
zeti elvnek kiegészítő része és a fedezeti elv csak akkor ér- 
vényesíti igazán üdvös befolyását, ha az átvételi elvvel pá- 
rosul. 

A novella indokolása az átvételi elvet egyáltalában 
nem érinti, a fedezeti elv ellen pedig főérvül olyan okot 
hoz fel, a melyet helyesnek el nem fogadhatok. Nevezetesen 
az indokolás azt mondja: 

«A fedezeti elv a hitelezők kijátszására is nagyon köny- 
nyen felhasználható. Nem kellene egyéb, mint csak az, hogy 
a tulajdonos, a ki ellen végrehajtások küszöbön vannak, az 
ingatlan értékét meghaladó fictiv zálogjoggal terhelje az in- 
gatlant és az ingatlan a végrehajtás alól ki volna vonva, 
mert minden árverés eredménytelen maradna.)) 

Ez az érv nézetem szerint nem helyes. A fedezeti elv 

mellett is bármely hitelező, a ki az árverést kérő hitelező 
előtti rangsorban van bekebelezve, bármikor kérhet árverést, 
a mely esetben senki és semmi sem akadályozhatja meg az 
árverés megtartását. Ha pedig úgy kell értenem az indoko- 
lást, hogy egy tehermentes, vagy még nem túlterhelt ingat- 
lan tulajdonosa terheli meg fictiv tételekkel az ingatlanát, 
úgy ez ma ép úgy lehetséges és elő is fordul, mint a fede- 
zeti elv mellett. Ez tehát nem érv a fedezeti elv ellen, ha- 
nem a fictiv megterhelések ellen szól, a melyeknek megaka- 
dályozása és lehetetlenné tétele másképen mint büntető úton 
semmiféle árverési rendszer meUett nem lehetséges. 

Az indokolásnak egy másik érve a fedezeti elv ellen az, 
hogy gyakorlatilag a fedezeti elv előnyei nagyon kétségesek, 
mert azok az adósok, a kiknek ingatlanai árverés alá kerül- 
nek, rendszerint oly vagyoni helyzetben vannak már, hogy 
alig menthetők meg többé. Ez az érv azért nem helyes, mert 
a fedezeti elv első sorban nem az adós, hanem a hitelezők 
érdekét szolgálja. A mai rendszer mellett igen gyakran elő- 
fordul, magam is tudok reá sok példát, hogy az első helyen 
érdekelt hitelezők nem forszírozzák az árverést, mert az idő- 
pontot alkalmatlannak találják. Ellenben egy rossz rangsor- 
ban bekebelezett kis hitelező árverést kár, esetleg meg is 
tartja csak azért, hogy a jobb helyen álló hitelezőket a kö- 
vetelésének a kiegyenlítésére szorítsa. Vagy az is megtör- 
ténik, hogy egy telekkönyvileg nem érdekelt személy, a ki 
szemet vetett az ingatlanra, reá birja a kedvezőtlen rangsor- 
ban bekebelezett hitelezőt az árverés megtartására, csak azért, 
hogy az árverésen az ingatlant potom áron megvehesse. Ezek 
a példák eléggé mutatják, milyen sok visszaélés megszünte- 
tését eredményezi a fedezeti elv. Nem szerencsésebb az indo- 
kolás azon harmadik érve sem, hogy a fedezeti elv elfoga- 
dása arra kényszeríti az árverést kérő hitelező előtt bekebe- 
lezett hitelezőket, hogy maguk is lefolytassák a végrehajtási 
eljárást és csatlakozzanak a másik végrehaj tatóhoz, ami te- 
temes költségszaporodást okozna a nélkül, hogy a végrehaj- 
tást szenvedőnek hasznára válnék. Ez az érv helytelen, mert 
a hitelezők a mai eljárás mellett is kénytelenek csatlakozni 
az esetre, ha maguk is az árverés megtartását kívánják, mert 

hisz az árverést eredetileg kérő hitelező bármikor beszün- 
tetheti az árverési eljárást a nélkül, hogy azt más hitelező 
folytathatná. Ez a kérdés tehát semmiképen sem függ Össze 
ft fedezeti elv kérdésével. Sőt a mai eljárásban csatlakozást 
külön nem is kell kérni, hanem a végrehajtási törvény 166. 
és 167. §§-ai értelmében a biróság a végrehajtási zálogjog 
bekebelezésének elrendelésekor a későbbi végrehajtónak a 
korábbi végrehajtóhoz való csatlakozását külön kérelem nél- 
kül is hivatalból kimondja és ha a korábbi végrehajtó érde- 
kében az árverési hirdetmény már kibocsáttatott, a biróság 
a csatlakozás elrendelésével egyidejűleg póthirdetményt bocsát 
ki a másik hitelező javára. Tehát a miről az indokolás azt 
mondja, hogy az a fedezeti elvnek a következménye lesz, az 
már ma is megvan az ingatlan végrehajtási eljárásban. 

Nézetem szerint a fedezeti elvnek azon hátrányai, a me- 
lyeket a novella indokolása felemlít, a valóságban nem lé- 
teznek. Ellenben a fedezeti elvnek előnyei szembetűnők. 
Nincsen semmi értelme annak, hogy az ingatlan elárverez- 
tessék, ha az árverést megtartó hitelező követelésére egy 
fillért sem kap. Nyilvánvaló, hogy ilyen esetben az árverés 
megtartása nem áll sem az adósnak, sem az árverést meg- 
tartó hitelezőnek, még kevésbbé az előttük vagy az utána be- 
kebelezett hitelezők érdekében. Az ilyen árverés érdekében 
állhat az árverési vevőnek, a ki olcsón vásárol és senki más- 
nak. Minthogy pedig az árveréseknek az a czélja, hogy első 
sorban a hitelezők nyerjenek kielégítést, másodsorban, hogy 
az adós szabaduljon kötelezettségei alól, nyilvánvaló a fede- 
zeti elv azon üdvös következménye, hogy az árverési vissza- 
élések egyes fajait lehetetlenné teszL A fedezeti elv másik 
üdvös következménye, hogy az árverési eljárást egyszerűsíti. 
Nincsen szükség az ingatlan megbecslésére, hanem csak azon 
vételár-minimum megállapítására, a mely mellett az ingat- 
lan el lesz adható. Ezen vételár-minimum megállapítása ugyan 
előzetes sorrendi tárgyalás megtartását teszi szükségessé, a 
mi költséggel jár, de másrészt megvan az az igen nagy 
előnye, hogy az összes érdekeltek az árverés napján tisztá- 
ban vannak azzal, hogy a bekebelezett terhek közül melyek 
állanak fenn, milyen összegek erejéig. Ezt a kérdést ma is 

kénytelen minden második és következő helyen bekebelezett 
hitelező saját érdekében tisztázni, a míg azonban ezt ma 
csak magánúton, tehát nem egészen megbízható módon te- 
' heti, addig ezt a fedezeti elv mellett a biróság állapítja meg. 
Előfordulhat ugyan, hogy egy bekebelezett tétel fennállónak 
vétetik, a mely valóságban már nem áll fenn. Csakhogy a 
fedezeti elv ezen hiánya ma is megvan, sőt még nagyobb 
mértékben, midőn az érdekeltek egyáltalában nincsenek tisz- 
tában azzal, hogy a bekebelezett terhek közül mi áll fenn és 
milyen összegek erejéig. 

A mi a fedezeti elvvel kapcsolatos átvételi elvet illeti, 
annak csirái megvannak a végrehajtási törvényünk 183. §-ában, 
a mely megengedi, hogy a vevő a jelzálogos hitelezőkkel 
Daegegyezhet abban, hogy az utóbbiak követelései, a mennyi- 
ben a vételárból kielégítést nyernének, a birtokon teherképen 
továbbra is fenmaradjanak. A mi törvényünk tehát az ár- 
verés utáni átvételt és az árverési vételbe való beszámítást 
engedi meg, míg az átvételi elv azt teszi lehetővé, hogy a 
vevő már az árveréskor tisztában van azzal, hogy mit fog 
megtarthatni a bekebelezett terhekből. A kik a gyakorlati 
életet ismerik, tudják, hogy nálunk is érvényesül az átvételi 
elv oly módon, hogy az árverési vevők már az árverés előtt 
tárgyalásokba és alkudozásokba lépnek a jelzálogos hitele- 
zőkkel és esetleg kötelező formában nyilatkozatokat vesznek 
tőlük, melyekbe a kölcsön meghagyására magukat kötelezik. 
Míg azonban a mi törvényünk meUett mindenki aki az ár- 
verésen résztvenni szándékozik, külön-külön kell, hogy tár- 
gyalásokat folytasson minden egyes hitelezővel, addig az át- 
vételi elv mellett ez a kérdés a lehető legegyszerűbb módon 
oldódik meg. íme ezek nagyjában a fedezeti elvnek az elő- 
nyei. Ismétlem, magam részéről a fedezeti elv ezen előnyeit 
oly szembeötlőknek tartom, hogy azoknak részletesebb ismer- 
tetését nem tartottam volna szükségesnek, ha az indokolás 
a fedezeti elv ellen nem hozott volna fel olyan érveket, me- 
lyeknek bírálatát szükségesnek tartom már csak azon okból 
is, hogy az új végrehajtási törvény elkészítése alkalmával a 
fedezeti elv meghonosításának kérdését komoly megfontolás 
tárgyává tegyük. a, 

Felszólalásom eddigi részeiben igyekeztem kimutatni^ 
hogy a javaslatnak két fontos újítása és pedig a 20%*O8 bá- 
natpénz és legalacsonyabb ár intézménye üdvösnek nem mond- 
ható. Ezen két kérdéssel kapcsolatban már is reá mutattam 
az ingatlan végrehajtási eljárás terén mutatkozó számos 
visszaélésre, a melyeket a javaslat nem orvosol. A súlyos 
bajokat azonban eddigi előadásom távolról sem merítette ki. 
A végrehajtási törvény fogyatékosságára nézve talán legjel- 
lemzőbb, hogy az eddig hozott cnriai teljes-ülési határozatok 
több mint egyharmadrésze a végrehajtási eljárás körében fel- 
merült kérdésekre vonatkoznak. Nem vájllalkozom az ingat- 
lan végrehajtás Összes súlyos hiányának ismertetésére, en- 
gedjék meg azonban, hogy az általam már eddig érintett 
visszaéléseken, kijátszásokon és hiányokon kívül csak nagy 
körvonalakban reámutassak néhány kérdésre, a melyeknek 
sürgős szabályozása halasztást nem szenvedhet. Elsőnek fel- 
említem az eljárás komplikált hosszadalmas voltát. Ezt a 
kérdést az előadó úr is érintette és azt ajánlotta, hogy 'a 
végrehajtási kérvényt mint fölöslegest küszöböljük ki. Az elő- 
adó úr ezen propoziczióját úgy a költség kímélése, mint az 
eljárás megrövidítése szempontjából magam részéről is na- 
gyon helyesnek tartom. Semmi szükség sincsen arra, hogy a 
jogerős ítélet alapján előbb végrehajtást legyen kénytelen 
kérni a hitelező az ingatlanra és csak ennek jogerőre emel- 
kedése után legyen az árverés megkérhető. Semmi akadálya 
sincsen annak, hogy a hitelező a jogerős ítélet alapján egye- 
nesen árverést kérhessen az ingatlanra. Ez is oly rendszabály, 
a melyet a novellába fel lehetne venni a mai végrehajtási 
eljárás szerkezetének minden megváltoztatása nélkül. 

Az árverési eljárás egyszerűsítése és gyorsítása égetően 
sürgős, mert köztudomású, hogy az adós és érdektársai ma 
évekig elhúzhatják az ingatlan árverés megtartását és annak 
jogerőre emelkedését könnyű szerrel. Épenséggel nem ritka 
eset, hogy egy ingatlan végrehajtásának teljes lebonyolítása 
5 — 6 évig is eltart, még ha a hitelezők mindent el is követ- 
nek, hogy adós machináczióit megakadályozzák. A 2 — 3 évig 
elhúzódó árverések lebonyolítása pedig napirenden vannak. 
Az is köztudomású, hogy a jelzálogos hitelezők még ha leg- 

165 



Digitized by 



Googk 



n 

jobb helyen vannak is bekebelezve, gyakran érzékeny kamat- 
veszteséget szenvednek, mert a tőke rangsorozatában csak az 
árverés napját megelőző három évi kamatot kaphatják meg, 
ma pedig igen gyakran három év alatt nem tudják jogerős 
árverésig sem vinni a Yégrehajtásí eljárást Ezen szégyenle- 
tes állapot hátrányai épen a jóhiszemű adósokat sújtják a 
legnagyobb mértékben, mert a hitelezők a mint adósuk csak 
egy részlettel adós marad, nem várnak, megindítják a végre- 
hajtási eljárást, mert attól tartanak, hogy késedelem esetén 
kamatveszteséget fognak szenvedni. Az ingatlan végrehajtási 
eljárás reformja tehát nemcsak a hitelezőket, nemcsak azon 
adósokat érdekli, a kiknek az ingatlana árverés alá kerül, 
hanem közvetve minden adóst, mert a hitelezők sokkal tü- 
relmesekbek volnának, sokkal enyhébb elbánásban részesíte- 
nék adósaikat, ha nem rettegnének attól a gondolattól, hogy 
a késedelmes adósnak adott minden halasztás az ő rová- 
sukra megy. 

Az ingatlan végrehajtási eljárás azonban nemcsak kom- 
plikált, nemcsak hosszadalmas, hanem rendkívül költséges is. 
Az eljárás költséges voltát pedig előidézi egyrészt épen az 
eljárásnak ismertetett komplikált és hosszadalmas volta, de 
előidézik másrészt oly törvényes intézkedések, a melyek tel- 
jesen feleslegesek, a melyek úgy a hitelezőknek, mint az 
adósnak egészen szükségtelen, könnyen kiküszöbölhető költ- 
ségeket okoznak. Hosszadalmas volna egyenként kimutatni 
mindazon egyszerűsítést és költségkímélést, a melyet eszkö- 
zölni lehetne. Csak arra szorítkozom, hogy egy pár különö- 
sen furcsa dolgot kiemeljek. Az egyik felesleges költségszapo- 
rítás abból áU, hogy minden egyes hitelező jogosítva van az 
ingatlanra zárlatot vezetni. Mindegyik hitelező külön-külön 
megjelenik a helyszínen és bevezeti a maga javára a külön- 
ben mái' kirendelt és megerősített zárgondnokot. Ez azt je- 
lenti, hogy ha 20 hitelező vezet zárlatot, akkor 20-szor me- 
rül fel a zárlat foganatosításának költsége, a mi nemcsak az 
adósra, hanem még inkább a hitelezőkre nézve sérelmes, 
mert a zárlat foganatosításénak költsége előnyös tételt képez. 
Sietek kijelenteni, hogy erre a felesleges költség okozására 
a törvény a hitelezőket nemcsak feljogosítja, hanem kény- 

Bzeríti, mert a végrehajtási törvény 208. §-a a zárlat foga- 
natosításának más módját, mint a zárgondnok tényleges be- 
vezetését nem ismeri. Mennyivel egyszerűbb és olcsóbb volna, 
hogy ha a zárlat foganatosítása után a későbbi hitelezők 
egyszerű kérvénynyel bejelenthetnék a zárlathoz való csat- 
lakozásukat. Semmi szükség sincs ugyanis arra, hogy a zárlat 
többször foganatosíttassék, a későbbi zárlatfoganatosítás ter- 
jedelme úgy sem lehet nagyobb, mint az elsőé, t. i. az in- 
gatlan és összes tartozékainak átadása a haszonélvezetnek 
záír alá vétele végett. Ilyen értelemben intéződik például az 
osztrák végrehajtási törvénynek 100 — 103. §-a is. A többszö- 
rös zárlat foganatosításának megszüntetése egyformán érdeke 
tehát az adósnak, mint a hitelezőknek és oly egyszerű rend- 
szabály, a melylyel az új végrebajtási törvény elkészítéséig 
várni nem kelL 

Hasonlóan felesleges költséggel való megterhelése az 
adósnak és hitelezőknek a végrehajtási törvény 189. §-ának 
azon intézkedése, mely szerint az árverés hirdetése és foga- 
natosítása körül felmerült költségek előnyös tételi; képeznek. 
Különösen súlyos megterhelés ez ma, midőn minden egyes 
csatlakozott hitelező nagyobb ingatlanoknál háromszor hir- 
deti az árverést. Ennek a következménye az volt, hogy ezen 
a czimen több 100 koronára rugó előnyös költségek merül- 
tek fel. A novella 19. §-a csökkenti a költségeket azáltal, hogy 
ezentúl az ingatlan értékére való, tekintet nélkül egyszeri 
árverés elégséges lesz, de nézetem szerint ennél az intézke- 
désnél nem szabad megállni. A végrehajtási törvény 189. §-ának 
a) pontja ekként módosítandó, hogy az árverés hirdetésének 
és foganatosításának költsége nem képezne előnyös tételt, 
hanem a 192. §. a) és b) pontjának analógiája szerint a 
tőke követeléssel egyenlő sorrendben elégíttessék ki. Ezen 
egyszerűnek és kicsinyesnek látszó intézkedés nézetem sze- 
rint hozzá fog járulni ahhoz, hogy oly hitelező, a kinek az 
árverés megtartásához komoly érdeke nem fűződik, kevésbbé 
lesz hajlandó a jövőben az árverést megtartani. Ma meg- 
teszi és megteheti már csak azért is, mert neki költségébe 
nem kerül, hirdetésének és az árverésen való megjelenésének 
költségeit előnyösen sorozzák. Ha azonban ez meg fog szűnni 

és ezen költségek csak az ő tőkekövetelésének rangsorában 
fognak kiegyenlítést nyerni, akkor csak az esetre fog az ár- 
verés megtartásához ragaszkodni, ha komoly kilátása lesz 
arra, hogy az ő tőkekövetelése egészben vagy részben kiegyen- 
lítést fog nyerni. Teljesen felesleges költséget okoz az árve- 
rési hirdetménynek hosszú szövege is. A mai hosszú olvas- 
mány helyett teljesen elegendő volna egy olyan hirdetmény, 
a mely pár sorban tartalmazná a lényeget. 

Tovább folytathatnám a felesleges költségeket okozó té- 
nyezők felsorolását, de talán elég volt az eddigi példák fel-* 
sorolása annak igazolására^ hogy a végrehajtási eljárás tele 
van oly felesleges intézkedésekkel, melyek külön-külön talán 
bajt nem okoznának, együttvéve azonban lényegesen hozzá- 
járulnak ahhoz, hogy végrehajtási eljárásunk és különösen 
ingatlan árverési eljárásunk oly rossz, hogy még czéltudato- 
san sem lehetett volna rosszabbat konstruálni. A végrehaj- 
tási eljárás hosszadalmasságához, komplikált voltához és drá- 
gaságához hozzájárulnak egyes specziális hiányok és bajok, 
melyek még súlyosbítják a végrehajtási eljárás szerkezeti 
hibáit. A törvényünknek ilyen súlyos baja például a zár- 
gondnokkinevezésénekkérdése. A végrehajtási törvény 208. §-a 
értelmében a zárgondnokot a bíróság nevezi ugyan ki, de 
a végrehajtő ajánlatának figyelembe vételével. Ugyanezen 
szakasz értelmében későbbi végrehajtás esetén ugyanazon 
zárgondnok nevezendő ki. A törvény ezen két intézkedése 
ahhoz a gyakorlathoz vezetett, hogy a bíróság mindig az 
első végrehajtató által bevezetett zárgondnokot megerősíti. 
A törvény ezen intézkedése és a bírói gyakorlat folytán gyakran 
nagy értékű ingatlanok zárgondnokát épen a legrosszabb rang- 
sorban bekebelezett, tehát legkevésbbé érdekelt hitelezők vaJa- 
melyíke vezeti be, a kiknek zárgondnokát azután az igazán érde- 
kelt hitelezők tűmitartoznak. A rosszhiszemű adósok még ennél 
is tovább mennek és midőn érzik, hogy a zárlatot el nem 
kerülhetik, akkor fictív végrehajtási zálogjogot kebeleztetnek 
be ingatlanukra csak azon célból, hogy ezen fictív hitelező 
az adós strohmannját vezesse be zárgondnokul az ingatlanra. 
Ilyen esetben a zárgondnok és a végrehajtást szenvedett tu- 
lajdonképen egy személy. Hangsúlyozom, hogy ezek a vissza- 

élések korántsem fordulnak elő csak szórványosan és a jel- 
zálogos hitelező ezen kijátszások ellen megint csak úgy vé- 
dekezhetik, hogy a legkisebb gyanú esetén azonnal maga 
foganatosítja a zárlatot, a mi persze megint igen gyakran a 
jóhiszemű adósok kárára történik. A végrehajtási törvény 
246. §-a felhatalmazza ugyan a biróságot, hogy a zárgond- 
nokot, a ki kötelességeinek meg nem felel, vagy a kinek 
megbizhatósága iránt gyanú merülne fel, állásától bármelyik 
fél kérelmére elmozdíthatja, ezen intézkedésnek azonban ke- 
vés hasznát veszik a hitelezők, mert a törvény 246. §-a ér- 
telmében a zárgondnok csak évenkint tartozik számadásait 
előterjeszteni, úgy hogy mire a bíróság abba a helyzetbe ke- 
rülhet, hogy a zárgordnok megbizhatósága felett ítéletet mond, 
a zárgondnok és az adós már is eltették az ingatlan 1 Vs — 2 
évi hasznait Eltekintve azonban a zárgondnoknak és az adós 
összejátszásának eseteitől, lehetővé kellene tenni az érdekelt 
hitelezőkre nézve, hogy zárgondnokul azt vezessék be, a 
kihez bizalmuk van. Nem teszek konkrét javaslatot ebben a 
kérdésben, csak kuriozumképen megemlítem, hogy egy kon- 
krét esetben egy 600.000 koronát érő ingatlanra olyan hite- 
lező vezetett be zárgondnokot, a kinek a követelését több 
mint 800.000 korona előzte meg. Az összes komolyan érde- 
kelt hitelezők, a kiknek követelése 700.000 koronát tett ki, 
az ingatlan tulajdonosával, az adóssal egyetértőleg a már 
bevezetett zárgondnok helyett más zárgondnokot ajánlottak. 
A bíróság azonban a 208. § alapján a kérelmet elutasította, 
mert a törvény imperative írja elő, hogy ugyanazon zár- 
gondnok nevezendő ki, elmozdítani pedig a már megnevezett 
zárgondnokot csak akkor lehet, ha kötelességeinek meg nem 
felel, vagy ha megbizhatósága iránt aggályok merülnek fel. 
Azt hiszem, hogy a zárgondnok kinevezési módjának 
ismertetése eléggé illusztrálja, hogy ezen kérdésnek reformja 
is igen sürgős. 

A végrehajtási eljárás egyéb hiányai közül csak még 
egyre mutatok rá és pedig arra, hogy judikaturánk szerint 
biztosítási végrehajtást elrendelő végzés alapján ingatlanra 
zárlatot foganatosítani nem lehet, hanem ilyen ítélet csakis 
a végrehajtási zálogjog előjegyzésére ad jogot. Akár helyesen 

értelmezte a Curia a végrehajtási törvényt, midőn ezen teljes- 
ülési határozatot meghozta, akár nem, de lege ferenda ez az 
intézkedés helytelen. A végrehajtási törvény 237. §-a alapján 
bizonyos feltételek mellett még a per megindítása előtt is 
van helye zárlatnak. Nem indokolt tehát, hogy biztosítási 
végrehajtás elrendelése esetén ne legyen helye. Biztosítási 
végrehajtás esetén a végrehajtást szenvedettnek még fizeté- 
sét is le lehet tiltani, semmi jogosultsága sincsen annak, 
hogy csak épen az ingatlan haszonélvezete legyen kivéve a 
biztosítási végrehajtás alól. 



Tisztelt teljes-ülés ! Felszólalásomat az indokolás szavai- 
val végzem: a végrehajtást szenvedett vagyoni existentiáját 
lehetőleg kímélni kell, meg kell akadályozni, hogy az ingat- 
lanok a végrehajtási eljárás során értékükkel arányban nem 
álló alacsony áron adassanak el és végül a végrehajtási eljá- 
rás költségeit a lehetőséghez képest le kell szállítani. Csak- 
hogy a mint kifejtettem, a novella az ingatlan végrehajtás 
terén nemcsak hogy nem fog javulást hozni ezen elvek szem- 
pontjából, hanem ellenkezőleg két fontos, újítása további 
komplíkáczióknak kútforrása lesz. Végül a novella által han- 
goztatott három szemponton kívül még egy szempontról nem 
szabad megfeledkeznünk és ez a hitelezők érdeke. Elvégre a 
végrehajtási eljárás első sorban a hitelezők érdekeit szol- 
gálja. Ha a mi végrehajtási törvényünk tűrhető volna a 
hitelezők szempontjából, úgy a novelláris reformnál nem 
volna szükséges a hitelezők érdekeit hangoztatni Csakhogy 
eléggé kimutattam, hogy épen a hitelezők szempontjából leg- 
sürgősebb az ingatlan végrehajtási eljárás reformja, ne feled- 
kezzünk meg tehát az ő érdekeikről sem. 

Dr. Lányi Márton: 

Igen t. Teljes-ülés! 

A midőn a t. előadó úr a múltkoriban a novellát, mint 
ilyent vette birálat alá és csakis azon szempontokból indult 
ki, a melyeket a novella is szem előtt tartott, t. i. hogy az 
adós vagyoni existencziáját biztosítsa, továbbá, hogy az olcsó 
ingatlan- árveréseket megakadályozza és hogy a végrehajtási 
költségeket kevesbítse: akkor bizonyára korlátót szabott bi- 
zonyos mértékben nekünk is a tekintetben, hogy ezeken a 
határokon túl ne terjeszkedjünk. Mindazonáltal, a midőn 
alkalmunk van arra, hogy ezen kérdésben állást foglaljunk, 
nem mulaszthatjuk el kitérni azon kérdésre, hogy vájjon a 
végrehajtási törvény régóta hangoztatott hibáit törvénynyel 
vagy novellával lehet-e megjavítani ; hogy szükség van-e 
novellára, vagy pedig sokkal helyesebb lett volna-e megvárni 
azt, hogy egyszerre, törvény útján oldassék meg a kérdés. 

Hogy a végrehajtási törvény rossz, az kétségtelen és 
bizonyításra nem szorul. 

Különösen fontos azon kérdés felvetése, hogy novellával 
vagy pedig törvénynyel szabályozzuk- e a kérdést, most, mi- 
dőn a polgári perrendtartás javaslatát az igazságügyi kor- 
mány benyújtotta. A végrehajtási törvény novellájának indo- 
kolásában azt olvassuk, hogy ez csak ideiglenes intézkedé- 
seket czéloz és a perrendi átalakulásokkal egyidejűleg fog- 
ják majd megoldani a végrehajtási törvény végleges reform- 
ját is. Pedig most lett volna erre a legalkalmasabb idő ; 
a perrenddel együtt, vagy abba befoglalva, vagy pedig külön 
törvényben, de egyidejűleg kellett volna a végleges reformot 
megcsinálni és akkor gyökeresen sanáltattak volna a külön- 
böző bajok. 

A végrehajtási törvényt általában azzal szokták jelle- 
mezni és azt szokták mondani, hogy ebben nincs semmi 
más, mint az, hogy kimegy a végrehajtó a hely szinére; 
lefoglalja a dolgokat s kitűzi az árverési Már pedig a végre- 
hajtási törvényben épen úgy, a mint az előadó úr a múlt- 
kor rámutatott, végtelenül fontos, nagyjelentőségű magán- 
jogi tételek vannak lefektetve; annak bármely nemzet gaz- 
dagodására, helyes közéletére igenis erős kihatásai van- 
nak; a végrehajtási törvény telítve van anyagi jogi szabá- 
lyokkal. 

A mi azon szempontokat illeti, a melyeket a végrehaj- 
tási tőrvény novellája szem előtt tart, ezekre vonatkozólag 
meg kell még jegyeznem, hogy a végrehajtási törvénynek 
nem az a czélja, hogy az adós vagyoni existencziáját kí- 
mélje; nem az a czélja, hogy lehetővé tegye az ingatlan 
olcsó, vagy drága áron való eladását ^s nem az a czélja, 
hogy a végrehajtási eljárás olcsó legyen. Ezek igenis lehet- 
nek mellékkérdések, másodrendű kérdések, sőt lehetnek fon- 
tos kérdések, azonban mindenesetre tény az, hogy a végre- 
hajtási törvénynek az « cirélja, hogy a- hitelező' megítélt 
követelését a nem fizető adóssal szemben kényszer útján is 
behajthassa. Természetes, hogy a törvénynek jogot kell adnia 
az adós részére is, hogy bizonyos esetben a végrehajtató 
ezen jogát megakadályozza és odakiálthassa a hitelezőnek 
azt, hogy most álljon meg és a további kielégítésnek esz- 
közlését szüntesse be. 

Az érdekeknek ilyetén összeütközése természetesen rop- 
pant sok általános jellegű szoczíális és társadalmi kérdést 
bont meg. Kétségtelen, hogy minél consolidáltabbak vala- 
mely államban a megélhetési viszonyok, annál nagyobb 
mértékben nyomulhat előtérbe a hitelező érdeke mellett a 
végrehajtást szenvedettnek érdeke is. És ha valamely ország 
törvényében nagyon sok intézkedést találunk arra vonatko- 
zólag, melylyel a végrehajtást szenvedők javára jogok sta- 
tuáltattak, akkor ez biztos mutatója annak, hogy az illető 
államban a helyes gazdasági politikának elvei érvényesül- 
nek és hogy ott a nemzeti gazdagodás biztos alapon 
nyugszik; hogy a megfelelő tőkegazdaság mellett a hitel- 

viszonyok az adós javára szolgáló korlátokkal egyenes arány- 
ban állanak. 

A mi a novella főbb elveit illeti, azt e tekintetben 
örömmel üdvözölhetjük. A létminimum tekintetében való 
álláspontját és az ingókra vonatkozó mentességek terén való 
állásfoglalását csak helyeselhetjük. 

Általánosságban azonban ki kell emelnünk, hogy a mint 
magasabbra emeljük a létminimum összegét; a mint a fog- 
lalás alól olyan tömegét veszszük ki a tárgyaknak, a melyek 
a rendes hitelviszonyokat megváltoztatni képesek és a hitel- 
viszonyok természetes állapotát megváltoztatván, a szüksé- 
gesség határait túllépik, nyilván azf fogjuk elérni, hogy 
sokkal nagyobb mértékben megnehezitjük, sőt talán teljesen 
lehetetlenné teszszük a hitelnyújtást és megérjük, hogy a 
hitelnyújtás teljes szünetelése alól csakis akkor fogunk ki- 
vételt találni, hogyha a hitelező azon összeget, a melyet 
épen koczkára tesz, hozzácsapja a tőkéhez és ezzel az uzso- 
rának még veszélyesebb formáját idézzük fel. 

Kétségtelen, hogy a létminimumnak hazánkbani meg- 
állapítása sokkal nehezebb, mint másutt. A mostoha gazda- 
sági viszonyok és különösen a rossz gazdasági politika foly- 
tán előállott aránytalan drágaság olyan lehetetlen viszonyo- 
kat honosított meg nálunk, hogy a helyes arány megállapí- 
tása vajmi nehéz. Általános szempontokból kiindulva, a 
midőn azt látjuk, hogy az 1881 : LX. t.-cz. a létminimum 
összegét 1600 E-ban vélte megállapíthatónak, akkor azt a 
2000 koronát, a melyet a novella most megállapít, nagyon 
is csekélynek mondhatjuk és határozottan állíthatjuk, hogy 
az egyáltalában nem fedi a természetes megélhetési viszo- 
nyokat, mert az csak 3000 — 3500 korona összeggel volna ará- 
nyosítható, így elvi szempontból természetesen a legnagyobb 
örömimel üdvözölhetjük a novellát, a mely bár kismérték- 
ben, de mégis a helyes útra lépett és megmutatta az irányt, 
a melyen a törvényhozásnak haladnia kell. A novella tar- 
tózkodó álláspontját természetesen indokolhatjuk az állami 
tisztviselők sanyarú fizetéseivel, a melyeknek nagy összegben 
való mentesítése a hivatalnokok hitelezői szempontjából 
nagy veszélyt foglal magában. 

Természetes, hogy a kérdést máskép meg nem oldhat- 
juk, mint úgy, hogyha elismerjük a szellemi munka értékét 
és azt megfelelő módon honoráljuk. 

A létminimum kérdésében továbbá nem szabad figyel* 
men kívül hagynunk azt a különbséget sem, a mely az 
állami tisztviselők és a szabad pályán levők között van és 
azt sem, a mely a mezőgazdasági és ipari érdekek össze- 
ütközéséből származik. Kétségtelen, hogy az állami tiszt- 
viselő egyrészt biztosabb alapot nyújt a hitelezőnek, míg 
ezzel ellentétben másoknál már bizonyos technikára van 
szüksége a végrehajtatónak ahhoz, hogy követelését behajt- 
hassa; hasonlók a különbségek a mezőgazdasági és ipari 
foglalkozáson levőknél is. A mezőgazdasági foglalkozásúak- 
nál könnyebb a behajtás, az ipari pályán levőknél pedig 
ismét nehézségekkel találkozunk. 

Ezek alapján tulaj donképen nagyon nehéz a létmini- 
mummal szemben állást foglalni. Mert bármennyire helye- 
seljük is azt, hogy a végrehajtási törvény novellája ezen 
helyes útra lépett és bármennyire gondoljuk is, hogy álta- 
lános szempontokból sokkal kisebb mértékben állapította meg 
azon határokat, a melyek szükségesek, kétségtelen, hogy 
viszonyaink mellett mégis túllépte azon határt, a mely a 
hitelviszonyok figyelembevételével megállapítható lett volna. 
Nagyon erős t. i. az aggodalmunk arra nézve, hogy ha a 
végrehajtási törvény mostani novelláját teljes valóságában 
keresztülviszjk, ez a hitelviszonyoknak olyan megrontására 
fog vezetni, hogy egyáltalában nagyon nehéz lesz szilárd 
alapokra fektetni a hitelt és elő fogja idézni a szabad forga- 
lomnak és a természetes hitelszabályok érvényesülésének biz- 
tos csődjét. 

Igaza van az előadó úrnak, midőn azt mondja, hogy a 
törvény által senkit sem lehet tönkre tenni, azonban ezt a 
contrario a hitelezőre is lehet vonatkoztatni és azt lehet 
mondani, hogy nemcsak az adóst nem szabad tönkretennie 
a törvénynek, hanem a hitelezőt sem. 

A végrehajtási törvény novellájának egyes eseteire, mi- 
után arról már más helyen szóltunk ezúttal, nem terjeszke- 
dünk ki. Mindazonáltal nem mulaszthatom el annak hangoz- 

tatását, hogy az előadó úrnak azon álláspontját, hogy meg- 
yalósitandónak és behozandónak tartja a személymotozást, 
nem vallhatom, mert bár kétségtelen, hogy számos olyan 
»dó8 van, a kin semmit sem lehet behajtani, csakis úgy, 
hogyha a személymotozást behozzuk és másrészt kétségtelen, 
hogy számtalan hitelező is van, a ki e miatt nem fog hozzá- 
jutni követeléséhez. Ez azonban nem lehet befolyással arra, 
hogy az egyéni szabadság garancziáinak határain rést üssünk 
és ezzel utat mutassunk arra, hogy miképen lehet az egyéni 
szabadságnak olyan nehezen őrzött bástyáit bármikor esetleg 
teljesen tönkretenni. 

Az ingó végrehajtás alóli mentességre vonatkozólag a 
végrehajtási novella sokkal szélesebb mértékben tartalmaz 
szabályozást, mint a mostani végrehajtási törvény. A gazda- 
sági élet szocziális irányú fejlődésének, a szellemi, ipari és 
mezőgazdasági munkának terjedése megbecsülésének alap- 
köveit látom ezzel a novellában lefektetve. 

Azt az illúziót varázsolja elénk a javaslat, mintha ná- 
lunk rossz megélhetési és hitelviszonyok nem volnának, 
mintha az a számos melegen pártolható ujitás nem arra fog 
vezetni, hogy a végrehajtást szenvedők azzal visszaéljenek, 
hanem arra, hogy a jövő gazdag Magyarország alapját meg- 
állapítsa. Sajnos, a hitelnyerés szempontjából ezen állás- 
pontra helyezkednünk kissé bajos. így például nem helyesel- 
hetjük és aggályosnak látjuk a 2. §. 9. pontját, a mely pél- 
dául a szanatóriumoknak és más gyógyintézeteknek lehetővé 
teszi, hogy teljesen a hitel, még pedig fedezetlen hitel alap- 
ján épüljenek fel. 

Túlságosan könnyű szövegezésű a 2. §. 10. pontja, a 
mely különben nagyon is helyes irányt vesz és ezen szem- 
pontból igenis helyeselhető; biztosítja a családi, társadalmi 
és hivatali állásnak megfelelő teljes berendezés mentességét, 
azonban valószínű, hogy módot fog adni arra, hogy a hite- 
lezők kielégítése nagyon is megnehezíttessék, esetleg lehetet- 
lenítessék mert például az által, hogy a háztartáshoz szük- 
séges házi bútor lefoglalását teszi lehetetlenné, akkor is, ha 
a bútorok a családi vagyoni viszonyokkal a legkisebb arány- 
ban sem álló antiquitások, a kielégítést csaknem illuzóriussá 

teszi, eltekintve attól, hogy végtelenül meg fogja szaporítani 
az előterjesztések számát és a végrehajtói önkénynek szabad 
teret fog nyitni. Ezzel szemben azt mondja a novella indo- 
kolása, hogy a 2. §. 10. pontja az igénypereket, fogja meg- 
szüntetni. Az kétségtelen, hogy ez az igényperek apadására 
fog vezetni, azonban ez mégis nagyon radikális reform. Nem 
ez az útja annak, hogy az igényperek szamát kisebbítsük, 
mert hiszen akkor még radikálisabb reformot tudunk kita- 
lálni és akkor egyáltalán nem lesznek igényperek és nem 
lesz szükség végrehajtási törvényre. Hogy mennyire alapos ezen 
aggodalmunk azt világosan megállapíthatjuk a novella szerző- 
jének azon kijelentéséből, mely szerint az éppen a czélja erre 
vonatkozólag a novellának, hogy azon bútorok legyenek men- 
tessek, melyek most átlagban mindig foglalás tárgyát képezik. 

A 2. §. 14., 16. és 19. pontjai a 3. §. negyedik bekez- 
désének intézkedései, a melyek bizonyos mennyiségű kész- 
pénz lefoglalását tiltják, nagyon alkalmasnak látszanak arra, 
hogy a mindenütt található pénzösszeg különböző, az egyes 
pontokban felsorolt szükségleteknek beszerzésére szolgáló 
pénznek minősítessék. Nagyon fontos lesz egy szigorú judica- 
tura megállapítása, ha már a novella változást e tekintetben 
nem fog szenvedni, mert ez a hitel életnek nagyon korláto- 
zott határait fogja megállapítani. 

A 15. — 19. §§-oknak helyes megoldása végtelen erős 
mathematikai számítást fog igénybe venni, a mint egy olyan 
eset merül fel, a melynél az összes szakaszok alkalmazása 
válik szükségessé és e mellett soha sem fognak igazságos 
eredményt elérni. Továbbá nem feledhetjük annak kiemelését, 
hogy a végrehajtást szenvedők önkényének lesznek kitéve a 
végrehajtatok, midőn közöttük a foglalás alkalmával felme- 
rült differencziák folytán előterjesztést adnak be és az elő- 
terjesztésnek a végrehajtató javára való elintézése folytán a 
végrehajtó újból kimegy a helyszínére foglalni; ezen idő 
alatt a végrehajtást szenvedőnek módjában áll mindazon 
összegeket, a melyek akkor ott találtattak és a melyeknek 
lefoglalása kellően nem sikerült, biztosítani úgy, hogy azok 
már meg nem találhatók ós így ezen intézkedés teljesen a 
hitelező kijátszására fog vezetni. 

Érdekes komplikáczió áll elő, hogyha a 2. §. 14. pont- 
jában említett kisiparos, a kinek 150 K értékű anyagkészlete 
mentes a foglalástól, azon helyzetbe jut, hogy végrehajtást 
vezet ellene olyan valaki, a kinek tartására a törvény vagy 
a törvényes gyakorlatnál fogva köteles. A végrehajtási novella 
3. ^-ának negyedik pontja értelmében akkor ez a kisiparos 
teljesen kiesik azon szocziális védelemből, a melyet részére 
a novella nyújtani akar, mert a mint a novella mondja, 
«a 2. §. 15.; 16., 17., 18. és 19. pontjaiban említett kész- 
pénzösszeg lefoglalható ilyen esetben » ; (ezen készpénzösszeg 
vagy speczifikusan mentesített dolog, vagy annak megfelelő 
pénz mindig teljesen azonos szempont alá esik). 

Nem tudom helyeselni, hogy a végrehajtást szenvedő 
neve az árverési hirdetményből kimaradjon. 

Nem tudom, hogy tulajdonképen mire irányult a végre- 
hajtási novellának azon intézkedése, a mely a különböző 
lemondásokra való jog hatályosságát nem engedi meg. Ha 
nem csalódom, a végrehajtási tőrvénynek most is van egy 
intézkedése, a mely kimondja, hogy a végrehajtást szenve- 
dettnek a különböző szakaszokban foglalt korlátozásokról 
való lemondása hatálylyal nem bir és hogy a 60. §. elle- 
nére foganatosított foglalás nem hatályos. 

Dr. Márkus Dezső : Csak a tisztviselők fizetésénél. 

Dr. Lányi Márton: Igen, de a mostani joggyakorlat 
itt az, hogy ettől eltérő lemondásokat igenis acceptál, tehát 
akkor, ha a mostani novella ugyan azt az álláspontot fog- 
lalja el és esetleg kiterjeszti más mentességekre, akkor elő- 
áll az, hogy azokra nézve is acceptálni fogja a judicatura 
a lemondásokai 

Nem találom indokoltnak azt, hogy az állami és ma- 
gántisztviselők lefoglalható fizetései közt különbséget teszünk, 
különösen nem a lakbér tekintetében. Most már majdnem 
valamennyi magántisztviselőnek van lakbére. Az 1881-iki 
törvény megalkotásakor a magántisztviselők még lakbér- 
ben nem részesültek, de most már semmi eltérés sincs és 
nincsen ok, hogy a lakbér szempontjából ne statuáljuk a 

magántisztviselőkre nézve ugyanazt az eljárást, a melyet a 
köztisztviselőkre megállapítunk. 

A lakbérrel kapcsolatosan nagyon helyesen utalt rá az 
előadó úr — és ezért végtelen örömmel üdvözölhetjük ezt, — 
a tisztviselői otthon alapításának szükségességére. Eddig 
csakis a lakbér fejében lehetett lefoglalni a lakáspénzt, de 
a végrehajtási novella már a lakbér fejében járó egyéb szol- 
gáltatásra nézve is megengedi ezt. Kétségtelen, hogy ebben 
a formájában nem elég prsecis, mert nem derül ki, hogy 
értetődik-e alatta az, hogy idevonhatjuk azt az esetet, ha a 
tisztviselő tisztviselői otthonokat épít, a melyekre nagy szük- 
ség van, mert tudjuk, hogy a nemcsak Budapesten, de, azt 
hiszem, mindenütt uralkodó lakásuzsorával szemben az ál- 
lami tisztviselőknek és egyáltalában a tisztviselőknek nincs 
más védekezésük, mint az, hogy ilyen tisztviselő -otthonok 
létesítésével teszik tűrhetővé a lakásínséget. Ei kellene tehát 
egészen pontosan mondani, — hogy ez iránt semmi kétség 
ne legyen — hogy a novella ezen intézkedései vonatkoznak 
azon jelzálog! annuitásos kölcsönökre, a melyeket a tiszt- 
viselők ezen építési czélokra felvesznek és az ezekre vonatkozó, 
illetve ezeket kiegészítő tisztviselői kölcsönökre is, mext, a 
mint tudjuk, az ingatlanok értékének csak ötven százalékára 
adnak annuitásos kölcsönöket, tehát a megmaradt összegre 
a mostani állapot alapján, csakis a tisztviselő fizetése volna 
megfelelő fedezet, ez pedig a sok lefoglalásra és más egye- 
bekre való tekintettel a bank szempontjából nem mindig 
nyújt biztosítékot. Ezen kiegészítést kellene biztosítani a 
tisztviselő lakbérének lefoglalásával. Természetes, hogy ezzel 
kapcsolatban arra is ki kellene terjeszteni a novela intézke- 
dését, hogy az életbiztosítási összegek, — a melyek szintén 
arra vonatkozólag köttetnek, hogy abban az esetben, ha a 
tisztviselő nyugdíjba megy, vagy elhal, akkor a házépítési 
tőke még ki nem fizetett része az életbiztosítás által nyerjen 
fedezetet, — hogy erre vonatkozólag is addig, míg az illető 
tisztviselő él, lakbére is biztosítékul szolgáljon. Különben 
erre vonatkozólag, legalább a mint tudomásom van róla, az 
igazságügyi kormányhoz kérvényt is nyújtottak be s így ezen 
kérdés eldöntése, úgy hiszem, rövidesen szőnyegre is fog kerülni 

A novella egyes intézkedései közül nagyon kell helye- 
selnünk azt és nagyon sok visszaélésnek veszi elejét, az, 
hogy ha a járandóság a foglalástól mentes összegekre vagy 
ezek alá száll le, a végrehajtás hatálya szünetel és önmagá- 
tól feléled, hogyha a járandóság a mentes összeget túl- 
haladja. Azt hiszem, hogy ez az 1881-ik évi LX. i-cz. 
124. §-a alapján megindult ügygondnoki perekre fog lénye- 
ges befolyással lenni. 

Ei kell emelnem, hogy nagyon helyesen szünteti meg 
a novella a végrehajtási törvény azon intézkedését, a mely 
különbséget tesz a foglalás szempontjából törvényes és tör- 
vénytelen gyermek között. Ellenben igenis kifogásolható a 
novella 12. §-ában foglalt azon intézkedés, hogy a végre- 
hajtást szenvedett akkor, hogyha több helyen van fizetése, 
mindegyik fizetésnél igénybe veheti a végrehajtási törvény 
korlátait, mert ilyen esetben igenis a sok állású tisztvise- 
lőknél lehetséges lesz az, hogy a végrehajtás daczára bősé- 
gesen megéljenek és így ez a hitelezők kijátszására fog ve- 
zetni. 

Érdekes még a novella azon intézkedése, a mely a tar- 
tás esetében az egész nyugdíjat lefoglalhatónak mondja ki. 
Mintha ezzel azt statuálná a javaslat, hogy csakis a szolgá- 
latban levő tisztviselőknek van joga arra a létminimumra, 
és mihelyt már nem teljesít szolgálatot az állam számára a 
tisztviselő, az állam nem törődik azzal, hogy van-e miből 
megélnie vagy nem? 

A második szempont, a melyből az előadó úr a kérdést 
tárgyalta, a költség szempontja volt. Erre vonatkozólag tel- 
jesen helyeselhető, hogy a novella hivatalból rendeli el a 
végrehajtás foganatosítását ötven koronán alul. 

A költség csökkentésére nagyon helyes eszköz — azt 
hiszem ezt az előadó úr is említette — az árverési hirdet- 
mények rövidítése és az, a mit a novella mond, hogy egy- 
szer teendő közzé, azonban mindenesetre arra is ki kellene 
terjeszteni a gondoskodást, hogy a Budapesti Közlöny olcsóbb 
árakat szabjon a mai nagyon drága árak helyett. 

A mi a becsüsök intézményét illeti, kétségtelenül he- 
lyeselhető ezen kérdésben a novella álláspontja, azon szem- 

pontból, hogy a becsüsök intézméDyét eltörli, de a megváló- 
sitás módját nem tartjuk helyesnek. A mostani gyakorlat 
szerint ugyanis a biróságnál « állandóan alkalmazott becsü- 
sök » vannak és ezek csakis az ú. n. átlagos becsüt értik, a 
mi alatt azt ke]l értenünk, hogy egy ripsz-garniturát hat 
székkel, vagy egy márványmozsdót meg tudnak becsülni^ de 
a. normálistól eltérő esetben jŐ az a különös szakértelemmel 
biró becsüs, mondjuk talán inkább szakértő, és ennek a 
segítségét veszik igénybe a végrehajtás foganatosításánál. 
Ezzel szemben a novella meghagyja az « állandó becsüsök 
intézményét », de egyszersmind úgy intézkedik, hogy becsüst 
a kiküldött csak akkor vigyen magával, «ha a lefoglalt ingó- 
ságok megbecsülése különös szakértelmet igényel és kimondja, 
hogy ezen «különÖs szakértelmet » az állandóan alkalmazott 
becsüsök fogják tanúsítani, tehát azon becsüsök, a kik ilyen 
« különös szakértelemmel)) nem bimak. De különben ténybeli 
tévedése is ez a novellának, mert az állandó becsüsökön 
kívül különös szakértelemmel bíró becsüsök nincsenek is a 
bíróságoknál alkalmazva, az ezutáni különös szakértelemmel 
biró szakértők pedig nem lesznek állandó szabértők. E helyett 
inkább a becsüsi intézmény általános szabályozásával úgy 
kellett volna megoldani a kérdést, hogy az általános beosüsi 
intézmény eltörlésével minden egyes esetben a megállapított 
névsorból kinevezendő külön szakértőket vigyen ki a végre- 
hajtó és ezekkel becsültesse meg. a lefoglalandó dolgokat. 

A becsüsök intézményének eltörlése azonban egy másik 
szempontból is figyelmet érdemel, t i. eddig a végrehajtói állás- 
nak hatósági jellegét tüntette az elő némi mértékben, midőn 
végrehajtó és becsüs együtt jelentek meg a hely színén. Ez 
természetesen most elmarad, de a bizonyítás szempontjából lé- 
nyeges lesz a különbség, mert azon számtalan előterjesztés 
tekintetében, a melyeket eddig a biróságnál a végrehajtási 
eljárás ellen beadtak, igenis mindig meg volt a bíróságnak 
az a támpontja a különböző eltérő nyilatkozatok közt, hogy 
elő tudta venni a becsüst, a ki mint érdektelen harmadik 
személy szintén ki tudta valamely félnek vallomását egé- 
szíteni. 

A mi a novella azon intézkedését illeti, hogy tíz ko- 

rónán aluli ügyeknél elrendeli, hogy a végrehajtó szólítsa 
fel fizetésre a végi-ehajtást szenvedettet és csak ezután menje- 
nek foglalni, ezt nem tartom helyesnek. A ki tudja az élet- 
ből azt, hogy az ilyen felhívásoknak semmiféle hatása sincs 
és hogy még a fizetési meghagyásos ügyekben is alig van 
hatása, mert ritka azon eset, a melyben ellent ne mondja- 
nak, az nyilván tisztában van azzal, hogy ez eredményre 
nem fog vezetnL 

A mi a novellának a törvény 120. §-ára vonatkozó in- 
tézkedését illeti, azt nem helyeselhetjük. A 120. §-ra vonat- 
kozólag körülbelül két-három év előtt nagy hullámokat vert 
fel a budapesti ítélőtábla elnökének egy rendelete. Akkori- 
ban a jogi lapok széltében-hosszában írtak erről a nélkül, 
hogy valami megoldásra jutottak volna. 

Előre kell bocsátani, hogy az 1881 :LX. t-ozikk 120. §-a 
t. í. annak módját állapítja meg, hogy miképen jut a hite- 
lező az ő jogosan megítélt követelésének behajtásában egy 
lépéssel előre. A dolog ismerete végett meg kell jegyeznünk, 
hogy annak, hogy a végrehajtó árverési hirdetményt bocsát- 
hasson ki, , az az előfeltétele — és ennek alapján tudjuk a 
120. §. kérdését helyesen megoldani, — hogy az 1881 :LX. 
t,-cz. 11. §-a szerinti olyan kielégítési végrehajtás legyen, a 
mely akképen eredményes, hogy olyan ingóságok foglaltat- 
tak le, a melyek további kielégítés, vagyis árverés tárgyát 
képezhetik. Szükséges, hogy a végrehajtónak a 11. §. szerint 
kiküldetése is legyen. Nem bocsátható tehát ki árverési hir- 
detmény azon foglaltató követelésének kielégítésére, a kinek 
joga a végrehajtás további folyamára a 93. §. szerint ha- 
lasztó hatályú igényper által fel van függesztve, továbbá, a 
ki csak biztosítási végrehajtást vezetett; továbbá, hogyha 
foglalást eszközölt ugyan a végrehajtató, de az árverési hir- 
detés kibocsátásáig, ez jogerőre nem emelkedett. Az árverés 
elrendelését tehát teljesen külön kell választanunk az ár- 
verés megtartásának kérdésétől. Mindebből megállapítható, 
hogy a 120. §. intézkedéseit megfelelőleg lehet alkalmazni 
azoknak a korlátoknak a . figyelembe vételével, melyeket a 
végrehajtási törvény különböző szakaszai megállapítanak, és 
így azután természetesen ki lehet tűzni az árverést és akkor 

az a foglaltató, a ki az árverés kitűzése után jelentkezik és 
a kire vonatkozólag nem állnak fenn a végrehajtási tőrvény 
különböző korlátai, igenis hozzá utalható a már kitűzött ár- 
veréshez és e miatt nem kell újabb árverést kitűzni, a mi 
akkor vita tárgyát képezte. A mit az árverés kérdésében a 
bírósági gyakorlat tesz, az nem más, mint abuzus. Az egye- 
dül helyes megoldást 120. §. szempontjából, a mennyiben a 
mostani törvény 120. §-át fentartjuk, csakis úgy képezhetjük, 
hogyha elrendeljük a kötelező zárfeloldást. Ez egyes hitele- 
zőkre nézve sérelmes és hátrányos lehet egy ideig, de ez a 
kérdést véglegesen sanálja. 

A mi az eljárás olcsóbbá tételét illeti, természetesen 
minden eszközzel arra kell törekedni, hogy a végrehajtási 
eljárás folyamán minél kevesebb legyen a költség. Helyes 
volna kimondani, hogy a 117. §. b. pontja esetében, vagyis 
a midőn igénypert adnak be, és a törvény szerint folytató- 
lagos kielégítésnek van helye, hogy ez itt olykép módosít- 
tassék, hogy csakis akkor kérhet a végrehajtató folytatólagos 
végrehajtást, hogyha az igényper már itéletileg el van in- 
tézve, mert a mostani gyakorlat és törvény alapján halom- 
számra jönnek a különböző folytatólagos végrehajtási kér- 
vények, az igényper benyújtása alkalmából, a melyeknek 
költségei föltétlenül a végrehajtást szenvedettet terhelik. 

Az ingók végrehajtásánál a végrehajtási kérvény mellő- 
zését szintén csak helyeselhetem, nem tudom azonban, hogy 
az ingatlanoknál ez a telekkönyvi rendtartás különböző szaka- 
szaira való tekintettel nem fog-e nehézségekbe ütközni. 

Továbbá a biztosítási végrehajtásokat bélyeg- és díj- 
mentességben, vagy legalább is díjmentességben kell részesí- 
teni. Meg kellene állapítani, hogy ugyancsak a biztosítási 
végrehajtás esetén azt a két korona bélyeget, a melyet most 
a veszélybizonyítvány bélyegének használnak, szintén mellőzni 
kell, lehet arról hivatalos bizonyítványt bélyeg nélkül is 
kiadni és ez szintén a végrehajtási költségek csökkentésére 
vezetne. Be kell szüntetni azt, hogy a végrehajtató három 
hónapi nem szorgalmazás miatt bemutassa az iratokat; be 
kell szüntetni, hogy a költségeket a biróság állapítsa meg 
ezen esetben, mert ennek semmiféle különös fontossága 

nincs, minthogy úgy is meg vannak a táblázatok, a melyek 
alapján az megállapítható, és ezekből kifolyólag folyton elő- 
áll az a helyzet, hogy a végrehajtató újabb és újabb szorgal- 
mazási kérvényeket ad be, a melyeknek költsége a végre- 
hajtást szenvedettet terheli. 

Fontos a végrehajtási kérvények kérdésében a mellék- 
költségek csökkentése, értem a kocsibér csökkentését, rendel- 
vények kiadási költségét, igény felhivások költségeit. 

Ha a végrehajtói állás kérdését úgy oldjuk meg, hogy álla- 
mosítják, akkor a postadijak, a melyek szintén nagy össze- 
get tesznek ki, ezáltal az intézmény közhatósági jelleget 
nyervén, megszűnnek. Ha a végrehajtási novella azon alak- 
jában valósi ttatik meg, a hogy az most terveztetik, akkor 
kétségtelen, hogy ez a végrehajtások számának nagy csökken- 
tésére fog vezetni és így a végrehajtók államosításának 
kérdése is sokkal egyszerűbb stádiumba kerül, mert akkor 
kevesebb végrehajtóra lesz szükség és ezeknek költsége sem 
lesz túlságosan nagy. 

Az ingatlanokra csak egész röviden leszek bátor ki- 
terjeszkedni, annyival inkább, mert az előttem szólott t. 
kartárs úr kizárólag ezzel foglalkozván, e tárgyat minden 
tekintetben kimerítette. Én csak annak szeretnék mégis ki- 
fejezést adni, hogy sajnálattal láttam, hogy az úgynevezett 
ingatlanmentesség, a homestead intézménye nincs végre- 
hajtási törvényünkben megvalósítva. Igaz, hogy nem tartozik 
szorosan véve a végrehajtási törvény keretébe, de végered- 
ményében lehetett volna ezt a végrehajtási novellával együtt 
egy rövid kis törvényben megvalósítani, különösen akkor, 
midőn az ingó végrehajtásnál ezen bizonyos mentességeket 
már megállapítja a törvény. Nincs erre vonatkozólag semmi- 
féle eltérés és nincsen rá ok, hogy miért ne történjék meg 
az ingatlanokra nézve is ez, hogyha már as^ ingóknál men- 
tességet biztosítunk bizonyos személyek és tárgyak részére. 

Hogy milyen nehézkes a végrehajtási eljárás az ingatla- 
noknál, az annyira világos, hogy erre vonatkozólag nem is 
óhajtom a t. teljes ülés figyelmét igénybe venni. 

Még csak azt jegyzem meg, hogy föltétlenül szükséges- 
nek tartanám mindazon reformok mellett, a melyeket a 

végrehajtási novella megenged és a melyeket részemről 
nagyon helyeslek. azt, hogy minden egyes esetben kérhesse 
az árverési hirdetmény kibocsátása után is, úgy a végre- 
hajtást szenvedett), mind a végrehajtató megfelelő költségek 
letétele mellett az ingatlanok megbecsülését. A mostani tör- 
vény szerint a végrehajtást szenvedett ezt csak az árverési 
kérvény beadása előtt kérheti. 

A mi a strohman-rendszer megszüntetését illeti, azt 
szükségesnek tartanám, de úgy óhajtanám megoldatni a kér- 
dést, hogy a 20 százalékos bánatpénz ne a mostani adó- 
alapon, hanem becslés alapján állapittassék meg, továbbá, 
hogy az árverési vevő köteles legyen bizonyos összeget, 
bizonyos részét a vételárnak az árverés alkalmával letenni, 
akkor, midőn már az árverés az ő javára leüttetett, a mi 
által az úgynevezett fiktiv vételeket meg tudnók szüntetni. 
Ez a kérdés különben per analógiám már meg is van oldva 
bizonyos tekintetben, mert mostani végrehajtási törvényünk 
az ingókra vonatkozólag tartalmaz, ha nem csalódom, a 
109. §. második bekezdésében ilyen intézkedést, a melyben 
kimondja, hogy bizonyos esetekben, a midőn az ingóságok 
különös becsértékkel birnak, árverési feltételeket bocsát ki 
a biróság és ilyen esetben a vételár egy bizonyos hányadát 
képező bánatpénzt kell letenni és csak akkor bocsátják a 
vevő tulajdonába a tárgyat, ha a vételárt teljesen le&zette. 

Azt az eszmét, hogy az ingatlan bizonyos időben ne 
legyen eladható, nem tudnám helyeselni, mert ez a forgalmi 
élet nagybani korlátozására vezetne. 

Hogy a kincstár ne tegyen le bánatpénzt, az igen helyes 
intézkedés, de szerintem nem fog változtatni a mostani 
helyzeten. 

A mi az ingatlanok elkótyavetyélését illeti, ez csak a 
vidéken fordul elő, mert Budapesten figyelemmel kisérvén 
az erre vonatkozó mosjbani gyakorlatot, nem igen vettem 
észre túl olcsó előadásokat. 

A novella intézkedései még kiegészítésre szorulnak a 
tekintetben, hogy a mostani végrehajtási törvény 108. §-a 
a vételi bizonyítvány kiadását nyolcz nap után rendeli meg, 
ellenben utóajánlatra 15 napot állapit meg, tehát hogyha 

utóajánlatot adnak be, akkor is ki lehet adni a vételi bizo- 
nyítványt. Ezzel a birtokbaülést lehetővé teszszük és így áll 
elő sok visszaélés. 

Ajánlom tehát, hogy míg az árverés nem emelkedik 
jogerőre, nem kellene kiadni a vevőnek a vételi bizonyítványt. 

El kellene törölni a mostani törvény azon intézkedését, 
^^87 ugyanazon ok miatt előterjesztéssel is és felfolyamo- 
dással is lehessen élni. 

Az ingatlanokra vonatkozólag a már előterjesztetteken 
kívül másra ezúttal nem óhajtok kiterjeszkedni, ellenben az 
ingó-végrehajtásokra vonatkozólag meg kell jegyezni, hogy 
sajnálnunk kell, hogy a novella nem terjeszkedett ki szá- 
mos olyan intézkedésére a végrehajtási törvénynek, . a melyek 
orvoslandók lettek volna. 

Hogy valaki a végrehajtási megszüntetésekre vonatkozó 
28 — 30. és 39. §§-ok chaosában magát teljesen kiismerje, 
ritkán találunk esetet és e mellett számtalanszor előfordul, 
hogy nincs rá mód, hogy valaki olyan jogorvoslatot vehessen 
igénybe, a mely a végrehajtási eljárás megakasztására vezet. 
így például a 30. §. c) pontja, midőn a közjegyzői okiratok 
alapján elrendelt végrehajtásokra azt mondja, hogy az el- 
rendelő végzés kézbesítése után felmerült tények alapján 
van végrehajtási megszüntetési keresetnek helye, akkor elimi- 
nálja mindazokat a sérelmeket, a melyek a kézbesítés előtti 
fizetéseket illetik és a beadás és kézbesítés közti időben tör- 
téntek, miután erre vonatkozólag a közjegyzői törvény 113. § -a 
kifogásolási jogot nem ad. 

Meghatározandó volna különösen az, hogy mennyiben 
bírálhatja felül a bíróság a végrehajtó cselekményeit; hogy 
akkor, ha már jogerőre emelkedett a végrehajtónak fogana- 
tosító cselekménye, van-e joga abba beavatkozni a bíróság- 
nak vagy se; megteheti-e ezt jogerő előtt a költségek meg- 
állapításánál (91. §.), hogy mikor forog itt fenn közérdek, 
hogy mikor kell a törvénynek, mondjuk 54. §-ába ütköző 
esetekben a végrehajtást megsemmisíteni. Mert hogyha ez 
megoldás alá fog kerülni, elkerüljük azon anomáliát, a mely 
most a budapesti tábla területén dívó joggyakorlatban mu- 
tatkozik, a midőn lépten-nyomon találunk a következőhöz 

hasonló esetekét: Csak röviden említem, hogy egy időben 
letiltották nőtartás miatt egy állami tisztviselőnek fizetését 
korlátlanul és a jogerőre emelkedés után, a fizetés utalvá- 
nyozása alkalmával a biróság ezt észrevevén, utalványozta 
ugyan a fizetést, de csak a törvényben megszabott korlátok- 
kal. Az ez ellen beadott felfolyamodásnak a tábla helyt ad, 
a szabálytalan foglalást érvényben tartva kijelentette, hogy 
jogerőre emelkedvén már a végrehajtó cselekménye, ezen 
tehát a biróságnak nincs joga változtatni, ugyancsak egy 
másik esetben, midőn egy állami tisztviselőnek törvénytelen 
gyermek tartása czimén lefoglalták a fizetését, úgy, mint hc^yha 
törvényes gyermek tartására perelték volna, akkor a jogerőre 
emelkedés, után adott be előterjesztést az adós és ezt a 
biróság hivatalból visszautasította. Az ezután beadott fel- 
folyamodásnak a tábla helyt adott; megsemmisítette az első 
birói végzést s végrehajtási foglalást és azt mondta, hogy 
igenis a közérdek szempontjából helye van ezen intézkedés- 
nek, így tehát nyilván két teljesen ellentétes intézkedéssel 
állunk szemben. 

Továbbá a háztulajdonosok részére biztosított privilégiu- 
mok tekintetében meg kell sz öntetni azon semmivel sem 
indokolható előnyöket, a melyeket a mostani végrehajtási 
törvény alapján élveznek. így különösen a visszatartási jogot 
bizonyos mértékben azon irányban, hogy ne legyen kétszer 
ugyanazon ingó visszatartható. 

Ott van a sorrendi elsőbbség kérdése, továbbá a végre- 
hajtási törvény 225. §-a, a mely két évre lehetővé teszi a 
biztosítás elrendelését a házbér esetében és tisztán a bérleti 
viszony igazolása alapján, továbbá, hogy a kibérelt helyiség- 
ben levő bármely ingókra vonatkozzék ezen visszatartási 
jog és meg kell szüntetni azon visszaélést, a mely ezen 
kérdésben űzetik akkor, midőn kisiparosokhoz javítás végett 
került számtalan dolog épen ezen szakaszok alapján a ház- 
tulajdonos prédájává lesz. A sorrend mostani állapotán vál- 
toztatni kellene, mert ha figyelembe veszszük a bíróságoknál 
most uralkodó állapotot, hogy 15 — 20 jegyzőkönyvben van- 
nak különböző foglalások és felülfoglalások megörökítve; 
hogy egy sorrenddel 50 — 60 foglalásról van szó és ott kell 

az elsőbbséget megállapítani, akkor érthető, hogy Messiás- 
ként üdvözli a - bíróság azt az ügygondnokot, háziurat és 
kincstári képviselőt, a ki megjelenik és mint előnyös tételt 
elviszi a befolyt pénzt. 

Meg keU változtatni a 76., 123., 124., 1Í7— 129. §§-okat, 
a különböző behajtási módokat, a melyek a végrehajtási 
rendszer hibáin alapulván, teljesen alkalmatlanok a modem 
végrehajtási eljárásra. 

Továbbá az igényperekre nézve is kellett volna a végre- 
rehajtási novellának intézkedéseket tartalmaznia, bár ha az 
igényperekben szigorúan alkalmazzuk a 98. §-nak a költsé- 
gekre és a 94. §-nak a birságra vonatkozó részét, valamint 
a beadási korlátokra vonatkozó intézkedéseket (93. §.), akkor 
bizonyos mértékben visszafejleszthetjük az igényperek szá- 
mát. Ez azonban semmi esetre sem elég, hanem igenis el 
kell törölni a végrehajtási törvénynek 92. §-ában foglalt 
végrehajtást szenvedő részére vonatkozó beavatkozási jogot. 

Eltörlendő a felülfoglaltatókra vonatkozó az az intéz- 
kedés (94. §.), hogy hivatalból kell azokat a tárgyalásra be- 
idézni, Budapesten legalább is keresztülvihetetlen és így tel- 
jesen iUuzóríus. Ellenben ha a 96. §. utolsó bekezdését 
megváltoztatjuk és ha kimondjuk, hogy az igénypernek igenis 
van befolyása az igénylő és a végrehajtást szenvedett közötti 
tulajdoni kérdés elbírálására, akkor az igényperek számát na- 
gyon tetemesen csökkenteni fogjuk. 

Ki kell emelnem, hogy sürgősen meg kell akadályoz- 
nunk a novellában nemcsak az ingatlanoknál, hanem az 
ingók árverésénél is az elkótyavetyélést, mert most a leg- 
drágább bútorokat öt krajczártól egy forintig bármely ár- 
verésen az árverési hiénákkal való összebeszélés útján min- 
denkor meg lehet venni és nincs semmiféle korlát a vissza- 
élések megszüntetésére. E kérdést csak úgy lehet megoldani, 
hogyha az összeirási érték bizonyos százalékára nézve meg- 
állapítanék, hogy ezen alul az ingóságokat eladni nem lehet. 

Természetesen azt a sok megoldandó kérdést és orvos- 
landó hibákat fel sem sorolhatjuk, melyek megjavítandók 
volnának — csak példaképpen említettem fel egy párt. 

Ezek alapján abban összegezhetem észrevételeimet, hogy 

mindenesetre a tőrvény volna a kérdés helyes megoldásának 
formája, minthogy azonban már itt van a novella, a mely 
bár a felvetett kérdéseket nem oldja meg mindig helyesen, 
mégis igen sok tekintetben helyeselhető és nagyon sok üdvös 
intézkedést tartalmaz, minthogy különösen az irányelvekhe- 
lyesen vannak benne lefektetve, — azt örömmel kell látnnnk, 
üdvözölnünk és kivánjuk, hogy minél hamarább törvény- 
erőre emeltessék, de ne tartson hatálya sokáig, hanem 
kövesse a megigért végrehajtási törvény, a melyben az 
összes végrehajtási kérdések a modern elveknek megfelelően 
helyes rendszerben egységesen lesznek megoldva. 

Dr. Doroghi Ervin; 

T. Teíjes-ülós! 

A törvényhozási functiónak hosszabb időn át való szü- 
netelése njabb törvényhozási alkotásoknak objektiv és szub- 
jektív szükségletét ébreszti fel. Objektiv szükségletek alatt 
értve azokat az exigentiákat, a melyeket a részben elavult 
szabályozás részben minden szabályozás nélkül szűkölködő 
tényleges viszonyok támasztanak; szubjektiv szükséglet alatt 
pedig azt a vágyat, a mely nemcsak magában a szorosabb 
értelemben vett törvényhozói szervben, hanem azokban is 
keletkezik, a kik ezen törvényhozási alkotásoknak előkészí- 
tésre vannak hívatva és a melyek a díspositíok és vérmér- 
sékletek szerint, hol nagy codíficatiokban, hol pedig apróbb 
novella javaslatok tömegének előterjesztésében jelentkeznek. 
A törvényhozás művészete abban fog állani, hogy e szubjektív 
szükségletek kielégítése olyan irányban történjék, a mely egy- 
úttal objektív szükségleteknek is megfelel. 

Ha ez volna' az egyetlen szempont, a melyből a végre- 
hajtási eljárásról szóló törvény módosítása és kiegészítése 
tekintetében előterjesztett javaslatot meg lehetne bírálnunk, 
akkor koncedálnunk kellene annyit, hogy a mai végrehajtási 
törvénynek, az 1881 : LX. t.-czikknek gyakorlati alkalmazása 
körül a megokolt panaszoknak oly tömege merült fel, a mely 
csakugyan indokolttá tette valamely reformnak előkészítését. 

Azonban az objektiv szükséglet felismerésével egyenrangú 
feladat a különböző szükségletek között a helyes sorrend 
megtalálása és ezen szempontból tekintve a kérdést, ez azzal 
a további kérdéssel bővül, vájjon a megoldásra váró nagy 
igazságügyi feladatok közül épen a végrehajtási törvény bi- 

zonyos rendelkezéseinek módosítása olyan sürgős szükség- e, 
a melyet minden egyéb igazságügyi feladat megoldása előtt 
és azokat mellőzve, kell vagy lehet véghez vinni. Ei kell je- 
lentenem, hogy e kérdésben homlokegyenest ellenkező állás- 
pontot foglalok el nemcsak az előttem felszólalt igen t. tag- 
társ urakkal, hanem az előadó úr ő méltóságával is. 

ö méltósága ugyanis kifejezetten helyénvalónak tartja a 
novellát és ámbár maga is a részletkérdések egész tömegét 
érintette, a melyek a novellában szabályozást nem találtak 
és a melyeknek valamelyes, a mai törvénytől eltérő szabá- 
lyozása indokolt volna, ezen álláspontját avval a prseventiv 
érvvel támogatta, hogy egyrészt ki akarta zárni e vitának 
köréből azokat a reflexiókat, a melyek magának a törvény- 
javaslatnak szövegezésére vonatkoznak és azt az általános 
reflexiót, hogy van-e egyéb olyan kérdés, a mely sürgős meg- 
oldásra szorul? Én t. teljes-ülés, e kettős védőgyűrűt, a 
mely ilyképen a novella köré illesztetett, jellemzőnek talá- 
lom a novella belső értékre vonatkozólag, mert ez azt bizo- 
nyítja, hogy csak ilyen erősen keztyüzött kézzel szabad e 
javaslathoz hozzányúlnunk, t. i. egyáltalában kikapcsolva 
minden elvi kérdést, a mely a novella anyagi terjedelmére és 
szükségességére vonatkozik, kikapcsolva továbbá minden kér- 
dést, a mely a novellának nézetem szerint meglehetősen rend- 
szertelen voltára és nem praecis szövegezésére vonatkozik, 
úgy, hogy ilyképen a kérdések csakugyan úgy volnának be- 
állítva, a mint beállítja az indokolás, hogy t. i. léteznek a 
törvénynek egyes hibái, a melyek szabályozása a novellában 
fölvétetett és arról lehetne szó, hogy így vagy amúgy sza- 
bályozzuk-e azokat. Azt hiszem azonban, hogy midőn ilyen 
nagyfontosságú javaslat fekszik előttünk, nem zárkózhatunk 
el teljesen azon elvi kérdés elől sem, hogy vájjon ezen ja- 
vaslatra szükség volt-e és szükség van-e most? Ha tekin- 
tetbe vesszük, hogy anyagi jogunk codificatiója előkészítés 
alatt áll; ha tekintetbe vesszük, hogy anyagi magánjogunk- 
nak épen azon kérdései, a melyek a gazdasági élet újabb 
fejlődése által közvetlenül érintettek, a lehető legnagyobb bi- 
zonytalanság stádiumában vannak; ha tekintetbe vesszük, 
hogy kétféle perrendtartásunk következtében voltaképen két- 

féle jndicataránk fejlődött; ha tekintetben vesszük, hogy be- 
adatott már a törvényhozás elé egy javaslat, a mely a per- 
rendtartást egészen uj alapokra fekteti és ha tekintetbe vesz- 
6zük, hogy ezen új javaslattal szemben a végrehajtási tör- 
vény még az előttünk fekvő novelláris módosításokkal is olyan 
elavult törvényt jelent, hogy ezeknek egymásba illesztése alig 
lesz lehetséges: akkor alapos aggályaink kell, hogy támad- 
janak a reform időszerűsége iránt. 

A végrehajtási törvény czélja voltaképen a meghozott 
birói parancs keresztülvitelének biztosítása. Akkor, a midőn 
ennek a birói intézkedésnek anyagi és eljárási előfeltételeit 
kell előbb szabályoznunk ; midőn arról van szó, hogy ezen 
eljárási föltételek gyökerükben módosíttatnak : nem lehet in- 
tézkednünk olyan témák felől, a melyek csak később, a már 
meghozott és pedig más szempontok szerint meghozott birói 
parancs végrehajtására vonatkoznak. Hacsak néhány kérdést 
veszünk tekintetbe, teszem fel azon tárgyalásokat, a melyekre 
a végrehajtási eljárás során szükségünk lesz és a melyekre 
nézve nem tudom, hogy hogyan fognak beilleszkedni az új 
perrendtartási javaslatba; ha tekintetbe vesszük, hogy az új 
perrendtartási javaslat a végrehajtásokat foganatosító járás- 
bíróságok hatáskörét mód felett kitágítja; hogy azáltal olyan 
munkakört ró a járásbíróságokra, a mely mellett nagyon 
félő, hogy a bíróságoknak végrehajtási eljárásban való részt- 
vétele még a mai alakjában is alig lesz lehetséges ; ha tekin- 
tetbe vesszük továbbá, hogy a külföldi codificatio — a mi 
egyébként magában véve nem volna döntő szempont, ha 
egyéb érvek nem szólnának e mellett — szóval az egész 
ujabb fejlődés oda tendál, hogy a bíróságoknak a végrehaj- 
tások során intenzivebb vezetőszerep bíztosíttassék : akkor 
kizártnak kell tartanunk, hogy a végrehajtási törvény bár- 
mily módosítását a perrendtartás egyidejű módosítása nélkül 
meg lehetne csinálni. Én ezen érveket épen olyan fontosak- 
nak tartom, mint azokat, a melyeket, úgy tudom, Wach 
hangoztatott a Plósz-féle perrendtartási javaslat bírálata al« 
kalmával, a ki t. i. rendszeri szempontból kifogásolta, hogy 
a perrendtartás egyúttal végrehajtási eljárás szabályozását 
nem foglalja magában. 

Egybevetve mindezeket a körülményeket azzal a további 
körűlménynyel, hogy most olyan gazdasági válság korában 
élűnk, a midőn a létező viszonyoknak mesterséges megboly- 
gatása különben sem indokolt, főleg nem indokolt abban az 
irányban, a melyet a novella czéloz; egybevetve mindezen 
szempontokat, nem juthatunk más conclusióra, mint arra, 
hogy a végrehajtási eljárás módosítása ma, a perrendtartás meg- 
alkotása előtt mindenképen korai. 

De belátom, hogy ez a szempont csak másodlagos ama 
másik szempont mellett, hogy az a módosítás, a melyet tény- 
leg eszközlünk, legalább olyan legyen, a mely reformot, ja- 
vulást jelent a mai állapottal szemben és akkor elérkeztünk 
azon másik kérdéshez, hogy t. i. várható-e javulás olyan tör- 
vénytől, a mely egyes kérdéseket kiszakít a végrehajtási tör- 
vény complexumából ? 

Bevallom, hogy e második kérdésben is teljesen ellen- 
tétes álláspontot kell elfoglalnom az előttem felszólalt igen 
t. tagtárs urakkal, a kik megelégedtek az indokolás azon 
kijelentésével, hogy az nem terjeszkedik ki a végrehajtási 
törvény összes hibáinak orvoslására — szó szerint czitálom az 
indokolást, mint szerfelett jellemzőt — hanem csak bizo- 
nyos főhibákat kivan orvosolni. Az indokolás szerzője nyil- 
ván abból a felfogásból indult ki, hogy a végrehajtási tör- 
vénynek bizonyos taxatíve felsorolható vagy szám szerint 
megállapítható hibái vannak, a melyeket egyik vagy másik 
módon orvosolni kell. Azt hiszem, hogy ha a végrehajtási no- 
vella megalkotásnál ugyanazt a módszert követték volna, 
mint ujabban egyéb törvényeink előkészítésénél tapasztaljuk* 
hogy t. i. meghallgatták volna a gyakorlati embereket, a kik 
a végrehajtási eljárás során mint ügyvédek, mint érdekelt 
felek, mint bírák és mint végrehajtók működnek, akkor azt 
hiszem, hogy ezen induktív módszer a hibáknak olyan töme- 
gét tárta volna fel, a mely meg kellett volna, hogy győzze a tör- 
vényjavaslat előkészítőjét arról, hogy e hibákon partiális no- 
vellával segíteni nem lehet. Én olyan urak felszólalásaira 
vagyok bátor e tekintetben hivatkozni, a kik elvben a novella 
mellett voltak ; czitálom első sorban az előadó úr javaslatát 
a végrehajtási kérvény eltörlésére vonatkozólag; czitálom. 

dr. Teller ur javaslatát a fedezeti elv meghonoBÍtására vonatko- 
zólag s kérdem, hogy lehetséges-e ezen javaslatok beleillesz- 
tése a végrehajtási eljárás mai rendszerébe? De ha kissé 
körültekintünk azon ujabb törvényeken, a melyek a végre- 
hajtási eljárást külföldön szabályozzák, akkor oly kérdés- 
tömeggel állunk szemben : az ingatlanokra vezetett végrehaj- 
tásoknál a zálogjog eltörlése, az árverési, mint egyetlen ér- 
tékesítési mód helyett az értékesítési módok egész tömegé- 
nek behozatala stb., a melyekre nézve az első pillanatban 
tisztában kell lennünk azzal, hogy a mai végrehajtási tör- 
vény keretében meg nem oldhatók. Már pedig minden re- 
form, a mely ezen alapvető kérdéseknek tárgyalása vagy 
megoldása nélkül készül, a mai állapotokon való gyökeres 
javulást nem hozhat. 

A törvényjavaslat három szempontot emel ki, mint a 
melyeknek érvényesülése különösen szükséges volna. Az egyik 
a szorongatott adós helyzetén való könnyítés, a másik a 
végrehajtási eljárás költségeinek csökkentése, a harmadik 
pedig az ingatlan-árverések körül tapasztalt bizonyos vissza- 
élések megszüntetése. Az előbb jelzett elvi álláspontból folyik, 
hogy egyes kérdéseket ilyképen kiszakítani nem lehet, de 
elvégre ha a javaslat bírálatéba bocsátkozunk, ezen elvi 
álláspontot félre kell tennünk és azon másik kérdéssel talál- 
juk magunkat szemben, hogy vájjon az így kiszakított három 
kérdés csakugyan azok köréből való-e, a melyeknek megol- 
dására a legsürgősebb szükség volt. 

Azt hiszem, hogy a gyakorlat férfíai közül ahg fog egy 
is találkozni, a ki azt fogja mondani, hogy végrehajtási tör- 
vényünk legnagyobb hibája az, hogy az adóst nem védi kel- 
lőleg; a ki azt fogja mondani, hogy a végrehajtási eljárás 
költségeinek csökkentése főleg azon a módon a mint a javas- 
lat tervezi, csakugyan fog valamit lendíteni a végrehajtási 
törvény mai gyakorlati alkalmazásán és ugyancsak a gyakor- 
lat férfíai nagyon jól tudják, hogy a legjobb törvény sem fog 
bizonyos visszaéléseket teljesen kizárni. 

De e mellett a szorongatott adós védelme egyáltalán 
nem lehet olyan szempont, a mely a végrehajtási törvény 
alkotásánál fígyelembevehető. Ez az elv igy felállítva meg- 

engedem, hogy bizonyos ellentmondásokra fog alkalmat adni, 
főleg nálunk, a hol, hogy úgy mondjam, gazdasági okokból 
igen népszerű az adós védelme. Azt hiszem, hogy ezen 
ellentmondások nem alaposak annyiban, hogy egy bizonyos 
ideális adóst tartanak szem előtt és elfelejtik azt, hogy adós 
nevezete alatt a végrehajtási törvényben nem valami hitel- 
ügyletnek adósát, hanem egy marasztalt felet általában kell 
érteni. Azok az urak, a kik megütköznek előbbi általános 
kijelentésemen, nyilván elfelejtik, hogy a végrehajtási tör- 
vény nemcsak készpénzbeli követelések behajtására irányul, 
hogy nemcsak kölcsönügyletből származó hitelező és adós 
áll szemben; őket ez a terminológia az első pillanatra nyil- 
ván megtéveszti, hiszen megtéveszti tudvalevőleg a kir. 
Curiát is, a mely — lásd a gabonaelővételi ügyletek elbírá- 
lása körüli praxist — a ^kölcsönök és illetve hitelezések* 
közt nem distingvál pontosan^ és azokat a talán megokolt 
antipathiákat, a melyek őket a kölcsönügyletek hitelezőinek 
bizonyos kategóriái ellen vezetik, általánosítják és levonják 
a consequentiát oly irányban, hogy az adós mindenképen 
védelemre méltó és érdemes lény és hogy a törvényhozó első 
feladata ezen szorongatott adós helyzetén segíteni. Hogy ily 
félreértésre alkalmat ne adjak, a jövőben' ezen adós és hite- 
lező-féle terminológiával szakítani fogok és szubsztituálom 
ezeket a «jogosúlt» és «mara8ztalt» fél elnevezésével. Ha 
mármost tekintetbe veszszük, hogy a végrehajtási törvény 
czélja a meghozott bírói ítéletnek gyakorlati keresztülvitele; 
ha tekintetbe veszszük, hogy az objektív jog tiszteletben 
tartásának alapja semmi más, mint az a hatalom, a 
melylyel a kimondott bírói ítéletnek tényleg érvényt tud 
szerezni: akkor rögtön tisztában kell lennünk azzal, hogy 
a végrehajtási eljárás egyetlen czélja az lehet, hogy a 
bírói ítéletnek a renitens marasztalt féllel szemben minden 
körülményék közt érvényt szerezzen. Ezen elvvel, a melyet 
magánjogi elvnek szokás nevezni, szembe szokták állítani 
mint vele küzdő elvet a szoczíálís, hogyha úgy tetszik 
szocziálpolitikai elvet. Nem megyek odáig, t. teljes ülés, a 
meddig sokan elmennek, a mikor azt állítják, hogy a 
szocziálpolitikai elvnek a végrehajtási eljárás keretén belül 

nagyon kevóa érvényesülési tere van; nem megyek azért, 
mert a szocziálpolitikai szempont egy annyira mindent át- 
fogó és átható szempont, melyre nem mondhatjuk, hogy 
az egyik törvény keretén belől alkalmazzuk, a másik tőrvény 
keretén belől pedig nem. Goncedálom, hogy a magánjogi 
^ly csakis a szocziális követelmények megfelelő szemelőtt- 
tartásával érvényesülhet, kétségbe kell vonnom azonban azt, 
hogy ezen érvényesülés a szorongatott adós védelmét igényli. 
A két elv egymásközti küzdelme nézetem szerint úgy talál 
kiegyenlítést, ha e szocziális elvet olyképen formulázzuk, 
hogy a végrehajtási eljárásnak lehetőleg úgy kell keresztül- 
vitetnie, hogy feleslegesen ne okozza az adós tönkretételéi 
Mert az, hogy bizonyos vállalt kötelezettségek teljesítése az 
adósnak anyagi romlását idézheti elő ; az, hogy bizonyos káro- 
sító cselekmények, a melyekért anyagi kárpótlás jár, a kártevő- 
nek anyagi tönkretételére vezethetnek, ezek olyan consequen- 
tiák, a melyek elől kitérnünk nem lehet, ha másfelől fen- 
tartjuk azt a magánjogi elvet, hogy a ki kötelezettséget 
vállalt, köteles annak eleget tenni és a ki kárt okozott, köte- 
les azt megtéríteni. (Ügy vani) Ha ezeket az elveket fen- 
tartjuk, akkor — mondom — a végrehajtási eljárás során 
•a magánjogi elv és a szocziálpolitikai elv kiegyenlítődése 
olyképen fog megtörténni, hogy a régrehajtási eljárás azon 
szakában, a mely a jogosult fél biztosítását, a kielégítési 
alap kinyomozását czélozza, a magánjogi elv korlátlanul fog 
érvényesülni, illetve helyesebben azon egyetlen korláttal, 
hogy ne idézzen elő olyan fokú romlást a marasztalt fél 
Tagyoni helyzetében, hogy az a köznek támogatására legyen 
utalva. Ez, hogy úgy mondjam, a gazdaságossági szempont, 
a mint hogy gazdaságossági szempontnál nem egyéb az ál- 
talam előbb formulázott szocziálpolitikai elv érvényesülése 
sem, a mely gazdaságossági elv a legnagyobb eredmény el- 
érését a lehető legkisebb áldozattal kívánja. A szocziálpoli- 
tikai elv fog érvényesülni ott, a hol már megszerzett kielégí- 
tési alap értékesítéséről van szó. E stádiumban az lesz ez 
elv keresztülvitele, hogy történjék ezen értékesítés oly mó- 
don, a mely a hitelező lehető kielégítése mellett az adós 
részére is annyit ment meg, a mennyit lehet. 

Ha most a mai végrehajtási eljárást vesszük szemügyre, 
azt fogjuk látni, hogy ez consequensen mindezeknek ellen- 
kezőjét valósitja meg; az eljárásnak a kielégítési alap érté- 
kesítéséig érő szakában a jogorvoslatok egész tömegét bo- 
csátja az adós rendelkezésére; a mentességeknek egész tö- 
megét állítja fel, a melyeknek körét egyébként az előttünk 
fekvő javaslat, a mint még lesz szerencsém érinteni, je- 
lentékenyen kiterjeszti, ellenben azon szakában, a hol as 
adós csakugyan védelemre szorul, uniformist szab : az ár- 
verést, a melynek eredményére nézve egyébként a törvény 
semmiféle biztosítékot, semmiféle garantiát nem nyújt és a 
melynek keresztülvitele az esetek legtöbb részében csakagyan 
el fogja idézni azt az eredményt, hogy a hitelező nem kap 
kielégítést, az adós részére pedig nem lehet megmenteni 
semmit, legkevésbé pedig neki vagyoni existentiát biztosítani, 
a mit a mentességekkel akar, de nem tud elérni a törvény- 
hozó. A ki árverési, főleg ingó árverési eredményeinket 
és az ingatlan árverés körül leginkább a vidéken kifejlő- 
dött praxist ismeri ; a ki ismeri végül azon statisztikát, 
a mely az ingatlan árverési eredményekre vonatkozik és 
némi figyelemmel kíséri főleg a vidéki pénzintézetek kimuta- 
tásait, a melyek az évről-évre megszerzett ingatlanoknak foko- 
zódó tömegét tüntetik föl, az meg fog győződni arról, hogy 
ez az árverés jó arra^ hogy az árverési hyénáknak meglehetős 
nyereséget biztosítson ; jó arra, hogy bizonyos pénzintézetek- 
nek olcsón juttasson ingatlanokat, de semmiesetre sem jó 
arra, hogy akár a hitelezőknek kielégítést szerezzen, akájr 
pedig az adóst legkevésbbé is megvédje. Mi ennek az oka? 
Az, hogy a kielégítési alap mai értékesítésének módja mel- 
lett prsevaleál az az áralakulási tényező, a melyet leginkább 
szeretnék kikapcsolva látni, t. i. az adósnak szorongatott 
helyzete. Ha ezen egyetlen értékesítési mód helyett olyan 
értékesítési módokat hozunk be, a melyek az egyes eseteket 
individualizálják, a helyett, hogy uniformist szabnának rá; 
ha oly értékesítési módot hozunk be, a mely lehetetlenné 
teszi ennek, az áralakulást hátrányosan befolyásoló tényező- 
nek érvényesülését, t i. ha az árverés helyett, a mely az 
adós lakásán történik, árverési csarnokokban fogjuk az ár- 

Térést megtartani, ha a kötelező árverés helyett a magán- 
eladást is meg fogjuk bizonyos körülmények között engedni ; 
ha végül az ingó árveréseknél is behozzak a legkisebb aján- 
lat rendszerét, a melyet az ingatlan árverésre nézve a kül- 
földi törvények behoztak és a mit a novella javaslat rossz 
keresztülvitelben ugyan, de mégis javasol: akkor a szoron- 
gatott adós helyzetén sokkal többet segítettünk, mint hogyha 
mesterségesen bizonyos mentességekkel akarjuk őt eleve 
mindenféle végrehajtás ellen megvédeni; akkor az objektív 
jog tiszteletbentartásáról sokkal nagyobb mértékben gondos- 
kodtunk, mint hogyha azt teszszük, a mit ma, hogy adunk 
a jogosult fél kezébe Ítéletet, a mely az esetek legnagyobb 
részében akadémikus értékű marad, mert annak végrehajtása 
főleg akkor, ha a javaslatból törvény lesz, lehetetlenné fog 
válni. 

A részletekre vonatkozólag * az előttem szólott t. urak 
a javaslat álláspontját ismertették. Az előzőleg mondottakból 
folyik, hogy a mentességek kiterjesztésének általában barátja 
nem lehetek. Támogatták azonban ezt a kiterjesztést azzal az 
érvvel is, hogy a javaslat voltaképen nem kontemplál mást, 
mint a mit a külföldön úgyis megvalósítottak. Olyan érv e%, 
a melyet nálunk a törvényhozásban rendszerint szoktunk 
hallani. Nem is foglalkoznám vele bővebben, ha nem olyan 
komoly helyről hangzott volna el, mint az előadó úr őméltósága 
részéről, a ki a javaslat mellett felhozott okokat ezzel is jó- 
nak látta támogatni. Az eféle érveléseknek két előfeltétele 
Tan. Az egyik előfeltétel az, hogy azok a viszonyaink, a 
melyekre ama bizonyos külföldi törvényeket alkalmazni kí- 
vánjuk, homogének, hasonlók legyenek azokhoz, a melyeket 
külföldön szabályoztak. — Ha mármost tekintetbe vesszük, 
hogy mi mennyivel primitívebb gazdasági viszonyok között 
élünk, mint azok a külföldi államok — föltételezem, hogy 
nyugati törvényekre gondolt az előadó úr — ha tekin- 
tetbe vesszük, hogy a jogok tiszteletbentartása nálunk még 
nem érte el azt a fokot, a melyet a kulturálisabb államok- 
ban elért, mert hiszen nálunk még nem tartják szégyennek 
az alaptalan perlekedést ; ha még hozzá tekintetbe vesszük, hogy 
nálunk a mentességek körének tágítását az egyes szükségletek 

kielégítésére szolgáló tárgyak kisebb ára sem teszi indokolttá^ 
mert nálunk kisebb pénzősszeggel nagyobb létminimumot 
tud magának biztosítani az ember, mint külföldön, akkor 
már eleve azt kell mondanunk, hogy a külföldi példára valá 
hivatkozás itt nem foghat helyet. 

Másik előfeltétele ezen hivatkozásnak az volna, hogy a 
külföldi törvényekben tényleg előforduljanak ezen mentessé- 
gek. Fájdalom, az idő, a melyet ez elméleti tanulmány okna.k 
szentelhetek, kevesebb, semhogy az összes külföldi törvény- 
hozásokat áttanulmányozhattam volna, és nevezetesen figyel- 
men kívül hagytam a tőlünk keletre fekvő államok jogait, a 
balkán államoknak jogrendszereinek a végrehajtási eljárásra 
vonatkozó szabályait, a melyekben lehetnek nagyobb vagy 
hasonló mentességek. De összehasonlítottam a javaslatokban 
foglalt mentességet azon mentességekkel, a melyek Franczia- 
országban, Németországban,' Ausztrtában, s általában tőlünk 
nyugatra találhatók és úgy találtam, hogy az előadó úr azon 
kijelentése, hogy a külföldi törvények is csak ugyanazt 
mondják, mint a mi javaslatunk, ezen törvények szem 
előtt tartásával, nem állja meg a kritikát. — Javaslatunk, 
hogy csak egyes példákat említsek, 2. §. 7. pontjában a 
tisztviselők, hivatalnokok, lelkészek, tanárok, tanítók, köz- 
jegyzők, ügyvédek, orvosok hivatásának gyakorlásához szük- 
séges összes könyveit, iratait, mintáit, műszereit, segédesz- 
közeit kivonja a végrehajtás alól. Hogy milyen vagyonok 
kerülnek itt ki a végrehajtás alól, azt, úgy hiszem, felesle- 
ges fejtegetnem, Németországban, a hol fel kell tételeznem, 
hogy a könyvtárakra legalább is olyan figyelemmel vannak, 
mint nálunk általában szoktak lenni, e mentesség nem olyan 
tágkörű, mert a német perrendtartás 811. §-ának 8. pontja 
csak az okvetlenül szükséges, illetve jobban mondva, nélkü- 
lözhetetlen — unentbehrlich — könyveket veszi ki a fogla- 
lás alól. Francziaországban, a hol szintén nem lehet azt 
mondani, hogy a tudomány tisztelete ott kisebb mint ná- 
lunk, a franczia perrendtartás csak 300 franc értékhatárig 
mentesíti a könyvtárakat, mintákat, segédeszközöket stb. a 
foglalás alól. A mi javaslatunk a gyógyszertár berendezését, 
munkaszereit, tartályait és árukészletét általánosságban ki- 

vonja a végrehajtás alól. Igaz, hogy a zárgonduoki kezelésre 
ezen szabály nem alkalmazandó, azonban nagyon kétes, vájjon 
ezen zárgondnoki kezelés olyan helyeken, a hol még egy 
gyógyszerészt nem lehet odaállítani és a hol, remélem, a 
hitelezőknek lesz a közegészségügy iránt annyi érzékük, hogy 
nem, a mint szokás, ügyvédjelöltet fognak a gyógyszertár 
kezelésére zárgondnokul bevezettetni, mondom, hogy ezen zár- 
gondnoki kezelés az esetek legnagyobb részében keresztül- 
vihető lesz-e. Mert, hogy a nagy fővárosi gyógyszertárak 
ellen ritkán fordul elő végrehajtás, az bizonyos. Ezen sza- 
kasznak tehát ott van jelentősége, a hol az a gyógyszertáros 
maga is olyan kis ember és olyan szerény anyagi eszközök- 
kel rendelkezik, hogy ellene végrehajtások előfordulhatnak. 
A német és a franczia törvény csakis az okvetlenül szüksé- 
ges, vagyis a közegészségügyi törvények szerint tartandó 
szerekre vonatkozólag állapítja meg e mentességeket. A mi 
javaslatunk 2. §-ának 10. pontja a végrehajtást szenvedőnek 
és háznépének a háztartáshoz szükséges házi- é& konyha- 
bútor, edények, főző- és evőeszközök, kályhák, tűzhelyek, a 
ruházkodáshoz szükséges tárgyak, a szükséges ágy- és fehér- 
neműt» veszi ki a foglalás alól. Az indokolás itt azzal tet- 
szeleg magának, hogy nem is irta körül, hogy « szükséges » 
alatt a társadalmi állásnak megfelelően szükséges ruházko- 
dás, élelem és bútor fog-e értetni. E kérdést nyilván a birói 
gyakorlatra bizza és úgy látszik, azon feltevésből indul ki, . 
hogy a törvényhozói művészet legnagyobb feladata az, hogy 
lehetőleg homályos törvényt adjon a biró kezébe. Ha össze- 
hasonlítjuk ezen szerfelett aktuális pontot a külföldi törvé- 
nyekkel, azt látjuk, hogy a német perrendtartásnak már 
idézett paragrafusa csak a nélkülözhetetlen ruhákat és búto- 
rokat mentesíti a foglalás alól és a franczia törvény, bár 
a francziák tudtommal szintén nem gondolkoznak kevésbbé 
demokratikusan mint mi, csak a végrehajtást szenvedőn rajta- 
levő ruhát mentesíti a foglalás alól. Javaslatunk 2. §-ának 
17. pontja «a végrehajtást szenvedő választása szerint: egy 
tehén vagy négy juh, vagy négy kecske, úgyszintén ezen 
állatok részére fél évi takarmány, ennek hiányában pedig a 
lefoglalható készpénzből a beszerzéséhez szükséges összeget » 

mentesíti a foglalás alól. A német törvény szerint ezen álla- 
tok is csak úgy lesznek mentesítve, ha nélkülözhetetlenek 
az árverést szenvedő fentartásához, továbbá ott csak egy 
havi takarmányt biztosítanak és a takarmány hiányában a 
két (és nem négy) heti takarmány beszerzésére szükséges ösz- 
szeget. A német törvény négy heti szükséglet beszerzésére 
mentesített készpénzösszegek helyett mindenütt csak két hét- 
ről beszél. 

Ha átugorjnk a javaslat következő szakaszait, mert fáj- 
dalom, ezek itt nincsenek rendszerbe foglalva, de a rendszert 
és a szövegezés kérdését az előadó úr ő méltósága által em- 
iitett okokból nem fogom érinteni, akkor azt látjuk, hogy a 
mentességek még nagyobb köre állapíttatott meg az állami 
tisztviselők és a magántisztviselőkre vonatkozólag. Az állami 
tisztviselőkre nézve a foglalásmentes fizetés SOOO E-ban, a 
magántisztviselőkre nézve pedig 1600 K-ban állapíttatott meg. 
Az előttem szólott t. urak bizonyos egyenlősítést kívántak e 
két mentesség közt olyképen, hogy a magántisztvÍBelőknél is 
fel akarták emelni ez összeget 2000 E-ra, sőt olyan felszó- 
lalás is hangzott, hogy a létminimum 3000 vagy 3500 Enak 
felel meg Magyarországon. Fájdalom, nem vagyok hivatalnok 
és a közigazgatási politikának elméleti részeivel sem volt 
alkalmam eléggé foglalkozni. Eazárólag ezen egyéni hibának 
és mulasztásnak tudom be azt, hogy nem vagyok képes át- 
látni, milyen magasabb kormányzati vagy állami érdek kö- 
veteli, hogy az államnak eladósodott tisztviselői legyenek. 
Eétségkívül van valami ilyen magas politikai érdek, mert 
különben nem tudnám megokolni, miért mentesítjük a hi- 
vatalnokok fizetését bizonyos összegen alul; nyilván azzal 
magyai-ázható ez, hogy ez bizonyos csábítás az állami szol- 
gálatra, a mely állam azt mondja tisztviselőinek: «Jer kar- 
jaim közé; fizetést nem adok ugyan, vagy legalább nagyon 
keveset; jogviszonyaidat nem rendezem, de legalább megvéd- 
lek harmadik személyek, hitelezőid ellen ». Más alapot e men- 
tességre találni nem tudok. Ha ismét előveszem a német és 
franczia törvényt^ akkor azt látom, hogy Francziaországban 
a mi 2000 E-ánkkal szemben a foglalásmentes minimum 
800 frank s csak progressive emelkedik. Ha tekintetbe vesz- 

szük az élelmiszerek, egyáltalában az elsőrendű szükségletek 
fedezésére szükséges czikkek árát, nálunk és Francziaország- 
ban — vagy méltóztassék hozzávenni Németországot, mert 
ott is csak 1500 márka ez a határ, — akkor kérdem, mi- 
•csoda gazdasági ok támogathatja azt, hogy nálunk egy ilyen 
magas és 5%-os tőkésités mellett 40,000 E tőkének megfelelő 
B.bsolut mentességet biztosítsunk az állami tisztviselők részére, 
Tragyís azok részére, a kik az állami rend fentartására, a tör- 
vények végrehajtására hivatvák, hogy épen ezek javára mond- 
juk ki azt, hogy ők fel vannak mentve az alól, hogy vállalt 
kötelezettségeiknek megfeleljenek, vagy legalább is igen szűk 
térre szorítsuk azt a határt, a melyen belül kötelezettségeik- 
nek megfelelni tartoznak, a mely határ a foglalásmentes mini- 
in\imon felül is csak a fizetés egyharmada lehet 

Ez nem olyan alárendelt jelentőségű kérdés, t. uraim, a 
minőnek látszik, mert ha meg is engedem, hogy 1600 vagy 
1800 4s 2000 K között nem nagy a differentia, épen ez a 
megfontolás vezet a conclusióra, a melylyel azután búcsúzni 
is fogok e tárgytól, arra t. i., hogy bármikép variáljuk e men- 
tességek körét és határát, kielégítően nem fogjuk e kérdést 
megoldani a mentességek mai rendszere mellett. Ez a rend- 
szer merőben figyelmen kívül hagyja először is a hitelező 
helyzetét, másodszor a marasztalási causát. E mai rendszert 
fel kell tehát cserélnünk olyan rendszerrel, a melyben elő- 
ször is magának a jogosult félnek helyzete is méltánylásra 
talál, mert akárhányszor megesik, hogy a jogosult fél sokkal 
nehezebben nélkülözi a marasztalás tárgyát, mint a hogy nél- 
külözné azt a marasztalt fél még akkor is, ha az az egyéb- 
ként foglalásmentes vagyonából vétetnék el. 

A második követelmény, a causán oszlás jelentőségének 
megvilágítása végett, méltóztassék tekintetbe venni a követ- 
kező esetet. Az államnak a tisztviselők ténykedéseiért való 
felelőssége fogyatékos szabályozása mellett akárhányszor meg- 
esik nálunk, hogy a tisztviselő hivatalos hatalmával vissza- 
élve olyan károkat okoz, a melyekért az állam egyáltalán 
nem felelős, mondjuk az a szolgabíró vagy csendőr véresre 
veri a letartóztatott egyént, a mi, azt hiszem, nem olyan 
soha elő nem forduló eset Magyarországon. A csendőrt, ha 

kártérítési követeléssel lépnek fel ellene, rendszerint teljesen 
védi a törvényjavaslat, mert hiszen ritka az olyan csendőr^ 
a kinek 2000 E-nál nagyobb fizetése lenne* Méltóztatnak 
látni, hogy a kötelezési causák közötti distinctiónak milyen 
fontossága van a végrehajtási eljárás szempontjából. Rész- 
ben belátta ezt a javaslat is, bár csak igen kis részben. £2 
a javaslat ugyanis, a mely bizonyos szocziálpolitikai szine- 
zettel tetszeleg magának, egy, illetve két mentességet állapit 
meg, a melyben a caiisán oszlás érvényesül. Az egyik men- 
tesség a tartási követelések részére biztosított az a privilé- 
gium, hogy ezekre bizonyos mentességek nem terjednek ki. 
Ez föltétlenül helyes; a másik az a rendelkezése a javaslat- 
nak, hogy valamely dolog vételárának behajtására irányuló 
követelésnél az illető dolog nem mentes a foglalás alól. Mél- 
tóztatnak látni, milyen labilis alapra helyezkedett a javaslat. 
A buterkereskedőnek, a ki a bútort hitelezte, nem kell 
félnie a fennálló mentességtől, de annak, a ki pénzt adott 
ide arra a czélra, hogy az illető ezen élelmiszereket besze- 
rezze, már tümie kell a mentesség körét. Egyszóval ötlet- 
szerűen szabályozza a javaslat ezen kérdéseket, a helyett, 
hogy általános elvi szempontokat vetne fel és képtelen meg- 
oldani olyan kérdéseket, a melyek napról-napra fel fognak a 
közéletben merülni. Pótolni kellene ezt azzal, hogy a bíró- 
ság belátására bizzuk, hogy a jogosult fél helyzetére, vagy a 
marasztalási causára való tekintettel a végrehajtást korlátla- 
nul rendelje el és azzal, hogy kártérítési követeléssel szem- 
ben mentességre hivatkozni egyáltalában nem lehet. Ez volna 
az a minimum, a mely kártérítési jogunk mai állapota mel- 
lett a jogosult fél részére megadható. 

Azt mondja azonban a javaslat, hogy a szorongatott 
adóst mentesíti és e tekintetben a mentességeknek, a privi- 
légiumoknak egész sorát állapítja meg. Ott, a hol igazán 
szocziálpolitikai okok szólanának a mellett, hogy a mentes- 
ségek megadassanak, azok a javaslatból hiányoznak. Ott t. i., 
a hol az illető javadalom elvonása csakugyan azon eredményt 
vonná maga után, hogy a marasztalt fél a köznek terhére 
esik, a mentességet nem állapitja meg a javaslat, consequen- 
sen azon elvhez, a melyről különben még leszek bátor szó- 

lani, t. i. az igaz&n elnyomott adóst nem védi. Hogy csak 
egy példát emliisek : nem mentesíti a javaslat általában a 
tartási követeléseket. Ha külföldi példára szabad hivatkoznom, 
kivétel nélkül minden külföldi törvényben megtaláljuk, hogy 
azok a tartási igények, a melyek ex lege járnak, addig az 
összegig, a meddig az illetőnek fentartásához szükségesek, le 
nem foglalhatók. Még egész sora van az efféle mentes- 
ségeknek. Pl. a franczia törvény mentesíti azon összegeket, 
a melyeket valaki a letartóztatási intézetekben végzett mun- 
kájával szerzett meg; mentesiti a rabsegélyző egyletek által 
adott segélyeket, stb. 

Mindezekből az következik — és ez a ' conclusióm a 
a javaslat ezen fejezetére vonatkozólag, — hogy e javaslat 
megállapít mentességeket ott, a hol voltaképen ugyanazon 
osztálybelieknek egymással szemben való igényeinek érvénye- 
sítéséről van szó, ellenben nem állapit meg kellő mértékben 
mentességet ott, a hol különböző osztálybelieknek egymás 
elleni igényeinek érvényesítését tárgyazza. Gonsequens és tel- 
jesen illik ez ahhoz a törvényhozáshoz, a mely a készpénz- 
beli követeléseknél a lehető legenyhébb, ellenben a naturális 
szolgáltatások, az ad faciendum kötelezettségek kikényszeríté- 
sénél odáig megy, hogy büntető sanctióval sújtja az illető 
szolgáltatás elmaradását. Értem az újabb törvényeket a gaz- 
dasági cselédekre vonatkozólag, a hol épen nem vezette a 
szorongatott marasztalt fél helyzete a törvényhozást és a hol 
elment addig, hogy semmiféle mentességet el nem ismer; a 
legkorlátlanabb visszatartási jogot adta meg a földesúrnak és 
büntető sanctiót állapít meg e magánjogi követelések teljesí- 
tése tekintetében. Méltóztatik látni, hogy nem valami kapi- 
talisztikus szempont az, a mely a szorongatott adós védel- 
mének a javaslatban foglalt szabályozása ellen szól, hanem, 
hogy ezen szabályozás voltaképen csak olyan törvényhozás 
mellett lehetséges, a mely az osztályuralom fentartását ille- 
tőleg az erősebb osztályok védelmét tűzte ki czélul. Befeje- 
zem pedig ezen észrevételemet azzal, hogy a munkabérek 
iránt támasztott követelések ellen is e mentességekre hivat- 
kozhatik mindenki, tehát a cseléd, a ki pár forintnyi bérét 
követeli, nem juthat e követeléséhez azon ministeri tanácsos- 

sal szemben, a kinek fizetése le van foglalva és a ki 3 — 4000 
forintot e mentességek alapján zavartalanul élvezhet. (Úgy van I) 

A javaslat második ozélja a végrehajtási költségek csök- 
kentése. Meg kell vallanom, hogy egy kissé naivnak tartom 
ezen intézkedések nagy részét. Én ugyanis a csökkentés alatt 
azt értem, hogy egy meglevő költséget olyk^p apasztok, hogy 
az illető cselekmény végzésével ezentúl kevesebb költség fog 
felmerülni. A javaslat azonban nem ezt teszi, hanem a ma- 
rasztalt fél költségeit egyszerűen áthárítja a jogosult félre. 
Ha a költséget akarta apasztani a javaslat, módjában állt a 
végrehajtói állás megszüntetése ; módjában állt, ha ilyen radi- 
kális reformot nem akart, akár rendeleti úton is, a végre- 
hajtó költségeinek olyatén megállapítása, a mely perozentuá- 
lis arányban van a végrehajtási eljárás eredményével, a mint 
ez külföldön szintén ismeretes. E helyett azonban azt moiidja 
a javaslat, hogy 50 E-án aluli végrehajtásoknál a költsége- 
ket az adós ellen meg nem itéli. Ez a legnagyobb igazság- 
talanság, a mely e javaslatban van. Az efféle kis követelések 
hitelezői legkevésbbé vannak abban a helyzetben, hogy 
akár maguk foganatosítsák a végrehajtást, akár pedig bízza- 
nak a mai hivatalból foganatosított végrehajtás sikerében. 
Hogy ez utóbbi mit jelent, azt ebben a társaságban nem 
kell bővebben kifejtenem. 

Ma, a midőn kötelező ügyvédi képviselet van, teszem 
fel a 40 koronás váltóperben is ; midőn a kir. törvényszék 
mint váltóbiróságnál a jogosult fél maga nem is kérhet 
végrehajtást, mert még ezzel is kénytelen ügyvédet meg- 
bizni: e végrehajtási kérvény költségeit ennek a nyakába 
zúdítani és ezt a kis hitelezőt arra kényszeríteni, hogy 50 
vagy 40 koronájából még e költségeket is viselje, nemcsak 
a legnagyobb igazságtalanság, hanem ellenkezik az anyagi 
magánjog azon szabályával, hogy a késedelmes adós felelős 
mindazon kárért, a melyet e késedelem által okozott. Épen 
ilyen helytelennek tartom a még kisebb, 10 koronás végre- 
hajtásoknál a javaslat által követett rendszert. Itt t. i. előze- 
tes figyelmeztetéstől teszi függővé a végrehajtás keresztül- 
vitelét. Most ha valakinek 10 koronás követelése van, egy- 
szerűen elment végrehajtani; ezentúl fel fogja szólítani a 

yégrehajtó az adóst, vagy foganatoeitja a végrehajtást. Ha ez 
eredménytelen — és itt igazán klasszikus szabályozásra buk- 
kanunk a javaslatban — akkor a folytatólagos végrehajtásra 
is alkalmazandó a felszólítás. Azt hiszem, nem kell kifejte- 
nem, hogy miféle 10 koronás követelések azok, a melyekre 
még folytatólagos végrehajtást is kell kérni. Bendszerint mun- 
kás embereknek egymás elleni követelései, a melyeket pél- 
dául keddi napon foganatosított a végrehajtó úr és termé- 
szetesen nem talált fedezetet és a melyeknek ha szombaton 
a bérfizetés napján foganatosítanának, megvolna a kivánt 
eredményük. A végrehajtási törvény 117. §-a felsorolja az 
eseteket, mikor lehet végrehajtási kereseteket beadni; a mi 
a praxisban odafejlődött, hogy folytatólagos végrehajtások- 
nak főleg az adós költségén való megengedése módfelett meg 
von nehezítve; ha már most mindezen nehézségeken átver- 
gődött a hitelező, szemben találja magával az új javaslatot, a 
mely azt írja elő, hogy előbb figyelmeztesse a végrehajtó az 
adóst, hogy zálogolni fognak nála, vagyis hogy legyen 8 napi 
határideje annak az adósnak arra, hogy minden lefoglalható 
ingóságát elrejtse. Mert hiszen a személymotozást az előttem 
felszólalt urak személyes szabadsági szempontokból nem 
tartják megengedhetőnek, ámbár úgy tudom, hogy Franczia- 
országban és Németországban, a hol szintén nincsenek sok- 
kal kisebb érzékkel a személyes szabadsági szempont iránt, 
mint nálunk, ez nem tilos, sőt nézetem szerint meg volna 
engedve, a mai jogrendszer mellett is. Mert ha igaz az : hogy 
a végrehajtási törvény a személymotozást nem engedi meg, 
akkor voltaképen hitelezési csalást (Btk. 386. §.) követ el az 
adós, a ki magához veszi a végrehajtási tárgyakat és így 
vonja el a végrehajtás alól s tettenérés forogván fenn, a 
letartóztatásra (B. F. 141., 142. §.) s ez után a nyomozás 
során a személymotozásra az alap megvan. Nem láttam még 
olyan királyi ügyészt, a ki ez alapon vádat emelt volna, 
holott nézetem szerint ezen interpretatió a végrehajtási tör- 
vénynek és a büntető törvénynek teljesen megfelel. Azonban, 
a mikor a törvényhozásnak magának intentiója az, hogy a 
végrehajtási eljárás során az annyira szorongatott adóst kell 
védeni, akkor nagyon érthető, hogy a bíróságok bele fogják 

magnkat élni a törvényhozó ezen intentiójába és védik a 
javaslat szerint mindenképen szánalomra méltó adóst a mai 
jogrendszerünkben még szánalomraméltóbb hitelező eminens 
érdekeinek legflagránsabb megsértésével. Gonclpsióm tehát, 
hogy szakítanunk kell végre az álhumanizmns ama beteges 
kinövésével, a mely az adóst, mint valamely mindenképen szána- 
lomraméltó lényt állítja oda, és a mely ilyképen leront a 
jogszolgáltatásba vetett minden hitet, a mely hit amúgy is 
a nem kodifikált jog és a mi perrendtart&si és bírói szer- 
vezeti viszonyaink mellett meglehetősen gyenge lábon áll. 

A javaslat utolsó részével, az ingatlan-végrehajtások kér- 
désével Teller kartárs úr olyan kimerítően foglalkozott, hogy 
mélyebben bocsátkozni e kérdésbe már azért is feleslegesnek 
látszik, mert a javaslat e részének bírálatával más helyen 
volt szerencsém foglalkozni. Csak arra utalok, hogy nálunk, 
a hol az agrár érdekeket különösen szeretik hangsúlyozni, a 
törvényhozó nem talált módot arra, hogy egy talpalatnyi 
földet is mentesítsen az árverés alól. Nem tudok teljesen 
egyetérteni az előadó úr álláspontjával a tekintetben, hogy 
ez, t. i. a homestead intézménye a magánjogi szabályoknak 
olyan felforgatását, vagy olyan szabályozását igényelné, a mely 
a végrehajtási novella keretén belül nem oldható meg. Ez az 
egész kérdés nézetem szerint megoldható egy rövidke sza- 
kaszszal, azzal t. í., hogy kimondjuk, miszerint — teszem 
fel — az öt holdon aluli ingatlanokra szerzett végrehajtási 
zálogjog nem vonhatja maga után azt a következményt, hogy 
a hitelező árverést kérhessen, hanem csak az ingatlan zár- 
gondnoki kezelésére jogosítja fel a hitelezőt. Ezzel az a 
zálogjog, a melyet valaki a telekkönyvi rendtartás szerint 
szerzett, nem érintetik és ha szabad ismét a sokat czitált 
külföldre hivatkoznom, ott ez nemcsak a kis, hanem a na- 
gyobb ingatlanokra nézve is meg van. Megvan a franczia 
perrendtartásban, a hol, ha a tárgyaláson az adós bebizo- 
nyítja, hogy az ingatlan jövedelme egy, esetleg két év alatt 
elég lesz arra, hogy a marasztalási összeget fedezze, akkor 
ellene árverést nem rendelnek el s más alakban megvan 
Ausztriában is. Nem érintették a i felszólaló urak, hogy a 
zálogjog a végrehajtási eljárás során egyáltalán felesleges; 

hogy ez egyáltalában ellenkezik a végrehajtási eljárás egész 
czéljával, mert hiszen ennek czélja, hogy mennél hamarább 
jusson a hitelezd pénzéhez, a zálogjog czélja pedig az, hogy 
ott lehessen az illető tárgyat vagy ingatlant hagyni továbbra 
is az adós tulajdonában. Természetesen a javaslat nem 
érinti ezt, mert a 07 % bejegyzési illetéktől a kincstár eles- 
sék. Hogy hogyan oldják meg ezt a kérdést a külföldön, 
arra nézve ismét a franczia példára hivatkozom, a hol egy 
1884-ből való törvény előirja, hogy azon esetben, hogyha 
az ingatlan-árverésen ezer örancnál kevesebb foly be, az ösz- 
szes illetékek visszatérítendők; ha 2000 francnál kevesebb 
foly be, a végrehajtás foganatosításánál közreműködött hiva- 
talos személyek dijaiknak negyed részét visszatéríteni tar- 
toznak és a hol e törvény végrehajtásán, a mely az avouek- 
nak előzékenységén, a hivatalos közegek iránt múlt — t. i. 
^k restelték ezeket molesztálni azzal, hogy dijaik egy negyed 
részének fizetésére felszólították volna — úgy segítettek, 
i^ogy ®gy miniszteri rendeletet bocsátottak ki, a melyben 
kötelezték az. illető tisztviselőket, hogy minden ilyen eset- 
ben a fegyelmi eljárás terhe mellett hivatalból fizessék vissza 
e dijakat és intézkedjenek az illeték visszafizetése iránt. így 
csinálnak szocziálpolitikát a külföldön, nem pedig úgy, hogy 
a hitelezővel fizettetik meg azokat a kétes előnyöket, a me- 
lyeket az adós részére megmentenek. 

Nem szólok arról, hogy a javaslat azon panaszokat, a 
melyek a biztosítási intézkedések tekintetében felmerültek, 
figyelmen kívül hagyja; nem szólok arról, hogy a csődön- 
kívüli megtámadásról, a melyre nézve Fodor táblabíró úrtól 
igen figyelemreméltó kész javaslattal rendelkezett a törvény- 
hozó és a mely intézmény meghonosítását a kereskedelmi 
törvény 20. §-ának módosítása tárgyában beadott javaslat is 
nagyon közelfekvővé tette volna, teljesen megfeledkezik, mert 
hiszent ha el kezdjük felsorolni mindazt, a mit ez a javaslat 
nem tartalmaz, akkor azt hiszem, hogy egy ülés keretén 
belül ezzel végezni nem lehet s ez okból észrevételeim és 
kritikám tudatosan hézagosak és hiányosak. 

Tisztában vagyunk azzal, t Teljes-ülés, hogy ez a javas- 
lat gyökeres javításokat nem hozhat, de azt hiszem, hogy a 

felhozottak meggyőzhetnek arról, hogy esak fokozhatja azokat 
a bizonytalanságokat és yisszásságokat, a melyek mai végre- 
hajtási törvényünk gyakorlatában amúgy is mutatkoztak 
Ismeretes az az energetikai törvény, hogy a különböző ener- 
giák lehetőleg az egyensúly állapotába törekszenek. A meg- 
hozott törvényeknek és a tényleges viszonyoknak egymás 
közti hatásában is ilyen tendentiát vélek észlelhetni. Ennek 
eredménye, hogy egy régi, habár rossz törvény is, valahogy 
mégis beleilleszkedik a viszonyokba : ennek hibáit már meg- 
szoktuk; különösebb ok nélkül ezen kérdéseket felkavarnunk 
felesleges. Felesleges felkavarnunk ezen kérdéseket különösen 
akkor, ha igaz, a mit a javaslat mond, hogy a perrendtar- 
tással kapcsolatosan amúgy is új végrehajtási törvény fog 
előterjesztetni, a mit a fentiek szerint elkerülhetetlennek 
tartok. A perrendtartás javaslata be van nyújtva és törvény- 
erőre emelkedése egy-két éven belül várható, az esetek pedig, 
a melyeket a javaslat szabályoz, korántsem olyan fontosak, 
hogy ezek kedvéért a mai állapotot meg kellene bolygatnunk 
és én megvallom, hogy a mai rossz gyakorlatot még mindig 
fölébe helyezem azon jogbizonytalanságoknak, visszásságok- 
nak és hátrányoknak, a melyeket e javaslat tőrvényerőre emel- 
kedése maga után vonhat. 

Dr. Fráter Béla: 

T. Teljes-ülés ! 

A vita elsősorban a körül forog, hogy végrehajtási tör- 
yényünk reformja novelláris úton vagy pedig ujabb gyökeres 
szabályozásával eszközöltessék-e^ E részben nem lehet kétsé 
ges, hogy szivesebben látnánk és jobb lenne az egész végre- 
hajtási törvény gyökeres átalakítása már most a perjog meg- 
alkotásával egyidejűleg. De hát mert ez többféle nehézségbe 
ütközik, én a magam részéről is szívesen látom a novelláris 
úton való javítást, mint mindenkor, a midőn azt látom, hogy 
egy törvény alapján a törvényes formák felhasználásával 
megtörténhetik a legnagyobb igazságtalanság és lehetővé 
válik az, hogy a gyengébb és tudatlan eleinek az erősebbek 
által valósággal kifosztassanak. 

Ilyen esetekben nem szabad a törvényhozásnak késedel- 
meskedni és ad OrsBcas calendas az illető jogintézmény új szabá- 
lyozásáig várni. Elégséges szerintem egyetlenegy hibás törvé- 
nyes rendelkezé8,hogy a törvényhozói apparátust mozgásba hoz- 
zuk. És ennek meg kellett volna történni a végrehajtási tör- 
vény 156. §-át illetően már régen és akkor nem következett 
volna be az a vidékeket pusztító visszaélés, a melyet az 
előadó úr szintén elitélőleg olyan élénk színekkel ecsetelt. 
E §. eltörlését tovább halasztani valósággal bűn lenne. 

Nem hagyhatom azonban szó nélkül, hogy az a sokféle 
visszásság, melylyel a végrehajtási eljárás során a gyakor- 
lati életben találkoztunk, nem kizárólag a törvény hibás 
voltára vezethető csupán vissza, hanem arra a körülményre 
18^ a mit Imling őméltósága ismert kézikönyvének második 
kiadásához írt előszavában akként fejezi ki hogy: ^^Ha az 

eddigi tapasztalat a törvénytől várt kedvező eredmény mel- 
lett nem tanúskodik: ennek oka nem annyira magában a 
törvényben, mint ewiek mondhatni félénk alkalmazásában 
rejlik"^. 

Ezen magas helyről jött sselid kijelentésben az észlelt 
hibák miatti felelőség tehát részben a jogszolgáltatásra hárít- 
tatik és őszintén szólva talán nem is egészen igazságtalanul. 

A hármas czél, melyet a novella kitűz, szónélkül igen 
üdvös és ezen czélnak szolgálatában állani valóban törvény- 
hozóhoz illő cselekedet, mert az a hármas czél a mai modem 
világnézletnek, a humanizmusnak jegyében született 

E szempont alkalmazásánál természetesen a végrehajtási 
törvény körében bizonyos mértéket kell tartani. 

A végrehajtási törvényt én is úgy fogom fel, hogy az 
úgyszólván kiegészítője a hiteltörvényeknek, tehát végrehaj- 
tási törvénynek elsősorban és legfőképpen a hitelezői érde- 
keket kell szolgálni és törvényes oltalomban részesíteni; 
nem pedig az adósok érdekeit védeni. Ezzel azonban még 
nincsen korántsem az mondva, hogy a jogintézmény con- 
strnálásánál a hitelezőén kívül minden egyéb tekintetet mel- 
lőztünk. 

Hogy a végrehajtási törvény legfőbb rendeltetése tehát 
a hitelezők érdekeinek szem előtt tartásával a jogbiztonság 
megóvása, azt az előadó úr is érezte és ezen érzetnek a 
hatása alatt állva nem is tadott menekülni bizonyos kisebb- 
fokú következetlenségtől, midőn azt mondja, hogy <(a hitele 
zők érdekében be kell hozni az adós személyes motozását 
is éppen azért, hogy a hitelezőknek föltétlenül elismert jogo- 
sultságát valamikép honoráljuk és a visszaéléseknek lehető- 
leg elejét vegyük*. 

Én a hitelezők érdekében ilyen messzemenni nem akar- 
nék és nem tartanám helyesnek a csődtörvény analógiájára 
a felfedező eskü behozatalát sem, mert nem vagyok barátja 
sem az adós személyét fenyegető bántalmazásnak, sem pedig 
annak, hogy a végrehajtással szorongatott embereknél nem 
kétséges eskü letételi készséggel az eskü szentségébe és 
annak bizonyító erejébe vetett hitet a mai állapotokhoz 
mérten is mégjobban megrendítsük. 

Áttérve a javaslat egyes részleteire a következőkben 
vagyok bátor észrevételeimet megtenni: 

Először is a végrehajtás olcsóbbá tételére vonatkozóan 
contemplált rendelkezésekre azt vagyok bátor mondani, hogy 
mind az, a mi benne van a javaslatban nagyon keveset 
használ. Ezért magáért igazán nem volna érdemes a tör^ 
vényhozás apparátusát mozgásba hozni. 

Helyesnek tartom a magam részéről is azt, hogy a 
kisebb pénzösszegek behajtásánál a végrehajtás szenvedőt a 
költség alól lehetőleg mentesítsük, valamint azt is, hogy az 
árverési hirdetmény körüli költségeket apaszsznk. Úgyszintén 
igen helyesnek tartom, hogy a hírlapban az adós nevét 
nem kell közzétenni. De bátor vagyok megjegyezni, hogy 
ezt a rendelkezést nem azért helyeselem, mintha ez az el- 
járást olcsóbbá tenné, a mint azt a novella tervezet és 
annak indokolása feltünteti, hanem igenis helyesnek tartom 
azon ethikai okokból, a melyeket e részben a mai társadalmi 
felfogásból kiindulva az előadó ártól hallani szerencsénk 
volt. Nem tartom azonban helyesnek az ide vonatkozó ren- 
delkezést úgy, a mint ez a tervezet 16. §-ának első bekez- 
désében contemplálva van. E szerint ugyanis az ingó árverési 
hirdetményben egyáltalán nem kell a végrehajtást szenvedő 
nevét kitenni. Ez így nem állhat meg, mert a felek neveinek 
kitétele nélküli ügydarabok a lehető legnagyobb kompliká- 
czióknak és zavaroknak válnak forrásává. Ezt jól tudjuk a 
gyakorlatból. Hiszen láttuk, hogy mennyi bajunk volt és 
van a bélyeg-illetékeknek a felek neve nélküli kezeléséből. 
Képzeljük csak el a tömeges behajtással foglalkozó irodákat, 
a végrehajtó kézbesít egyszerre több árverési hirdetményt. 
Hogyan tudja meg csupán a bírósági iktató-szám alapján, 
hogy ügyfelének melyik alperese ellen, melyik példány szól. 
Indítványozom tehát, hogy e részben a novella világosan 
kifejezze, hogy csakis a hírlap számára kibocsátott példány- 
ban nem kell a végrehajtást szenvedett nevét kitenni, egye- 
bekben pedig maradjon az eddigi állapot. Bár így is bizo- 
nyos nehézség fog a dologból keletkezni különösen itt a 
fővárosban, a hol sok olyan ház van, melyben a lakások 
számozva nincsenek, holott a házban több lakó van, külö- 

nös lesz, ha majd az árverési hiénák minden lakásba be- 
néznek, hogy vájjon nem-e ott lesz az árverés. Node ez alá- 
rendelt dolog, ennél nem immorálok tovább. 

■ A javaslatnak a becsüs mellőzésére irányuló rendelke- 
zését nem tehetem magamévá és nem tartom helyesnek a 
mai végrehajtói rendszer további fentartása mellett azért, 
mert a becsüs mai járandósága az az egy-két korona oly 
csekély, hogy ennek elmaradása alig elenyésző csekélységgel 
teszi olcsóbbá a végrehajtási eljárást és ebből nem származ- 
hatik annyi előny, mint a mennyi hátránya lesz annak, hogy 
ha a becsüs alkalmazása facultativvá tétetik. 

A végrehajtás foganatosítása a kisebb ügyekben a köz- 
benjárás díjjazásának mellőzése miatt rendszerint közbenjáró 
nélkül fog történni; ha már most a becsüst is mellőzni 
kell, akkor a végrehajtási ügyek egy nagy hányadánál a 
végrehajtó egyes-egyedül kell hogy járjon és foganatosítsa 
az eljárást. Ismerjük mindnyájan a nagyközönség szimpátiá- 
ját a végrehajtókkal szemben. Mondanom sem kell, hogy 
micsoda inzultusoknak lesz az a végrehajtó tanuk nélkül 
kitéve. Hangsúlyozom 1 i. hogy tanuk nélküli inzultusnak 
és ezen az állapoton nem fog segíteni a Bt. 165. §-a sem. 

Mi lesz már most ennek az állapotnak természetes 
következménye t. i.? Az, hogy a végrehajtó akkor, a midőn 
hivatalból vagy közbenjáró részvétele nélkül eszközli a foga- 
natosítást, nem fogja kötelességét úgy teljesíteni, mert, a 
mit nem is lehet tőle rossz néven venni, félteni fogja a 
saját bőrét. De tegyük fel, hogy ez az eset elő nem áll és 
minden végrehajtó egyformán bátor ember, akkor sem tudja 
az a végrehajtó a mai rendszer fentartása mellett becsüs 
nélkül kötelességét teljesíteni és alapos, minden talált s le- 
foglalható ingóságot felölelő foglalási jegyzőkönyvet készíteni, 
mert erre nem lesz ideje. 

Az is kivihetetlen a gyakorlatban, hogy előre lehessen 
látni azt, hogy milyen ingóságok kerülnek majd foglalás 
alá, melyek kívánnak szakértő becslést, melyek nem; és ha 
a foglalás közben tűnik ki, hogy szakértő becsüsre van szük- 
ség, akkor a végrehajtást abba kell hagyni és szakértő becsüs 
után kell nézni. És ha ilyen nincsen kéznél, akkor azután 

járni stb. persze ez mind olyan complicatio, a mire nincs 
szükség. 

E részben tehát az eddigi^ állapotok fentartását tartom 
inkább czélravezetőnek mÍDdaddig, mig a végrehajtói intéz- 
mény gyökeres átalakítást nem fog nyerni. 

Azt tartom t. i. én is, a mint az előadó úr mondotta, 
hogy a mig a végrehajtói intézmény a mai alakjában fent 
áll, addig a végrehajtást olcsóbbá tenni lehetetlen és hogy 
a végrehajtási eljárás olcsóbbá tételének tehát egyik legfon* 
tosabb módja csakis az a gyökeres átalakítás lesz, a mikor 
a közigazgatási és birói végrehajtást állami dijjazásban ré- 
szesített közegek egyforma normák szerint fogják minimális 
költségek mellett eszközölni. 

E részben magamévá teszem az előadó úr fejtégetéseit, 
különösen azt az indítványt, hogy a közigazgatási végrehaj- 
tás foganatosítása ugyanazon szabályok szerint történjék, 
mint a végrehajtási eljárás általában. Azt a nézetet azonban 
nem tehetem magamévá, hogy úgy a közigazgatási mint a 
birói végrehajtások ugyanazon közegek által foganatosíttas- 
sanak. 

Ez végeredményében a birói és közigazgatási ügyeket 
egy útra terelné, illetve azoknak egyesítését jelentené az 
ügyek pályafutásának egy bizonyos részén és pedig azoknak 
igen fontos részén. De ettől az alkotmányjogi aggodalomtól 
el is lehetne tekinteni akkor, ha csupán készpénz tartozás- 
nak ingókra vezetendő végrehajtás útján való behajtásáról 
lenne szó. Ámde a birói ítéletek egyébre is irányulnak, 
továbbá az ingatlan végrehajtás mind olyan dolgok, melyek 
kétségtelenné teszik, hogy a birói ügyek végrehajtása sokkal 
nagyobb szakképzettséget igényel, mint a rendszerint csekély 
összegű adó-, illeték- és pénzbirságból álló közigazgatási 
ügyek végrehajtása. 

. Minthogy pedig az összes végrehajtási ügyeknek egy 
közegre leendő bízása megkívánná azt, hogy a tervbe vett 
egységes szervezet magasabb képzettségű egyének alkalmazá- 
sával létesíttessék: ez olyan nagy költségeket hárítana az 
államra, a mi az amúgy is növekvőben levő államháztar- 
tásba nehezen lenne beilleszthető. Végeredményképpen pedig 

ez a végrehajtási eljárást megint csak megdrágítaná, mert 
az államnak az egész vonalon magasabb végrehajtási költsé- 
get keUene az adósokon behajtani, ha csak ennek viselését 
igazságtalanul az adózó polgárok összeségére hárítani nem 
akarná. 

A mi már most a végrehajtási költségek apasztására 
tett azon további előadói propozicziót illeti, hogy a végre- 
hajtási kérvények eltörlése mellett a végrehajtás záradékkal 
ellátott határozat alapján történjék. Erre csak azt vagyok 
bátor felhozni, hogy helyesen mondja a tervezet indokolása, 
hogy az noveUáris úton nagyon nehezen lenne keresztül 
vihető. De szerintem a perjog gyökerés átalakítása előtt sok 
hátrány nyal is járna. 

Nevezetesen én úgy tartom, hogy a végrehajtási kérvény 
nem olyan haszontalan beadvány, a mint azt az előadó úr 
mondja. Mert bizony a míg a mai perjog érvényben van és 
a míg az ítéleteket úgy szerkesztik, hogy egy ugyanazon 
ügyben hozott L, 11. és EL fokú birói ítéletből igen gyak- 
ran azoknak egybevetésével szorgos jogászi vizsgálat alapján 
lehet csak megállapítani, hogy tulajdonképen minek a telje- 
sítésére — tűrésére — vagy abbanhagyására van is hát az 
adós kötelezve: mindaddig ennek megállapítását a végrehaj- 
tási közegre bízni és a végrehajtási kérvényt eltörölni és a 
végrehajtást elrendelő végzést mellőzni nem lehet. 

De gondoljunk továbbá az eskütől feltételezetten marasz* 
taló Ítéletekre és az ingatlan végrehajtásra. A csupán zára- 
dékolt ítélettel magával ugyebár nem lehetne kérvény nélkül 
a telekkönyvi hatóságnál sem nyilvánkönyví jogot szerezni 
Itt is csak kérelmezni kellene egy külön beadványban az 
ingatlanok pontos megnevezésével a végrehajtást. Ez pedig 
költség nélkül megint nem lehetne. 

Azt konczedálom, hogy a biztosítási végrehajtásoknál, 
de különösen váltó ügyekben és lakbérleti követeléseknél 
sok visszaélés követtetik el a mostani rendszer mellett feles- 
legesen és csupán költség szaporítás czéljából, de ez nem 
arra ad indokot, hogy a végrehajtási kérvényt az egész vo- 
nalon töröljék el, hanem legfeljebb csak arra, hogy kimond- 
juk azt, hogyha egyszer biztosítási végrehajtás kéretett és 

íoganatoBÍttatott, akkor a kielégítési végrehajtás kéréseért 
külön költség már meg nem állapitható. 

E részben tehát az előadó úrral szemben azt vagyok 
bátor proponálni, hogy a végrehajtási törvénynek 134. §-a, 
mely a biztositásilag lefoglalt ingóságokra vezetendő kielégí- 
tési végrehajtást szabályozza, megfelelően alakittassék át. 
Hiszen ez a §. amúgy is sok kontroverziára adott és ad 
okot ma is, tehát megérett a novelláris javításra. 

Hogy pedig a proponált intézkedés bizonyos esetekben 
igazságtalanná ne legyen ott, a hol a biztosítási végrehajtás 
kérésére és foganatosítására komoly ok van, pl. egy előre 
láthatóan hosszantartó per előzi meg a jogerős birói hatá- 
rozatot, melynek alapján kielégítés lesz kérhető : a proponált 
költségeltörlés akként volna konstruálandó, hogy a mennyi- 
ben a biztosítási végrehajtás kérésétől hat hónap el nem 
telt, a kielégítési végrehajtás kéréseért a végrehajtást szen- 
vedett terhére költség meg nem állapitható. 

Azt hiszem, hogy a végrehajtási törvény 134 §-ának 
egy ilyen értelemben szerkesztendő újabb §-al való felcseré- 
lése a novella keretébe igen könnyen beilleszthető lenne, 
anélkül, hogy a végrehajtási törvényt olyan módon átalakí- 
tani kellene, mint az előadó úr által proponált záradékolási 
rendszer behozatala esetén. 

Áttérek ezek után az adós vagyoni existentiájának kí- 
mélését illetően contemplalt intézkedések csoportjára. 

Legtöbbjét helyesnek kell tartanunk, annyival is inkább, 
mivel azok már a köztudatba jórészt átmentek. Csupán csak 
egyes rendelkezésekre óhajtok reflektálni. 

így a végrehajtás alól mentes, szükséges házi- és konyha- 
bútorokat illetően nem csak a javaslat 2. §. 10-ik pontjabeli 
tág meghatározást nem tartom helyesnek, hanem az előadó 
úr áJtal e részben javaslatba hozott ^feltétlen nélkülözhetet- 
lent kifejezéssel sem találom kellőkép megoldhatónak a kérdést. 
Mert akár az egyszerűen mszükséges)) — akár a a feltétlenül 
nélkülözhetetlen^ kifejezésekkel operálunk, mégis csak a ju- 
dieaturára kell bíznunk a felmerülendő concret esetekben 
annak meghatározását, hogy mely bútorok vehetők ki igyen 
a foglalás alól. Ezen kérdésben kívánatosabbnak tartanám, 

ha a törvény taxativ rendelkezést tartalmazna és pedig 
olyanképen, hogy meghatározná, mikép a konyhabútorok 
egészen mentesek legyenek a foglalás alól, a házibutoroknál 
pedig kimondaná, hogy bármely végrehajtást szenvedettnél 
társadalmi állásra való tekintet nélkül foglalás alól mentes 
két ruhaszekrény, egy asztal, hat szék és annyi ágy vagy 
annak megfelelő hely, ahány tagból a végrehajtást szenve- 
dett családja áll. 

Elismerem, hogy a taxatio a törvényalkotás terén lehe- 
tőleg kerülendő. De nézetem szerint ott, a hol bizonyos 
mentességekről van szó, a fentebb hangoztatott hitelviszo- 
nyok és jogbiztonság szempontjából is, mégis osak czélszerúbb 
már a törvényben tüzetesen megjelölni azon tárgyakat, me- 
lyekre a mentesség kiterjed, mint a nagyon ingadozó judi- 
catarára bizni annak megállapítását. 

Ezen taxativ rendelkezéssel elejét vennők a várható sok 
előterjesztésnek és ezzel az igényperek apasztása is elérhető 
lenne. 

Helyesnek tartom a javaslat azon rendelkezését, hogy 
a ruházkodás tárgyait kiveszi a foglalás alól és nem osz- 
tom az előadó úr azon nézetét, hogy e részben az évszakokra 
való tekintettel különbséget tegyünk és pl. tavaszszal le- 
foglalhassuk a téli ruhaneműt és megfordítva télen a 
nyáriakat. 

Áttérve a gazdákra, bármennyire szivemen viselem is a 
gazdák sorsát, mégis azt merem mondani, hogy a mentesség 
körébe tartozó rendelkezések közül leginkább kifogásom van 
a 12 holdon felüli gazdáknak nyújtott kiméleti idő ellen. 
Ez a rendelkezés érinti legmélyebben a közhitelt. 

Az utóbbi évtizedben a legtöbb panasz a gazda társada- 
lomköréből épen a miatt hangzott el, hogy a gazdáknak sze- 
mélyi hitele nincsen. 

A tervezett kedvezmény szerintem a gazdák helyzetét 
még kedvezőtlenebbé fogja alakítani, mert egészen természe- 
tes, hogy a gazda ingó felszerelését a hitelnyújtók keve- 
sebbre fogják értékelhetni, azon egyszerű okból, mivel ha 
azokat csak őszszel lehet értékesíteni, kevesebb fedezetet 
nyújthatnak. Ez természetes, mert késő őszszel minden gaz- 

dasági felszerelés, úgy az élő- mint a holt állomány, értéké- 
nek 40%-áyal olcsóbban találhat vevőkre. 

Ezzel a kedvezménynyel tehát többet árthatunk, mint 
használni kívánunk. De ez azon földtulajdonosoknak, a kik 
ingatlanaikat bérlet útján jövedelmeztetík, nem is áll érde- 
kében, sőt határozottan káros. 

Az előadó úrral szemben határozottan helyesnek tartom 
a tervezet indokolását arra nézve, hogy nem vette fel azt, 
hogy bizonyos időszakban mezőgazdasági ingatlanra árverés 
egyáltalán foganatosítható ne legyen. Az előadó úr szerint a 
dolgon sokszor segítve lenne, ha aratás vagy szüret előtt 
nem lehetne az ingatlant árverésre bocsátani. De hogy ez 
mikép segítene a bajon, arra nézve ép úgy adós maradt a 
felelettel, mint a hogy ő megvádolta az indokolást azzal, 
hogy adós maradt annak kifejtésével, hogy minő veszedelem 
keletkezhetnék abból a jelzáloghitelre, ha ilyen tilalmi idő 
a mezőgazdasági ingatlanra nézve is statuáltatnék. 

Hát én megmondom, hogy miben áll ez a veszedelem. 
Abban az egyszerű igazságban, hogy egy mezőgazdasági in- 
gatlan aratás előtt könnyebben — és jobb árban talál ve- 
vőt, — mint ilyen tilalmi idő után, melynek hasznát a végre- 
hajtást szenvedett tenné zsebre. 

Minthogy pedig a tervezet egy másik czélja az ingatla- 
nok árverésen való elkótyavetyélésének megakadályozása : 
egy ilyen tilalmi idő létesítésével szerintem épen az ellen- 
kezője következne be annak, a mit más helyen elérni akar- 
tunk. 

Ennek kapcsán áttérek a tervezet harmadik czéljára, az 
ingatlanok értéken alóli elárverezésének megakadályozására. 

A novella ezen czélja valóban közérdeket szolgál. Két- 
lem azonban, hogy a tervbe vett rendelkezések e részben 
csakugyan be is válnak. Én ugyanis azon nézetben vagyok, 
hogy a tervezet rendelkezései, kapcsolatosan az előadó úr által 
proponált intézkedésekkel, nem fogják a czélt elérni. 

Nevezetesen a bánatpénznek 10%-ról 20% -ra való fel- 
emelése, nem is azt czélozza tulajdonképen, hogy az ingat- 
lan jobb árban keljen el, hanem azt, hogy a nem komoly 
vevő, a ki csak azért veszi meg az ingatlant, hogy azt bir- 

tokba vegye és annak hasznait bitorolja hosszabb ideig a 
nélkül, hogy a vételárat kifizetni szándéka lenne, elriasztás- 
sék és a vétel körüli visszaéléseknek, a strohxnannokkal való 
machinatióknak eleje vétesséL 

Szerény véleményem szerint a bánatpénz felemelése nem 
csak hogy előnyösen nem fog hatni az ingatlanok elkelésére, 
hanem egyenesen hátrányosan fogja befolyásolni az ingatlan 
árveréseket általában. Én ugyanis úgy tapasztaltam, hogy 
eddig is igen sok esetben azért nem volt árverelő, mert a 
10% bánatpénz is a legtöbb esetben igen soknak bizonyult. 
Mert ne gondoljuk ám azt, hogy az a helyes, a mit az elő- 
adó úr mondott, hogy a ki ingatlant akar venni, ezt csak 
akkor tegye, hogy ha erszényében elegendő pénze van a 
vételár azonnali teljes kifizetésére. 

Ha erre a nagyon hibás álláspontra helyezkedünk, akkor 
bizony a belyett, hogy megkönnyitenénk az ingatlanok for- 
galmát, egyenesen megnehezítjük azt. Hiszen egy tőkesze- 
gény országban mint mi vagyunk, ennek keresztülvitele lehe- 
tetlen is volna. Innen magyarázható azon tapasztalat, hogy 
rendszerint csak az olyan ingatlanok keltek el árverésen illő 
árban, a melyeknek vételárát az árverési vevőnek nem kel- 
lett kifizetni, minthogy előnyös jelzálogi kölcsönökkel voltak 
terhelve, melyeknek a vételárban való beszámításával a vevő 
menekült a vételárnak készpénzben való letétele alól. 

Ha pedig nem volt előnyös jelzálogkölcsön, a készpénz- 
zel nem rendelkező vevő az eddigi csekélyebb bánatpénz 
mellett mégis árverezhetett azon reményben, hogy a vétel- 
árrészlet letételéig egy előnyös jelzálogkölcsönt fog nyerni és 
ebből fogja fedezni a vételárat. Ha nem sikerül, elveszti a 
bánatpénzét. Ha már most a bánatpénz magasabb lesz, akkor 
az ilyen jóigyekezetű vevőket fogjuk elveszíteni. És ez csak 
hátrányos lesz az áralakulásra, mert tapasztalatból tudjuk^ 
hogy a készpénz embere mindig fukarabb és mindig kisebb 
árban szeret venni, mint az, a ki részben hitelre vásárol. 

Elismerem, hogy a bánatpénz csekélysége miatt eddig 
tapasztalt visszaélések az ingatlan könnyű birtokba vétele 
mellett orvoslást igényelnek. De annak az orvosszere ne a 
bánatpénz felemelése legyen, hanem a birtokbavétel meg- 

nehezítése és módosítása olyképen, hogy a birtokbavétel 
csakis akkor engedtessék meg, ha vevő a vételár első rész- 
letét már befizette vagy egyébként biztosította, pl. más saját 
ingatlanára való bekebelezéssel, vagy értékpapirlekötéssel stb. 
E részben a novellarís módosítás igen könnyen menne, 
ugyanis vagy az árverési feltételekről szóló 144. §-hoz kel- 
lene kimondani, hogy az árverési feltételekben kötelezően 
beveendő az, hogy az ingatlan a vételár bizonyos részleté- 
nek lefizetése vagy biztosítása előtt birtokba nem vehető; 
vagy pedig a vételi bizonyítvány kiadásáról rendelkező 
180. §-t kellene megfelelően módosítani. 

Ismétlem t. teljes ülés, hogy a bánatpénz felemelése a 
vevők concurrentiájának lefokozását fogja eredményezni. Ezért 
tehát az, az ingatlanok elkótyavetyélésének megakadályozását 
nem csak hogy nem eredményezheti, hanem egyenesen elő 
fogja azt segíteni. 

Az a rendelkezés, hogy az ingatlanok a kikiáltási ár 
felénél, illetve háromnegyedrészénél alacsonyabb áron el- 
adhatók ne legyenek, nem egészen kielégítő az elkótyavetyé- 
lés megakadályozására. Mert igen sok esetben a kikiáltási ár 
olyan alacsony, hogy a teljes kikiáltási ár sem közelíti meg 
az ingatlan valódi értékét. Ilyen esetekben az ingatlan potom 
áron való elkelése nem lesz kizárható. 

Míg viszont lehet a kikiáltási összeg olyan magas, hogy 
annak felénél sem akad vevő. Ezt különösen tapasztaltuk 
az olyan fővárosi házbéradó alá eső objectumoknál, a hol 
az illető tulajdonosok hosszú idő óta azon dolgoztak, hogy 
a bérek felemelésével nagyobb értékűvé tegyék a kártyavár- 
hoz hasonló tákolmányokat, nem törődve azzal, hogy a spe- 
culativ béremelésnek megfelelően az adó is emeltetni fog. 
Ilyen ingatlanoknál, mondom, a kikiáltási ár bizonyos há- 
nyada is igen magas lehet. Ez pedig ismét csak a vevők 
elriasztására lesz inkább alkalmas, mint az ingatlanok el- 
kótyavetyélésének megakadályozására. 

Nekem e helyett az lenne a propositióm, hogy ha már 
úgyis tervbe vétetik az államkincstár képviselőinek a bánat- 
pénz letétele nélkül lehető árverelés megengedése, hogy ha 
tehát a kincstár legtöbb helyen képviseltetni fogja magát az 

árverésen: akkor mondjuk ki, hogy ingatlanok árverésén a 
kincstári képviselő jelenléte és az árverésen való részvétele 
kötelező. Itt aztán gondoskodni lehetne, hogy a helyi viszo- 
nyokkal ismerős kincstári képviselő az ingatlan forgalmi ér- 
tékét megközelítő árig árverezni köteles legyen. Ha már 
most egyéb vevő hiányában a kincstár kezébe kerül az in- 
gatlan, ez mint parczellázásra szánt, vagy egyébként eladóvá 
teendő ingatlan könnyen találhat magánkézből való eladás 
esetén vevőt. Nehogy azonban a kincstár túlmagas áron ve- 
gyen ingatlanokat, ezt meggátolni az administrativ úton igen 
jól lehetne, a felügyeleti jog hatályos gyakorlása által, és az 
által, hogy az ingatlan forgalmi értékéről a helyszínen elő- 
zetesen adatot gyűjteni az illető közegnek fontosabb esetek- 
ben kötelességévé tétetnék. Aztán felhatalmaztatnék avagy 
utasíttatnék ezen közeg a forgalmi érték V^-edéig árverelni; 
a melynek valótlan bemondása vagy megállapítása a leg- 
szigorúbban büntettetnék. 

Ilyen és ehhez hasonló intézkedés többet érne, mint a 
novella rendelkezése és a kor kívánalmainak is jobban meg- 
felelne, mert annak foganatbavétele esetén az eladott bir- 
tokok egy jelentékeny része az állam kezébe jutna, a par- 
czellázás állami támogatás mellett történhetnék és a kis 
emberek földéhsége is részben kielégíthető lenne. 

Még csak azt akarom megemlíteni, hogy szívesen láttam 
volna én is az ingók árverésének és vele az árverési hié- 
náknak megrendszabályozását. Mert az értékek devalvatiója 
sokkal gyakoribb az ingók, mint az ingatlanok árverésénél. 

De az előadó úrral szemben azon nézetemnek vagyok 
bátor kifejezést adni, hogy az ingóknál értékhatárt, melyen 
alól azok el nem adhatók, megállapítani sokkal nehezebb 
mint az ingatlanoknál. Itt tehát egyedül az osztrák végre- 
hajtási törvény mintájára lehetne segítséget nyújtani az által, 
hogy a feleknek lehetővé tétetnék az ingóknak szabadkézből 
való értékesítése. 

Dr. Fodor Ármin: 

T. Teljes-űlésI 

Nem szándékoztam a yégrehajtáBÍ eljárás reformjáról 
szóló vitában felszólalni, de az elhangzott bírálatok jóformán 
kötelességemmé tették nekem, a kinek a javaslat előkészí- 
tésében némi részem van, hogy egy-egy észrevételre reflek- 
táljak. Ezzel jeleztem azt az álláspontot is, a melyet a javas- 
lattal szemben elfoglalok. Ne méltóztassék azonban azt hinni, 
hogy a javaslatot csak védeni akarom; hogy a jogos kritika 
elől ki akarnék térni. Tisztán arra akarok szorítkozni, hogy 
a javaslat czélja, irányai és egyik-másik intézkedése felől 
teljesebb tájékozást nynjtsak, miután azt látom, hogy a fel- 
szólalók egy része a javaslat rendelkezéseit nem helyezte 
kellő világításba. 

Mielőtt magára a dologra áttérnék, leszek bátor röviden 
csak pár vonással a javaslat előzményeit előadni, hogy meg- 
döntsem azt a javaslat ellen felhangzott vádat, mint hogyha 
a javaslat nem volna eléggé előkészítve ; mintha ötletszerü- 
leg készült volna és jóformán talán csak individuális tapasz- 
talatokat foglalna magában arra nézve, hogy a végrehajtási 
eljárás reformjánál mi a sürgős s mi a nem sürgős. 

A végrehajtási eljárás reformját már Szilágyi Dezső kez- 
deményezte. Az 1891. évben az igazságügyminiszterium mű- 
ködéséről megjelent jelentés már tartalmazza azt, hogy a 
sommás eljárás előkészítése alkalmából ezzel az uj eljárási 
törvény nyel összhangba kell hozni a végrehajtási eljárást és 
hogy az igazságügyi kormány ezt az alkalmat föl akarja 
használni arra, hogy az említett módosításokkal egyidejűleg 
az 1881 :LX. t.-cz. több fogyatkozásán is segítsen. A tervezet 

akkor el is készült; készítette Imling Konrád államtitkár 
úr, akkor curiai bíró. Ez a tervezet az igazságügyi ható- 
ságokkal és az ügyvédi kamarákkal is közöltetett; azok vé- 
leményei alapján a javaslat áldolgoztatott, azonban a tör- 
vényhozás elé sohasem került. Ennek az volt az oka, 
hogy Szilágyi Dezső utódja, Erdélyi Sándor miniszter abból 
a felfogásból indult ki, a melyet az 1898. évi jelentésben 
ki is fejtett, hogy czélszerübb a végrehajtási eljárás reformját 
a perrendtartás elkészülte utáni időre halasztani. A polgári 
perrendtartás munkálatainak újbóli felvétele alkalmából az 
igazságügyminiszterium ismét felvette a munkálatok fonalát 
és 1902-ben az összes biróságokat a kir. táblai elnökök útján 
felszólította arra, hogy a végrehajtási eljárás terén a gya- 
korlati életben legsűrűbben észlelt sérelmeket, hibákat és 
hiányokat közöljék a minisztériummal, hogy ezeknek alapul- 
vétele mellett a javaslatot a perrendtartással kapcsolatban 
elkészíthesse. Ezek a vélemények be is érkeztek nagy szám- 
mal és gazdag tartalommal úgy, hogy ezeknek tartalma ma- 
gában elég volna arra, hogy a végrehajtási eljárásról szóló 
törvénynek minden szakaszát újból át lehessen dolgozni. 
Ezek alapján Márkus Dezső előadó úr, a végrehajtási eljárás 
minden részletére kiterjedő javaslatot készített. Ez a javaslat 
az igazságügyminiszterium kebelében beható tanácskozások 
tárgyát képezte, az eredmény azonban az lett, hogy mérték- 
adó helyen azt találták, hogy a javaslat mint novella nagyon 
tágkörű ; hogy annak igen sok intézkedése a jelenlegi végre- 
hajtási eljárásba nem illeszthető be a nélkül, hogy az eljárás 
egész structuráján változtassunk, és ezen okból szükségesnek 
mutatkozik, hogy a végrehajtási eljárásnak csakis legégetőbb 
bajain sürgős módosítások történjenek. így készült el a jelen- 
legi novella. Ha tehát ezek után azt méltóztatnak gondolni, 
hogy 15 évi előkészítés után, a véleményeknek ilyen gazdag- 
sága mellett és a tapasztalatoknak ilyen alapos gyűjtése mel- 
lett ez a javaslat még nincs kellőleg előkészítve, akkor nem 
tudom, hogy azok az urak, a kik itt azt mondták, hogy a 
végrehajtási eljárás végleges módosítását várjuk be, hogyan 
hiszik azt, hogy ezt a végleges végrehajtási eljárást rövid idő 
alatt jól és alaposan tető alá hozhassuk. 

Nem akarok sok szót vesztegetni arra a kérdésre, hogy 
nem volna-e jobb bevárni azt az időt, a mikor az egész végre- 
hajtási eljárást megcsinálbatnók kapcsolatosan a polgári per- 
rendtartással. Hát hiszen kilátásban van, hogy a polgári per- 
rendtartás rövid idő alatt meglesz; talán életbe is léphet, 
mondjuk, két vagy három esztendő multával. De hiszen nem- 
csak a perrendtartással kapcsolatos a végrehajtási eljárás, 
hanem a telekkönyvi rendtartással és a dologi joggal is. Igaz, 
hogy most ebbe.n az irányban is jelentőségteljes lépést tettünk 
előre, a mennyiben kimondatott, hogy úgy az anyagi, mint 
az alaki telekkönyvi jog a polgári törvénykönyv előtt készí- 
tendő el. De ki mondhatná meg, hogy nem lesznek-e gátló 
akadályok, a melyek ezeknek a javaslatoknak még útjában 
állhatnak? Ha bárhol áll az, hogy a jobb ellensége a jónak, 
akkor itt így vagyunk ezzel. A ki igazán akarja, hogy ezek 
az égető nagy bajok, a melyeket a végrehajtási törvény okoz, 
végre^ mégis orvosoltassanak, annak örömmel kell üdvözölnie 
azt, hogy az orvoslás akármilyen úton, akár novella alak- 
jában ÍB, előzetesen megtörténjék. Beismerem azt, hogy a 
novella keretében és különösen a végrehajtási töiTény novel- 
lájának keretében a bajokat oly gyökeresen orvosolni nem 
lehet, mint a végleges törvényben. Következik azonban ebből 
az, hogy azokon a bajokon se segítsünk, a melyeken az egész 
rendszer felforgatása nélkül is segíthetünk? Hiszen évről- 
évre felhangzik bíróságok, törvényhatóságok és egyesek ré- 
széről a panasz, hogy pl. a végrehajtási törvény 156. §-a, 
a mely előírja, hogy a nem adós tulajdonostársaknak ju- 
taléka az adós jutalékával együtt elárvereztessék : egész 
falvaknak, egész vidékeknek romlását okozza. Mivel indo- 
kolhatnék azt, hogy a végrehajtási eljárásnak ezt a hibáját 
csak azért nem orvosoljuk, mert a végrehajtási törvénynek 
összes hibái a rendszer felforgatása nélkül nem orvosolhatók ? 
Felemlítettem ezt az egyet, de ilyen több is van. Nézetem 
szerint, ha az összes hibák alaposan, gyökeresen csak új tör- 
vénynyel orvosolhatók is, mégis vannak igen nagy hibák, 
a melyek novellában is orvosolhatók ; vaimak igen nagy javí- 
tások, a melyeket a novella körében is meg lehet tenni. 

Ha már most a novella terjedelmét kutatjuk, ezzel a 

kérdéssel megint ott vagyunk, a hova jutunk azzal a kérdés- 
sel, hogy teljes törvény vagy novella legyen-e. A novella is 
lehet nagyobb vagy kisebb. Ha a novella igen nagy, akkor 
természetesen annyi vitapontot ébreszt és annyira módosítja 
az eljárás egész rendszerét, hogy akkor már nem vagyunk 
messze egy egész törvény alkotásától. A novelláris alkotás- 
nak tehát, nézetem szerint, ha teljesen bele akar illeszkedni 
a jelenlegi rendszerbe, lehetőleg szúk körűnek kell lennie. 

Hogy a végrehajtási eljárásnak még a novellában foglalt 
részein kívül is igen sok hibája van, ezt beismeri a javaslat 
indokolása is. árra nézve, hogy ezen hibák közül melyik az, 
a mely fontosabb és sürgősebb javítást igényel, azt hiszem, 
legjobban az élet adja meg a feleletet. Sürgősebb az, a mely 
miatt a legtöbb panasz hangzik fel, a mely az életben a 
legtöbb bajt okozza. 

Én, tisztelt uraim, beismerem azt, hogy a végrehajtási 
eljárás a hitelezőnek is okot ad a panaszra a miatt, hogy igen 
sok olyan késleltető intézkedést tartalmaz, a melyek a hitele- 
zőre nézve sok esetben károsak. Ezt beismerem, azonban néz- 
zünk körül az életben. Ha valahol, akkor az ingatlanokra vo- 
natkozó végrehajtási eljárásban meg van adva az adósnak az a 
lehetőség, hogy a végrehajtás sikerét meghiúsítsa, vagy legalább 
is a végrehajtást késleltesse. És mit látunk? Azt, hogy míg 
pl. 1881-ben a végrehajtási törvény megalkotása előtt a jel- 
záloghitellel foglalkozó pénzintézetek száma 267 volt, ma már 
e szám messze túlhaladja a négyezret és közeledik az ötezer- 
hez; hogy míg a kölcsönálladék jelzálogban 1881-ben 412 
millió volt, ma már közeledik a 3000 millióhoz, tehát majd- 
nem az ötszöröséhez. Ha tényleg valamely hitellel foglalkozó 
intézet nálunk ezen idő alatt tönkre ment, merem állítani, 
hogy soha sem azért ment tönkre, mert az adósok késedel- 
mesek voltak; mert csak bizonyos idő multával tudta az 
intézet behajtani a követeléseit, hanem azért, mert nagyon 
könnyelműen hitelezett, vagy mert az illető intézet kezelésé- 
ben olyan hibák voltak, a melyek a végrehajtási eljárással 
összefüggésben nincsenek. De ha az érem másik oldalát néz- 
zük, ha naponként azt látjuk, hogy a végrehajtási eljárásban 
egynéhány rossz darab bútor miatt minő küzdelmek folynak; 

ha látjuk azt, hogy pl. az ingatlan- végrehajtási eljárásban ez- 
reket érő ingatlanok potom áron néhány koronáért, százezreket 
érő ingatlanok 4— 500 koronáért eladatnak, akkor kénytelenek 
vagyunk azt mondani, hogy a végrehajtási eljárás hibái jobban 
érezhetők ezen a másik oldalon, a mely az adós helyzetét 
megnehezíti. Igazuk van azoknak a felszólaló uraknak, a kik 
azt mondják, hogy a végrehajtási eljárást abból a szempont- 
ból kell megcsinálni, hogy a hitelező követeléséhez jusson. 
Csakhogy mi itt nem a végrehajtási eljárást, hanem annak 
novelláját csináljuk, és abban a végrehajtási eljárás azon 
hibáit akarjuk orvosolni, a melyek az adóst szükségtelenül 
tönkreteszik és a gazdasági életre károsak. 

Azt mondta itt az egyik felszólaló úr, hogy ő nem tudja, 
hogy nem a Keletre ment-e a javaslat, hogy példákat keres- 
sen, mert ő megnézte a nyugati törvényeket, ott azonban az 
adósnak ilyen mértékű favorizálását nem találta meg. A do- 
log fordítva áll, t. teljes-ülés. Minél kezdetlegesebb a kultúra, 
annál szigorúbb a végrehajtási eljárás. Csak Eenedy tagtár- 
sunknak egyik ijgen ügyes vázlatára hivatkozom, a melyben 
elmondja, hogy egy franczia ember elment egyszer a kádi- 
hoz. Követelése volt egy török ember ellen és azt be akarta 
hajtani. A kádi nagy ravaszul azt kérdezte, hogyan kívánja 
az eljárást, franczia vagy török módra. Az illető franczia azt 
hívén, hogy a franczia eljárás csak jobb lesz, azt felelte, 
hogy a franczia eljárás szerint. Jól van, felelte a kádi; ki- 
bocsátotta a fizetési meghagyást, de az illető adós nem is 
mozdult; minden hónapban megismételte a fizetési meg- 
hagyást; talán végrehajtást is rendelt el, talán ki is küldte 
a segédjét, hogy foglaljon; egy szóval hónapok teltek el, de 
az adós nem fizetett. Erre megint megjelent a franczia és 
kérdezte, hogy mi van a követelésével. «Hja, az úr azt kö- 
vetelte, hogy a franczia eljárás szerint hajtsam be.» Erre a 
franczia meghökken és azt mondja, hogy «csak tessék török 
módra behajtani. » «Hát hiszen megpróbálhatjuk », feleli a 
kádi. Elküldi a. segédjét; az a török eljő; a kádi lehuzatja 
és azt mondja neki: «Fogsz fizetni ?» Az első ütleg után azt 
feleli jajveszékelve a török: « Hazamegyek és megfizetem a 
követelést*. Meglehet, hogy Dorogi kolléga úr szempontjából 

ez a végrehajtás a legjobb, mert hiszen bizonyos, hogy leg- 
eredményesebb. Minél tovább terjed azonban a knltura, minél 
messzebbre haladunk, annál kevésbbé veszszük igénybe a 
végrehajtási eljárásnak a szigorát, a mely a végrehajtást szen- 
vedőt nemcsak vagyonában, hanem existentiájában is káro- 
sítja. Minden új. külföldi törvény a végrehajtás alól kivett 
dolgok számát szaporítja; a végrehajtást enyhébbé teszi. Ha 
a mi j^avaslatunk még tovább megy ezen az úton, mint a 
nyugati törvények, ez csak azt mutatja, hogy a mi javasla- 
tunk mint legújabb törvény még tovább megy a fejlődés 
útján. Nem megy azért tönkre a hitelező, t. teljes-ülés, 
hogyha nem is árverezik el annak az embernek ágyát, vagy 
hogy, a mint Doroghi kolléga úr mondotta, míg a franczia 
jog szerint csakis a testén való ruháját hagyják meg neki, mi 
egyéb ruháját pl. a szekrényben levő télikabátját sem enged- 
jük elárvereztetni. Ha valaki, úgy én elismerem, hogy a hitel 
a gazdasági élet egyik legfontosabb feltétele, de nem az a 
hitel, a mely az adósnak utolsó ruhadarabját, utolsó bútor- 
darabját a piaczra dobja. Erre a hitelnek igazán nincs 
szüksége. 

Ha ebből a szempontból nézzük a végrehajtási törvény 
novelláját, azt hiszem, hogy az eleget tesz azoknak a sürgős 
szükségleteknek, a melyek a végrehajtási törvénynyel szem- 
ben fennállanak. 

Nem akarok itt minden felhozott részletre kiterjeszkedni, 
egyrészt az idő rövidsége miatt sem, másrészt, mert fel- 
teszem, hogy a t. előadó úr is ki fog térni egyik-másik kér- 
désre, a melyet érintek. Csak néhányat akarok mégis kiemelni 
általánosságban azon kérdések közül, a melyekről az urak itt 
azt mondják, hogy a végrehajtási eljárás novellájából hiány- 
zanak, holott szerintük fontosabbak azoknál, a melyeket a 
novella felvett. A t. előadó úr pl. különösen kettőt hozott fel. 
Az egyik a végrehajtási kérvény mellőzése, a másik a végre- 
hajtói állás megszüntetése. Majd a részletek fejtegetése alkal- 
mával talán egyebekre is rátérhetek, ha az idő engedi Mind- 
járt előreboGsájtom, a mint azt talán később sok más kér- 
désnél is meg fogom jegyezni, hogy én elvileg az óhajjal 
egyetértek. Én is azon az állásponton vagyok, hogy elvileg 

helyesebb az, hogy ha a végrehajtási kérvényt mellőzzük és 
a végrehajtást csakis záradékolt határozat alapján hajtjuk 
végre. Ha mérlegeljük az okokat, — mert vannak okok, a me- 
lyek ellene szólnak, és az új osztrák végrehajtási törvény ez 
okok alapján, megmaradt a kérvénynél — én inkább hajlom 
a felé, hogy a végrehajtási kérvény mellőztessék. Azonban 
mi volna ennek következménye a javaslatban ? PL csak egy 
kérdést hozok fel. Hogy leszünk a végrehajtás elrendelése 
elleni jogorvoslatokkal? Hogy leszünk számos más intézke- 
déssel ? Annak idején megnéztük és láttuk, hogy a kérvény 
mellőzése körülbelül 20—25 §. módosítását és körülbelül 
4 — 5 uj szakasz beillesztését tenné szükségessé. Azt hiszem, 
hogy ezt a rendszer változtatása nélkül megtenni nem 
lehet. 

Abban igazat adok a & előadó úrnak, hogy tulajdon- 
képen a végrehajtási eljárás költségeinek gyökeres apasztása 
a végrehajtói állás gyökeres átalakítása nélkül alig lehetséges. 
De azt hiszem, hogy a t. előadó úr túlságosan egyszerűnek 
véli a kérdést, ha az hiszi, hogy a végrehajtói állás államo* 
sitását és az ezzel összefüggő intézkedéseket csak úgy egy 
tollvonással lehet megcsinálni. Hiszen nem egyszer szóba 
került már ez a kérdés; nem egy szempontból tárgyaltatott. 
Jól tudjuk, hogy ennek olyan szervezeti nehézségei vannak; 
hogy ha ahhoz kötnők a novella sorsát, azt igen ingatag 
alapra helyeznők. Ez a kérdés megakaszthatná annak a többi, 
egyszerően megvalósítható és keresztülvihető javításnak ke- 
resztülvitelét 

Doroghi kolléga úr is az általános elvi óhajoknak egész 
tömegével állt elő. Ismét hangsúlyozom azt, hogy összes 
óhajai között talán alig van egy is, a melyhez én elvileg 
nem járulnék hozzá. De vegyük csak .pl. azt a kérdést, a 
melyet felvetett, hogy a végrehajtási eljárásban a végrehaj- 
tási zálogjog intézménye felesleges. Ez egy oly alapvető 
kérdés, a mely éles elkülönítő határvonalat húz a franczia 
és a német jog területe között. Érdekes az, hogy pl. Bellot, a 
franczia perjog legzseniálisabb művelője, a genfi perrend meg- 
alkotója, a végrehajtási zálogjogról és az ezzel összekötött 
elsőbbségről úgy beszél, mint olyan állapotról, a mely az 

elmúlt régi századoknak egy, a mai korba abszolút bele nem 
illő intézménye. Embertelennek, jogtalannak mondja, egy- 
szóval olyan állapotnttk mondja, a melyet egy czivilizált 
nemzet egyáltalán fenn nem tarthat És mit látunk, t. teljes 
ülés? A franczia jogot a napóleoni törvénykönyv alapján 
behozták a rajnai tartományokba. Midőn 1877-ben meg- 
alkották a német polgári perrendtartást és midőn ezen kér- 
dés igen alaposan és mélyen lett megvitatva, alig emelkedett 
szó a németeknél, a mely a franczia jog álláspontját pártolta 
volna. És ha azt látjuk, hogy pl. Svájozban milyen érdekes 
kisérletek történnek ezen két rendszer kibékítése, kiegyezte- 
tése körül pl. a végrehajtási csoportok alkotása által: akkor 
azt hiszem, hogy ezt csak úgy egyszerűen felvetni és a végre- 
hajtási eljárási törvény novellájában megoldani nem lehei 
Nem akarok áttérni a Doroghi kolléga úr által felvetett többi 
kérdésre, a melyek a franczia végrehajtási eljárásnak igen 
alapos tanulmányozására és ismeretére mutatnak, és a me- 
lyek helyességéről nem is akarok vitatkozni Nem akarok sok 
részletre itt rátérni, mert ez nagyon messzire vezetne. Hiszen 
méltóztatnak látni, hogy pl. csak ennek az egy kérdésnek 
tárgyalása is milyen messzire vitt el a végrehajtás alapvető 
kérdéseinek tárgyalásában. 

A javaslat egyik legfontosabb szakasza a 2. §., a mely a 
végrehajtási mentességeket a mai joggal szemben igen mesz- 
szire, igen tág körre terjeszti ki. Doroghi kolléga úr a 2. §. 
7. pontjában kifogásolta azt, hogy mi egyáltalában a tiszt- 
viselőknek, hivatalnokoknak stb. tanároknak, mérnököknek, 
orvosoknak hivatásuk gyakorlásához tartozó könyveit ki- 
veszszük a végrehajtás alól. Hát hiszen ez nem változtat 
lényegesen a mai állásponton, a mely a művészek és tudó- 
sok hivatásuk betöltéséhez szükséges könyveit kiveszi a végre- 
hajtás alól. Azt hiszem tehát, hogy a javaslat egyáltalán 
nem ment túl ezen pontban a szükség határain, midőn a 
hivatás gyakorlásához tartozó könyveket kiveszi a végrehajtás 
alól, pL az ügyvédnél a jogi könyveket. Ha nagy szép- 
irodalmi könyvtára van, az igenis lefoglalható, de elvégre azt 
elenőrizni, hogy annak az ügyvédnek milyen könyvre van 
szüksége, talán mégis bajos volna. 

A javaslat 2. §-ának 8. pontja kiveszi a végrehajtás 
alól a gyógyszertár berendezését, munkaszereit, tartályait és 
árúkészleteit. Azt hiszem, t. teljes ülés, hogy a gyógyszertár 
további fennállásához, a gyógyszertári üzlet továbbviteléhez 
oly fontos közegészségügyi tekintetek fűződnek, hogy ezeket 
ilyen könnyedén kitenni a végrehajtásnak alig lehetséges, 
alig volna czélszerű. Hogy ezt a pontot szorítsuk azokra a 
szerekre, a melyeket a gyógyszerész köteles tartani? Ér- 
demes-e ezért a kivételért mindenféle előterjesztésekre okot 
adni ; a gyógyszertári üzletben minden egyes tégelyt, tartályt 
megvizsgáltatni ? 

A 2. §. legfontosabb, legégetőbben szükséges intézkedése 
az, a mely a szükséges házi és konyhabútort veszi ki a 
végrehajtás alól. A legtöbb észrevétel erre a pontra vonat- 
kozik. Azt mondják, hogy csak a nélkülözhetetlen bútorra 
szorítsuk ezt. Fráter kartárs úr a múlt alkalommal azt emlí- 
tette, hogy a foglalás alól kivett bútordarabokat részletezni 
kell. A mi engem illet, őszintén bevallom, hogy én itt 
inkább bőkezűbb volnék. Bármennyire is belátom a hitel 
fontosságát; bármennyire óhajtom is, hogy a végrehajtási 
eljárás minél több esetben eredményezze a hitelező kielégí- 
tését, nem tudok rokonszenvezni azokkal a hitelezőkkel, 
a kik az adósnak egyik-másik bútordarabjára vagy ruha- 
darabjára pályáznak. Hiszen, hogy mi nélkülözhetetlen, a 
felett is lehet vitatkozni. Emlékszem bírói praxisomból arra, 
hogy az egyik végrehajtást szenvedőnél találtak egy tuczat 
kézelőt és egy tuczat gallért és a végrehajtó megtagadta a 
végrehajtató ügyvédjének azt a kérését^ hogy abból hat ké- 
zelőt és hat gallért lefoglaljon. Előterjesztést is adott be, 
hogy hat gallér és hat kézelő az adósnak elég. Hiszen ha 
úgy veszszük, elég is. Nem tudom, Doroghi kartárs úr talán 
azt mondaná, hogy egyáltalán gallér és kézelő nélkül járjon 
az az adós; elég, ha az inge megmarad. (Egy hang: A franczia 
törvény szerint) A franczia törvény szerint így van, koncze- 
dálom, de hát ha arról van szó, hogy az ilyen végrehajtási el- 
járás nem czéloz egyebet, mint hogy a végrehajtást szenvedőt 
a szégyen kikerülésére arra kényszerítse, hogy a legvég- 
sőbb eszközökhöz nyúljon, hogy például rokonainál kolduljon, 

csakhogy hitelezőit kielégítse: akkor én ezt jogos végre- 
hajtási eszköznek nem tekinthetem. A részletezés sem igér 
megnyugtató eredményt Pl. a tükör szükséges-e, vagy nél- 
külözhetetlen ? Én szükségesnek mondanám, de természetes, 
hogy a végrehajtást szenvedőnél lévő nagy értékű velenczei 
tükör lefoglalható, ilyenre igazán nincsen szüksége. Én 
részemről abból indulok ki, hogy bútorra, ruhára a lehető 
legritkább esetben, csak olyan esetben lehessen végrehajtást 
vezetni, a mikor ezek tényleg nagyobb értéktárgyakat repre- 
zentálnak Ha egyes bútordarabokat akarnánk részletezni, 
akkor egy bútorkereskedő árjegyzékét kellene a végrehajtási 
eljárásról szóló törvényhez csatolni. 

A mi a tartást illeti, megengedem, hogy a tartási 
követelések lefoglalását jó volna korlátozni. Csakhogy a 
javaslat a 2. §. 15. pontjában már a végrehajtást szenvedő- 
nek és háznépének olyan tág mentességeket adtunk, a szük- 
séges élelmi-, tüzelő és világító szerekre nézve, hogy ezen 
túlmenni már alig volna czélszerű. 

Nem akarok sok részletbe bocsátkozni, mert látom, hogy 
az idő múlik. (Halljuk! Halljuk!) és ezért inkább csak a 
fontosabb pontokra szorítkozom; ilyen mindjárt a 14. §., a 
mely a mezei gazdálkodással foglalkozó ellen vezetett végre- 
hajtás esetében megengedi ugyan, hogy a gazdaság folytatá- 
sához szükséges igavonó jószág és gazdasági eszkőzök — a 
mennyiben nem esnek az abszolút mentesség alá — t. i. 
12 kat. holdon alul a kisgazdának a gazdálkodás folytatásához 
szükségesek, — le legyenek ugyan foglalhatók, de márczius 
15-dikétől november 15-dikéig terjedő időben árverés alá 
ne legyenek bocsáthatók. A tisztelt előadó úr és egyes fel- 
szólaló urak azzal támadták meg ezt a rendelkezést, hogy 
az agrárius. Nem szeretem azt, hogyha ilyen törvényjavas- 
latok tárgyalásánál, mint a minő ez, olyan jelszavakat hoz- 
nak fel, hogy ez a rendelkezés agrárius, merkantilista, vagy 
antimerkantilista. Azt hiszem, hogyha valahol, úgy ebben a 
körben fölülállunk ezen tekintetben minden gyanún, hogy itt 
egyes osztályoknak a köz rovására adandó kedvezményekért 
szót emelnénk. 

Azt mondja a t. előadó úr, hogy majd jönnek a keres- 

kedők, az iparosok és majd ők is akarnak hasonló kedvez- 
ményj;. Hát tessék, ha ki birják mutatni, hogy valamelyik 
kedvezmény e nélkül, hogy a köz- szempontjából káros lenne, 
a kereskedelemre és iparra jótékony hatású, ki állana ennek 
ttjában? De hiszen igazán messze megyünk-e mi a mező- 
gazdaság támogatásában ezzel a kedvezménynyel? Hiszen ha 
már annyira hangoztatták itt a külföldi törvényeket, mi még 
e tekintetben is hátramaradunk valamennyi európai törvény- 
hozás megett; visszamaradunk a római jog mögött, a melyről 
Márkus kolléga ür azt mondta a múltkor, hogy az indivi- 
dualizmus túlzásaiba esett. Hiszen a római jog szerint a 
mezei gazdálkodással foglalkozók munkaszerei és igavonó 
jószága egyáltalában nem voltak végrehajtás alá vonhatók. 
És ez áll a legtöbb mai jog szerint is. A német végre- 
hajtási törvény 811. §. 4. pontja szerint ezek a végrehajtás 
alól egyáltalán mentesek, akármilyen nagy legyen is a gaz- 
daság. És a franczia és osztrák jog a fundus instructust 
az ingatlan tartozékának tekinti, hogy azt ilykép az ingat- 
lantól, a gazdaságtól végrehajtás utján ne lehessen elszakí- 
tani. Mert hiszen ez nem a gazdának, hanem a gazdaságnak 
adott kedvezmény. Ha a gazdaság folytatása megakad, akkor 
ez olyan nemzetgazdasági kár, a melyet semmi módon helyre- 
hozni nem lehet. Azt méltóztatott mondani, azt hiszem. 
Fráter kollégánk mondta, hogy azért tartja ezt a rendelke- 
zést túlzottnak, mert ezen kedvezményt kiterjeszti nemcsak 
a földbirtokosra, hanem a bérlőre is, már pedig a földbir- 
tokos akkor nem fog hozzájutni a bérösszeghez, ha a bérlő 
fundus instructusa a végrehajtás alól mentes. De honnan 
fizessen a bérlő bért, ha megfosztják azoktól az eszközöktől, 
a melyekkel a földet műveli? Hiszen magának a tulajdonos- 
nak áll érdekében, hogy a bérlő rendelkezésére álljanak 
mind azok az eszközök, a melyek segélyével a termésből a 
bért megfizethesse. Ha ettől akár ő, akár más hitelező előre 
megfosztja, akkor igazán kétségessé válik a bérfizetés lehető- 
sége. 

Ennél a pontnál legyen szabad áttérnem egy másik kér- 
désre, a mely tulajdonképen nem tartozik ide, hanem az in- 
gatlanokra vonatkozó végrehajtási eljárásra, a melyet Márkus 

211 



Digitized by 



Googk 



88 

kolléga úr felhozott és más oldalról is szóvá tettek. Azt 
óhajtják ugyanis, hogy magukat az ingatlanokat ne engedjük 
a márczius 15. és november 15. közti időben elárvereztetni. 
Én egy bizonyos ellentmondást látok abban, hogyha ezt a 
kevesebbet, a mit megadunk, sokalják az észrevételező urak 
és a mit a fundus instructusra sokainak, azt megadnák ma- 
gára az ingatlanra nézve. Azt mondja Márkus kolléga úr, 
hogy nem találja az okokat, a melyek miatt ez a rendelke- 
zés aggályos és a jelzáloghitelre káros volna. Az okok abban 
vannak, a mit ő nézetem szerint helytelenül fogott fel, hogy 
t. i. az indokolás a végrehajtást szenvedőket kitanítaná arról, 
hogy az ingatlanra vezetendő árverést rendkívüli módon el 
lehet húzni. Az indokolás igazán nem akarja erre nézve ki- 
tanítani a végrehajtást szenvedőket, de azt hiszem, hogy 
erre nincs is szükség, mert erre rájöttek ők maguk is, a 
mint a tapasztalat bizonyítja. Ha a nélkül, hogy ezeket a 
halasztást megkönnyítő intézkedéseket módosítanók, a mit en- 
nek a novellának keretében nem tehetünk ; ha e nélkül meg- 
engednők azt, hogy az ingatlan márcziustól novemberig ne 
legyen elárverezhető, akkor árverést egyáltalában soha sem 
lehet tartani. Mert nincs annál könnyebb, mint az, hogy előter- 
jesztéssel és felfolyamodással elhúzzák nem hat hónapra nem 
is egy esztendőre, hanem hosszabb időre is az árverést. Te- 
gyük fel, hogy midőn már a végrehajtató sok baj után oda 
jutott, hogy kiírják az árverést deczemberre, a végrehajtást 
szenvedő él ezekkel a halasztó eszközökkel : a legjobb esetben 
márcziusban jut elintézésre az az ügy, most tehát megint 
várjon márcznstól novemberig, akkor megint kitüzetik de- 
czemberre és megint kezdődik a játék elölről, mert minden 
ujabb kitűzés ellen ugyanazokkal a jogorvoslatokkal lehet 
élni. A mai végrehajtási eljárás mellett ilyen intézkedés az 
árverést egyáltalában lehetetlenné tenné. 

Nem akarok a részletekbe menni. A 16. §-nál csakis 
Fráter kartárs úr megnyugtatására kiemelem, hogy nézetem 
szerint itt a javaslat egészen világosan azt mondja, hogy a 
közzétett árverési hirdetménybe nem kell a végrehajtást szen- 
vedő nevét bevenni. Tehát a többi árverési hirdetménybe 
igenis fel kell venni. 

Lányi kartárs úr a 16. §. rendelkezését nem tartja 
szükségesnek, mert azt mondja, hogy a ki nem restéi adós- 
ságot csinálni, az azt se restelje, hogy a neve belekerül a 
hirdetménybe. Én tudok embert, a kinek existentíája tétetett 
tönkre azon egyszerű kis megjegyzéssel, hogy «én ennek az 
úrnak a nevét a Budapesti Közlöny bizonyos rovatában több- 
ször láttam. » Én azt hiszem, hogy ha egy ember existentiája 
károsodik egy szükségtelen intézkedés által és ezen könnyen 
lehet segíteni, akkor azt meg is kell tenni. 

De áttérek az utolsó kérdésre, a melyet nem hagyhatok 
megjegyzés nélkül és bocsánatot kérek, hogy annyira igénybe 
veszem a t. teljes-ülés ügyeimét, de nem hagyhatom szó nélkül 
azokat az észrevételeket, a melyek itt a novellának azon intézke- 
déseire tétettek, a melyek az ingatlanokra vezetett végrehajtási el- 
járásra vonatkoznak. Főképen a miatt hangzott fel a panasz, 
hogy a javaslat 21. §-a szerint házbér alá eső ingatlan az 
árverési hirdetményben megállapitott kikiáltási ár felénél, 
egyéb ingatlan a kikiáltási ár kétharmadánál alacsonyabb 
áron árverésen el nem adható. Yoltam bátor felemlíteni elő- 
adásom bevezetésében, hogy az ingatlanoknál tapasztaljuk, 
hogy az árverésen azok gyakran potom áron kelnek el, any- 
nyira, hogy pl. az adós, midőn ingatlanát elárvererezik, nem 
elég, hogy ingatlanától elesik, hanem az adóssága is, mint 
személyes kötelezettség majdnem egészen rajta marad. Török 
kolléga úr igen lekötelező módon rendelkezésemre bocsátott 
erre nézve egyes adatokat, a melyekkel ő a javaslatnak ez 
ellen a rendelkezése ellen hisz érvelhetni. Én ezekből az 
adatokból inkább azt veszem ki, hogy ezek a mellett szóla- 
nak, hogy bizony az árverési vételárnak emelését czélzó in- 
tézkedések mellőzhetlenek. Ha lehetséges volt az, hogy egy 
654,000 K-ra becsült ingatlant, a melyre maga az Országos 
Központi Takarékpénztár 190,000 K jelzálogi kölesönt ad, 
600 K-ért eladjanak ; ha lehetséges az, hopy egy egy ingat- 
lan, a melyet maga az intézet 132,000 K-ra becsült és a 
melyra 66,000 K. jelzálogi kölcsönt adott, 400 K-n keljen 
el ; ha lehetséges az, hogy egy ingatlan, a melyet maga az 
intézet 61,000 K-ra becsült és a melyre 30,000 K kölcsönt 
adott, 7000 K-ért keljen el: akkor senki sem zárkózhatík el 

az elől, hogy itt tenni kell valamit a tekintetben, hogy az 
árverésen a vételár emeltessék; hogy ne legyen az ingatlan 
az árverésen eladható olyan értékért, a mely annak valódi 
értékével semmiféle arányban nem áll. Két módszer van, a 
melynek útján biztosítani lehet az árverési vételnél a meg- 
határozott összeget. Az egyik módszer az, hogy az illető in- 
gatlan értékéhez arányosított bizonyos legkisebb ajánlatot fo* 
gadjunk el, a melyen alul az ingatlan el nem adható ; a másik 
az ú. n. fedezeti elv, a mely abban áll, hogy az ingatlan 
csak akkor adható el, hogyha az illető árverést kérő hitele- 
lezőt megelőző követelések a befolyt vételárból kielégítést 
nyernek. 

Előre bocsátom, hogy általánosságban a fedezeti elvnek 
hive vagyok; azt helyesnek tartom. A javaslat indokolása ki 
is fejti, hogy a fedezeti elv jogosultsága abban van, hogy a 
hitelező ne erőszakoljon olyan árverést, a melyből semmi 
haszna sincs. De elérjük-e a fedezeti elv megvalósításával 
azt, hogy az általam vázolt baj orvosoltassék ? Azt hiszem,, 
hogy nem. Az általam felsorolt esetekben a Magyar Országos 
Közponi Takarékpénztár első helyen bekebelezett hitelezd 
volt. A fedezeti elv tehát nem akadályozta volna meg ezt a 
hitelezőt abban, hogy 600 és 400 E-ért megvegye a több mint 
százezer koronát érő ingatlanokat. Ezt a czélt tehát a fedezeti 
elvvel nem érjük el. De egyébként is, a mint azt az indokolás 
kifejti, a javaslat főképen azért mellőzi a fedezeti elvet, mert 
az jelenlegi eljárásunkba nem illeszthető bele. A fedezeti elv 
keresztülvitele föltételezi azt, hogy a teherállomány, a jelzálogi 
terhek az árverés előtt állapittasanak meg. Azt mondja Teller 
kartárs úr, hogy ez helyes ; hiszen szükség is van arra sokszor, 
hogy a jelzálogi terhek előre megállapittassanak. Én is azt mon- 
dom. De hogy illeszszük ezt bele végrehajtási eljárásunkba? 
Hiszen az egész mai ingatlan árverési eljárást a feje tetejére 
állítjuk, hogyha előre veszszük a sorrendi tárgyalást, azután 
az árverési Az indokolás nézetem szerint helyesen hozza fel 
a fedezeti elv ellen azt is, hogy a mai rendszer mellett az. 
lehetetlenné tenné, hogy az ingatlanok eladassanak, mert hi* 
szén csak az kellene, hogy valamelyik tulajdonos első helyen 
egy igen magas jelzálogot kebelezzen be és az ingatlan jó- 

\ 
formán hitbizománynyá lenne átalakítva. Azt mondja Dr. Tel- 

ler úr, hogy hiszen ezt ma is megteheti a tulajdonos, ha 
akarja. Igen ám, csakhogy annak ma semmi következménye, 
semmiféle hatása nincs arra nézve, hogy az árverés megtart- 
ható vagy nem ; ha azonban a fedezeti elvet behozzuk, akkor 
ez igenis gátja lesz az árverésnek és az ingatlan az árverésen 
egyáltalán eladható nem lesz. Egy oly eljárásban, a mely a 
sorrendet előzetesen állapítja meg, a mely módot ad arra, 
hogy az árverés előtt egyes jelzálogi követeléseknek fictiv 
volta kimutattassék : ott a fedezeti elvet sokkal kisebb ne- 
hézséggel lehet behozni, mint nálunk, mai végrehajtási el- 
járásunkban. 

Azt mondják az urak, hogy a javaslat 21. § ában foglalt 
intézkedés behozható volna ugyan, de csak az ingatlan becs- 
lésével kapcsolatosan, mert a mai kikiáltási ár az igazi becs- 
értéknek nem felel meg. Hát igaz ugyan, hogy a kikiáltási 
ár a házbéradó alá eső ingatlanoknál néha túlhaladja az 
igazi becsértéket^ de az az arány rendszerint, néhány nagyon 
kivételes esettől eltekintve, nem haladja meg olyan nagyon 
a tulaj donképeni értéket, hogy annak fele az árverésen nem 
volna elérhető. 

A házbéradó Budapesten 2S%, másutt a hol általános 
házbéxadó van, 20%, más helyeken 16%. Vegyünk egy átla- 
gos számot; 20%-ot akkor pl. egy ezer koronát jövedelmező 
ingatlan után házbéradó fejében 200 K-át fizetnék. Ennek 
százszoros értéke volna 20,000 K. Az 1000 K jövedelem 
5% -kai kamatositva szintén 20,000 K-át tesz. De megenge- 
dem, hogy nem ez a ház talán tényleg nem ér 20,000 K-át; 
de épen azért a javaslat a kikiáltási árnak felét veszi becs- 
értéknek. Azokat az adatokat, a melyeket szintén Török 
kolléga úr szívességének köszönhetek, a mellett tanúskod- 
nak, hogy a kikiáltási ár és a becsérték közti különbség nem 
oly rendkívül nagy. Itt van egy 305,000 K kikiáltási árban 
felvett ház, a melyet az intézet 280,000 K-ra becsült; egy 
72,000 K-ás kikiáltási árral felvett ház, a melyet az az in- 
tézet 61,000 K-ra becsül; egy 57,000 K kikiáltási árú ház, a 
melyet az intézet 52,000 K-ra becsült ; egy 236,000 K értékű 
ház, a melyet az intézet 201,000 K-ra becsült Ezek a kü- 

lönbségek tehát nem olyan nagyok. Igaz, nem hallgathatoni 
el, van egy nagyon feltűnő eset itt ezen kimutatásban, hogy 
egy a Hungária-úton levő házat 380,000 K-ra becsült az in- 
tézet és a kikiáltási ára 654,000 K. Hiszen előfordulnak ilyen 
kirívó esetek, ezek mögött azonban más dolog is van. De 
hát az ilyen esetben is : hiszen ha a hitelintézetek egy- 
általában annyira panaszkodnak, hogy ők kénytelenek az 
ingatlanokat megvenni, miért nem méltóztatnak az ingatla- 
nokat zárgondnokilag kezelni és a bérösszegből magukat ki- 
elégíteni. Bevallom, én nem vagyok híve a zárgondnoki ke- 
zelésnek; a mint ma van, az tényleg rendszerint igen sok 
visszaélésre vezet. De ha van egy eset, a midőn a zárgond- 
noki kezelést igenis jól lehet alkalmazni ; a midőn jóformán 
a hitelintézet kezében van az ügy: ez a házbér alá eső há- 
zaknál a bérházak gondnoki kezelése. Felhozták az urak a 
gyárakat, hogy ott van az a két elölj árósági tag által kiállí- 
tott bizonyítvány, a mely szintén nem adja meg a tényleges 
értéket. A végrehajtási törvény 159 — 160. §§-ai azonban 
ilyen esetben szabályszerű bírói becslést imák elő. Az ingat- 
lanok becslését minden esetben kötelezőleg alig volna lehet- 
séges keresztülvinni, mert az a költségeket nagyon fokozná. 
Hiszen látjuk ezt Fiumében, a hol általános a panasz e 
miatt ! 

Kifogásolták itt a javaslat 18. §-ának azt az intézke- 
dését is, a mely szerint a bánatpénzt a kikiáltási árnak leg- 
alább 20%-ában kell megállapítani. Azonban máskép alig 
lehet biztosítani, hogy csak komoly vevők vegyék meg az 
ingatlant. Az árverési vevő fizetési késedelme esetén javasolt 
zárgondnoki kezelés nem lenne czélszerü. 

Nem akarok rátérni a felvetett többi kérdésre, mei-t az 
idő már nagyon előrehaladt, csak végül még egy megjegy- 
zést akarok tenni Márkus kolléga urnák arra az észrevéte- 
lére, hogy a közigazgatási végrehajtásokra vonatkozó egész 
eljárást, a melynek rendeleti úton való szabályozására a ja- 
vaslat 25. §-a felhatalmazást ad, magába a törvénybe kel- 
lene felvenni. Azt hiszem, hogy ez nagyon sok ide nem tar- 
tozó részlettel terhelné meg a végrehajtási eljárás novelláját. 
Különben is ez az eljárás inkább van ka^^'solatban az adó- 

végrehajtási eljárással. Ezt a részletes szabályozást legczél- 
szerübb rendeleti úton, törvényhozási felhatalmazással meg- 
tenni; itt törvényességi aggályokat támasztani — azt hi- 
szem — alig lehet. 

Ezek után ismételten bocsánatot kérve, hogy annyi 
ideig vettem igénybe szives türelmüket, befejezem elő- 
adásomat. 

Dr. Török József: 

Tisztelt Teljes-ülés I 

A nélkül, hogy vitába bocsátkoznám, inkább személyem 
apostrofáltatása folytán, vagyok bátor felszólalni. 

Az a jegyzék, melyet a tisztelt előttem szóló Fodor 
táblabiró úrnak átadtam, azon ingatlanokat sorolja fel, melye- 
ket a néhány év előtt lezajlott ingatlan-krízis alkalmával az 
általam képviselt intézet kénytelen volt megvásárolni. 

Az árv^ések eredményéből kettős tanulság szűrődik 
le; az első az, hogy arra az esetre, ha a most tervezett 
novella abban az időben már életbe lépett volna, intézetem- 
nek a szóban forgó ingatlanokat sokkal drágábban kellett 
volna megvásárolnia, mint a mennyiért azok tényleg meg- 
vétettek ; a második pedig, hogy a bánatpénz magas összegére 
való tekintettel nem jelentkezett kellően élénk verseny, da- 
czára annak, hogy a bánatpénz a concrét esetekben a kikiál- 
tási árnak csupán 5%-ában állapíttatott meg. A második, 
vagy az azt követő rangsorozatban bekebelezett hitelezők 
ugyanis még az 5%-os bánatpénznek megfelelő készpénz- 
összegekkel sem rendelkeztek és így saját bekebelezett köve- 
telésük megmentése érdekében mit sem tehettek. 

Fodor, táblabiró úr Ö Nagysága ezzel szemben épen az 
én jegyzékem adataiból kovácsolja egyik legsúlyosabb érvét 
a legcsekélyebb ajánlat helyességének igazolására, a midőn 
reámutatott arra, hogy egy 654.000 koronás kikiáltási árral 
árverés alá bocsátott ingatlant 600 koronáért vett meg s,z 
általam képviselt intézet. 

A szóban forgó esetben intézetem érdekeltsége a 200.000 
koronát meghaladta és ez a tény a szakértő közönség előtt 
azonnal nyilvánvalóvá kell, hogy tegye azt, hogy az árverelő 
intézetre nézve teljesen irreleváns a vételi ígéret nagysága; 
mert 600 koronás vételár mellett is az ingatlan tényleges 
vételára az ő érdekeltségének összegét éri el. 

A conerét esetben az Ígéret alacsonysága abban találja 
könnyen érthető indokát, mert tudomásunk szerint az árve- 
résre került ingatlant nagy összegű előnyös köztartozások 
(adók, illetékek) terhelték; ha tehát az intézet egész követe- 
lését beígérte volna, akkor érdekeltsége a mintegy 10—12.000 
koronát kitevő előnyös tételekkel szaporodott volna. 

Más kérdés az, hogy alacsony és az ingatlan forgalmi 
értékének távolról sem megfelelő árverési vételár esetén az 
adós mennyiben szabadul tartozása alól. — Jelenleg érvény- 
ben levő magánjogunk szerint ugyanis, ha Feledi Miksa, 
kinek ingatlanáról van szó, megüt pl. egy nagy összegű fő- 
nyereményt, akkor a hitelező 600 koronával kisebbített köve- 
telését jogosítva volna rajta behajtani és a mellett a három 
emeletes házat is megtartani. 

Ez a kérdés de lege ferenda minden esetre megfontolás 
tárgyává teendő, de nem egy alaki eljárást szabályozó tör- 
vény, hanem az általános polgári törvénykönyv keretébe 
illesztendő be. A legcsekélyebb ajánlat intézménye távolról 
sem alkalmas ezen kérdés igazságos megoldására, sőt mint 
a jegyzékemben felsorolt esetek igazolják, nagy méltánytalan- 
ságok és igazságtalanságok előidézőjévé válhatik, a mennyi- 
ben a hitelezőt arra kényszeríti, hogy a követelése bizton- 
ságára lekötött ingatlant, azt messze meghaladó vételárért 
vegye meg. 

Az előttem felszólaló igen tisztelt táblabíró úr a 20%-os 
bánatpénz magassága ellen eddig felhozott érveket egyetlen 
egy megjegyzéssel sem igyekezett megerötlenítení. 

Én csak arra utalok ezúttal, hogy a 20%-os bánatpénz 
érvényben léte esetén az általam képviselt intézet nemcsak 
a jegyzékben felsorolt, hanem mindazon — igen tekintélyes 
számú — ingatlanokat lett volna kénytelen árverésen meg- 
venni, melyeket a jelzett építkezési krízis időszakában lejárt 

követelései behajtása végett árverésre kellett juttatnia, még 
pedig azon, általam már többször felhozott okból, mert a 
IL vagy in-ad helyű hitelezőre nézve a bánatpénz heribilis 
magassága a versenyben való részvételt a szó szoros értel- 
mében lehetlenítette volna. 

Ezeket óhajtottam rövidesen előadni. 

Dr. Doroghi Ervin: 

T. Teljes-ülés ! 

Tegnap annyira visszaéltem a t. teljes-ülés türelmével, 
hogy azt a mai napon megismételni, nem is merhetem. 
Kizárólag azért szólalok fel, mert annyi igen megtisztelő 
apostrophálásban részesültem Fodor táblabiró úr előterjesz- 
téseinek során, a melyeket szó nélkül azért nem hagyhatok, 
mert úgy látom, hogy tegnapi észrevételeimet nem fejeztem 
ki elég világosan, ha még olyan komoly és tiszteletreméltó 
helyen is félreértésre adtak alkalmat. Én t. i. nem mint a 
kegyetlen hitelezők védője akartam tegnap fellépni, hanem 
csak a következő elvi kérdéseket voltam bátor felvetni. Azt, 
hogy czélként a végrehajtási törvénynél az ^ídd.s kíméletét 
kitűzni nem lehet; annál kevésbbé, mert a novella, midőn 
ezt teszi, azon szűkkörfi felfogásból indul ki, hogy a végre- 
hajtás alá kerülő követelések kölcsönügyletekből származnak, 
holott mai magánjogi rendszerünk mellett készpénzbeli köve- 
telésekre átfordítva jelentkezik a naturális teljesítmények 
nagy csoportja; mai magánjogi rendszerünk mellett a kár- 
térítési követelések, a melyre semmiféle mentességet nem 
adnék meg, a mint tegnap részletesen voltam bátor kifejteni, 
ugyanazon végrehajtási eljárás során érvényesíttetnek, mint 
a kölcsönkövetelések^ szóval a végrehajtások mai rendszere 
a causán-oszlást nem ismervén, igazságtalanságra vezet, a 
mely fokoztatik, hogyha tágítjuk a fennálló mentességek 
körét. A másik követelmény, a melyet a mentességek mai 
rendszerében szintén nem találok meg, legalább minálunk 
nem és a mely a külföldön is elég kevéssé van keresztül- 
vive, az, hogy a hitelező, illetve, hogy precízebben fejezzem 
281 f3i 7 

ki magamat, a jogosalt fél helyzete vétessék figyelembe ; mert 
a javaslat és a legtöbb végrehajtási törvény nem veszik figye- 
lembe azon érdeket, a mely a jogosalt fél részéről a teljesí- 
téshez fűződik és nem veszi figyelembe a javaslat, a mely 
magát sociálpolitikainak nevezi, azon körülményt, hogy néha 
sokkal nagyobb áldozat a hitelező részéről, ha a teljesítésről 
egyáltalán le kell mondania, mint a mennyi áldozatot je- 
lentene a marasztalt részéről, hogyha a teljesítés a mentes- 
ség köréből elvett tájiakból történne. 

Másik megjegyzésem arra vonatkozott, hogy tényleg a 
mentességek köre, úgy a mint az nálank megvan, illetőleg 
a javaslatban kontempláltatik, a külföldön sehol sem talál- 
ható meg. Ezen állításomat tegnap az adatok egész sorával 
támogattam és azon nézetemnek adtam kifejezést, hogy te- 
kintettel arra, hogy tőlünk nyugatra ilyenféle mentességeket 
nem láttam, nyilván tőlünk keletre lehetnek ezek a mentes- 
ségek, a melyeket a külföldi törvényre való hivatkozással 
támogatnak. Megelégedéssel hallom, hogy tőlünk keletre sincs 
olyan mentesség, mint a minő a javaslatban van. Ezt az 
állításomat egy igen szellemes és talán épen ezért nem meg- 
győző érvvel igyekezett megczáfolni a felszólaló táblabíró úr 
őnagysága, i í. annak a bizonyos török kádinak a példájára 
való hivatkozással. Ezzel el is értem mai felszólalásom atolsó 
pontjához. Én 1 i. azt mondtam, hogy egyfelől tálmegyünk 
a leghnmanasabb törvényeken, a melyek a külön mentes- 
ségeket megadják, ott t. i., a hol olyan mentességekről van 
szó, a melyekre a közép és a kisebb középosztálynak van 
szüksége. Ellenben teljesen a török kádi álláspontján állunk 
ott, a hol olyan szolgáltatások kikényszerítéséről van szó, a 
melyek a legszegényebb osztály részéről követeltetnek. Ezt a 
különbséget, a melyet különben nem én fedeztem fel, hanem 
a melyre Anton Menger is felhívja a figyelmet, t. L hogy a 
mai rendszer mellett egész más szempont szerint sajtatnak 
azon jogellenes cselekedetek, a melyeket az aralkodó osz- 
tályok tagjai követnek el és azok a jogellenes cselekedeteké 
a melyekben a szegény néposztály tagjai részesek, — tökéle- 
tesen megvalósítva látom a javaslatban. És semmi privilegi- 
zálását, szegényebb, vagyontalan s kíméletre mindenkép inkább 

szoruló osztálynak nem látom itt, azonban látom törvény- 
hozásunk egyéb alkotásait, nevezetesen egy törvényt, a gaz- 
dasági cselédekről szólót, a mely többek között a hatodrendű 
középkori jogkönyvekben előforduló közmondást, hogy «nemo 
prsecise cogi potest ad factum» elvét sem ismeri, a mennyi- 
ben magánjogi követelést büntető sanctíóval lát el. Azt vol- 
tam bátor megjegyezni, hogy midőn ily jogrendszerben élünk, 
sociálpolitikai elvekkel támogatni olyan mentességeket, a 
melyek az adósok bizonyos fajára, vagy bizonyos szűk körére, 
■azon adósok körére szorítkoznak, a kik különben is az ural- 
kodó osztály tagjai közé tartoznak, nem lehet. Felszólalásom- 
nak ezen tendentiájából méltóztatnak látni, hogy absolute 
nem kapitalistikus szempontokból történt ez a megjegyzés, 
hanem ellenkezőleg épen a javaslat által hangoztatott, de 
nézetem szerint következetlenül keresztül vitt sociálpolitikai 
szempontok voltak azok, a melyek azt megokolták. 

Dr. Márkus Dezső : 

T. Teljes tilóal 

Hogy rövid lehessek, úgyszólván távirat-stílusban fogok 
válaszolni és mivel tudom, hogy Doroghi tagtárs úrnak tá- 
voznia kell, neki válaszolok első sorban. Téved abban, a mit 
legutóbb, ma mondott és részben téves az is, a mit tegnap 
adott elő; noha kedves kötelességem elismerni, hogy az ő 
előadása mélyen átgondolt és a kérdés alapos ismeretét bizo- 
nyító értékes tanulmány. Nem áll az, hogy a nyugati álla- 
mokban pl. a tisztviselők illetményeinek lefoglalása terén 
sokkal kedvezőbb volna a helyzet a hitelező szempontjából, 
mint nálunk. Felhozta példaképpen a német birodalmi per- 
rendtartást. Igaz, a német törvény szerint 1500 márka az 
az összeg, a mely le nem foglalható, a mi javaslatunk pedig 
2000 koronában szabja meg a lefoglalhatás határát Az 
1500 márka 1800 koronának felelvén meg, a különbség 200 ko- 
rona, a mi talán még sem oly nagy összeg, hogy gyökeres 
ellentétekről beszélhetnénk. Felhozta továbbá a franczia jogot 
és utalt arra, hogy ott 800 franc a minimum. Bocsánatot ké- 
rek, ez tévedés; ez a 800 franc ilyen alakban nem létezik. 
Nem tudom, hogy honnan méltóztatott neki ezt az adatot 
meríteni ; köszönettel veszem, ha felvilágosít róla, de amennyire 
én tudom, nem így áll a dolog. A franczia törvények közül az 
egyik, a mely IX. év Ventóse havának 21-ik napján kelt, azt 
mondja, hogy az első 1000 franctól kezdve és ezen felül egé- 
szen 5000 francig az ötödrészt lehet lefoglalni, 5000-től 6000 ig 
a negyedrészt, 6000 franctól kezdve pedig a harmadrészt.^ 

* «Les traitements des fonctionnaires publics et employés civils 
Beront saisissables jusqu'á concurrence du cinquiéme siir les premiers 

Tessék ezen az alapon számolni és majd rájönni méltóz- 
tatik, hogy a le nem foglalható összeg éppenséggel nem 
kisebb, kivéve a legkisebb fizetéseket, mint nálunk. Az 
1853 június 9. törvény «8ur les pensions oiviles« szerint, a 
nyugdíj általában nem foglalható le, hanem csakis bizonyos 
kiváltságos követelések (tartás s hasonló) erejéig foglalható 
le a nyugdíj ötöd- vagy harmadrésze. Hatályos még az 
1895 január 12-ikén kelt törvény, a i^Loi relatíve á la sai- 
sie-airét sur les salaires et peiits traüements des ouvriers 
ou employés*, a mely éppenséggel nem kedvez jobban a 
magántisztviselő hitelezőjének, mint a magyar törvény, sőt 
az adós tisztviselőre nézve előnyösebb is. íme a törvény 
vonatkozó részének szószerinti szövege: 

«Le8 salaires des ouvriers etgens de service ne sönt sai- 
sissables que jusqu-á concurrence du dixiémey quelque sóit 
le montant de ces salaires. Les appointements ou traitements 
des employéB ou commis et des fonctionaires ne sönt égale- 
ment saisissables que jusqu'á concurre'iicedudiociémelorsquüs 
ne dépassent pas WOO francs par an.^^ 

A Balkán- államokat is méltóztatott említeni, igaz, gúnyo- 
san és kícsinylően, pedig én azt hiszem, hogy a törvény 
alkotásánál egyáltalában nem szépséghiba az, ha a törvény- 
hozó onnan veszi a jót, a hol épen találja. A Balkán- álla- 
mok közül Bomániában, Görögországban a tisztviselő illet- 
ménye, a tartás kivételével, nem foglalható le. A mi pedig 
az ingatlan mentességét illeti, az egyedüli európai állam, 
a mely megvalósította az ingatlan bizonyos részének a fog- 
lalás alól kivételét, Szerbia, a hol az 1873 deczember 24-én 
kelt polgári perrendtartás 471. §-a úgy intézkedik, hogy min- 
den földmívesnek öt hold földe, háza, ennek melléképülete 
és egy hold térfogatig terjedhető tere ki van véve a foglalás 
alól és el nem idegeníthető. Szerbia tehát, az oly gúnyosan 
említett Kelet egyik állama, az egyedüli, a mely a home- 
steadot ismerő amerikai államok mellett, ezt a nehéz kérdést 

1000 francs et toutes les sommes an dessous, du quart sur les 5000 francs 
suivants et du tiers sur la portion excédant 6000 francs á quelque 
«omme qu'elle s'éléve; et ce, jusqu'a Tentier acquittement des créances.i 

megtudta oldani, lényegileg úgy, a hogy a felszólaló úr 
óhajtja. Igaz, hogy az az 1884 október 23-diki franczia tör- 
vény, a melyre tegnap méltóztatott hivatkozni — loi sur les 
ventes judiciaires d'immeubles — ismeri a felhozott könnyí- 
téseket, hogy t. i. az 1000, illetve 2000 francnál olcsóbban 
elárverezett ingatlanoknál az állammal visszafizetteti az ár- 
verési illetékeket és költségeket; csakhogy ne méltóztassék 
megfeledkezni arról, hogy az a költségtarifa, a mely az ingat- 
lan-végrehajtásoknál Francziaországban érvényes, a nálunk 
szokásos költséghez képest, a mint azt az 1841 október 10-iki 
királyi ordannance és 1843 június 18-diki törvény tanúsít- 
ják, aránytalanul magasabb, a minthogy az egész franczia* 
peres és végrehajtási eljárás aránytalanul drágább, mint & 
mienk és ennek következtében ott sokkal méltányosabb az 
efajta visszafizetés. De azért éppenséggel nem akarom védeni 
mai állapotainkat, hiszen magam mondtam, hogy az ingat- 
lanokra nézve minden körülmények között kell majd vala- 
mely kivételes intézkedést tenni. 

Fráter tagtárs úrnak is válaszolva, megjegyzem ebben 
a kérdésben — miután Fodor kollégám e tekintetben már 
leleplezett engem — hogy készítettem egy az ingatlan men- 
tességét czélzó javaslatot is tartalmazó törvényszakaszt annak 
idején és megkíséreltem ebben a javaslatban valamelyes meg- 
oldást, de azzal magam sem voltam megelégedve, nem is 
lehettem, más sem lehetne — pedig olyan megoldás volt, a 
mely hasonlít néhány amerikai állam homestead-törvényé- 
hez — mert mai telekkönyvi és magánjogi viszonyaink mel- 
lett az ilyen megoldás megnyugtató keresztülvitele, különösen 
a végrehajtási eljárás keretében, csaknem lehetetlen. Hogy 
mindjárt bebizonyítsam ezt az érdeklődőknek és kételkedők- 
nek — hiszen Teller tagtárs úr is említette a mentesség tör- 
vénybe iktatásának könnyű lehetőségét és még valaki — két 
nehézséggel fogom illusztrálni a kérdést. Arról lehet ugye- 
bár szó, hogy egy bizonyos ingatlan területet veszek ki a 
végrehajtás alól, mondjuk — egy felszólaló úrral — 4 vagy 
5 holdat, szóval annyit, a mennyi a végrehajtást szenvedőnek 
a létminimumot biztosítja. Igen ám, csakhogy itt mindenek- 
előtt számolnunk kell avval, hogy nem minden négy vagy 

296 



Digitized by 



Googk 



103 

Öt hold egyforma értékű, sem gazdasági, sem forgalmi érték 
szempontjából. Más a torontáli és más az árvamegyei föld, 
a mi. azt jelenti, hogy az ország különböző vidékei szerint 
kellene a foglalás alól mentes terület térfogatát megállapí- 
tani, a mi fölötte nehéz, már csak azért is, mert igazság- 
talansággal jár. De ha már leküzdtük ezt a nehézséget, a. mi 
végre is nem lehetetlen, miképpen állapítjuk meg ezt a men- 
tes öt holdat ? Vájjon osak az öt holdon aluli birtokokat 
vegyük-e ki a foglalás alól avagy minden nagy-, közép- vagy 
kisbirtokból öt holdat minden esetben hagyjunk foglalástól 
mentesen? Ha igen, melyik öt holdat hasítsuk ki az annál 
nagyobb birtokból? Azt-e, a melyen pl. a ház áll, avagy 
egyéb területet? Mit csinálunk az utakkal? Telekkönyvileg 
csaknem keresztülvíhetetlen feladatok elé kerülnénk itt és a 
mellett a pöröknek óriás légióját idézné fel az efajta szabá- 
lyozás. Hogyan számolunk azzal a sok psychikus szemponttal, 
a mely, a földéhséggel kapcsolatosan, széles e világon min- 
denütt figyelembe kell, hogy jöjjön, így avval is, ha azt 
látja a volt tulajdonos, hogy korábbi birtokán elterpeszkedik 
más valaki, a ki árverés útján potom pénzen és az ö tönkre- 
tételével jutott a földjéhez. Lehetne és ezt próbáltam meg én 
is, az adóalapot venni irányadóul és azt mondani, hogy az 
olyan ingatlan, a mely bizonyos mennyiségű földadót fizet 
vagy nem fizet, mentes a foglalás alól. így is azonban leg- 
fölebb a mentes terület nagysága kérdésében juthatunk némi- 
képpen egyöntetű és megnyugtató eredményre, de a többi, 
már említettem nehézségek ennél a megoldásnál is előállná- 
nak a gyakorlatban, a melyekkel szemben csak ritkán vezet 
kielégítően czélhoz az olyan lehetséges megoldás, hogy meg 
nem egyezés esetén a mentes ingatlan becsértékét kapja a 
végrehajtást szenvedő — hiszen ezzel meghiúsul a mentesség 
igazi czélja, az, hogy egy bizonyos földminimum maradjon 
meg az egyébként tönkrement mezőgazdának. 

Mondom, a lehető legvázlatosabban akarok éppen csak 
rámutatni arra, hogy az efféle nagy kérdések megoldása, a 
mely első pillanatra igen egyszerűnek látszik, milyen óriás 
nehézségekkel jár, a minek legjobb bizonyítéka kétségtelenül 
az, hogy sehol se tudtak még velük sikeresen megküzdeni. 

Azt azonban, hogy még könnyű megoldhatás esetén is egy 
novellában, bárha a végrehajtási eljárásról is van szó, oldjak 
meg ezeket a kérdéseket, a melyek a magánjog annyi ágát 
érintik, teljesen lehetetlennek tartom, noha a lényeg kedveért 
a rendszert szívesen feláldozom. 

És ha már a novellánál, mint ilyennél, vagyok: én is 
sokkal jobban szerettem volna, ha olyan törvényt lehetett 
volna alkotni, a mely kiterjed a végrehajtási törvény kapcsán 
javításra váró számtalan kérdésre, de abból a sok okból, a 
melyeket első előadásomban már felsoroltam, ma beérem a 
kevéssel is, mint részletfizetéssel. Ismétléseket kerülni akarok, 
tehát csak annyit, hogy én ezzel a novellával szemben álta* 
lánosságban azon az állásponton vagyok, hogy jobb a javítás 
terén valami, mint éppenséggel semmi. Az «aat Caesar aut nihil » 
elvét akkor, a midőn más emberek érdekéről, pláne közérdek- 
ről van szó, nem vallom, ezt megtehetem magánéletemben, 
magánügyeimben. Itt azonban a legkevesebbel is kell meg- 
elégedni, mert itt arról van szó, hogy javitsnnk, segítsünk. 

A mi a Teller tagtárs úr által az ingatlanokra vonat- 
kozóan felhozott, igen érdekes kifogásokat illeti, azoknak 
nagy részét magam is felsoroltam. Én is óhajként említettem 
föl, hogy a forgalmi értéket állapítsák meg az árverésre ke- 
rülő ingatlanok becslésénél. A magam részéről is helyeslem, 
hogy az ingatlan árveréseket lehetőleg megnehezítsük és hogy 
az anyagi jog szerint alaptalan és megokolatlan birtokba- 
helyezéseket és uzsorás birtokbavételeket lehetetlenekké te- 
gyük azzal, hogy az árverésen eladott ingatlant a vételár 
lefizetéséig zárgondnoki kezelés alá vesszük és a birtokbizo- 
nyítvány kiadását kitoljuk. A végreht^'tási törvény 180. §-ának 
módosítását már ebbe a novellába kell bevenni, annál inkább, 
mert ez semmiféle rendszert sem bolygat meg. 

Az ingatlanok árverésével kapcsolatos a bánatpénz kérdése. 
A javaslat 20. §-át, a melyet én nagyon helyeslek a már fel- 
hoztam okokból is, a pénzintézetek azért is kifogásolják, mert 
a vevőket el fogja ijeszteni, ha követelésükön felül még 20% 
bánatpénzt is kell adniok, tehát ennyi készpénzt kell készen 
tartaniok, a mely összeg még fokozódik, ha azonkívül még 
a vételár egy részét is azonnal ki kellene fizetniük, a mint 

ezt én óhajtom. Nem szólva arról, hogy a bánatpénzt a mai 
végrehajtási törvény szerint sem kell okvetlenül készpénzben 
letenni, hanem lehet óvadékképes értékpapirokban is, a mely- 
nek kamatait a^ letevő élvezi, úgy, hogy kamatveszteségről 
szó sem lehet, — végre is azzal számolnunk kell, hogy ha 
valaki ingatlant akar vásárolni, annak legyen annyi pénze, 
hogy ne csak a bánatpénzt készpénzben vagy értékpapirok- 
ban letehesse, hanem, hogy a vételár bizonyos hányadát is — 
hogy mennyit, arról most bővebben ne beszéljünk, az végre 
is gusztus dolga és mindenki más összeget mondana (én a 
harmadrészt javaslom) — fizesse ki azonnal készpénzben, a 
mint leütik javára az ingatlant, ha pedig azt nem teheti, 
akkor az ő költségére és rovására árvereljenek tovább. Ismét- 
lem : pénz nélkül nem kell ingatlant vásárolni. Hogy az ár- 
verésen részvétel, az a bizonytalanság, a melynek a jogorvoslat 
és az utóajánlat a vevőt kiteszi, némi kellemetlenséggel is 
jár, az kétségtelen, de végre is a tetemesen olcsóbb vásárlás 
megadja rendesen mindennek az ellenértékét. 

Ellenben értem és méltánylom azt az ellenvetést, hogy 
az első helyen bekebelezett jelzálogos hitelezőt nem kellene 
még azzal is terhelni, hogy bánatpénzt tegyen le és tőle a 
vételár első hányadának azonnal lefizetését sem volna mél- 
tányos követelni, hiszen elég biztosítékot nyújt az ő bekebe- 
lezett követelése. Semmiféle aggályom sem volna az ilyen 
hitelezőt abban a kedvezményben részesíteni, a melyet tör- 
vényeink az osztrák-magyar banknak, a magyar földhitelinté- 
zetnek és a kisbirtokosok földhitelintézetének biztosítanak, 
abban t. i., hogy az ő jelzálogkövetelésükkel terhelt ingat- 
lan árverésén bánatpénz letétele nélkül árverelhessenek (1899 : 
XXXYII. t • czikkbe iktatott j elzálog- hitelosztály- alapszabály 
11. §. /*) p.; 1879: XLV., 1898: XI. t-cz.), a nü megszün- 
tetné a javaslat 20. §-a ellen felmerült kifogásokat is. 

A fedezeti elvnek én is híve vagyok, de a novellába ezt 
a kérdést, a mely tényleg megbolygatja a végrehajtási eljá- 
rás vonatkozó részének egész rendszerét, mint azt már be- 
vezető előadásomban kifejtettem, nem tartom felvehetőnek és 
ezért most sem akarok ezzel a kérdéssel foglalkozni. Helyes- 
lem azonban azt az eszmét, hogy az árverési vevő utóaján- 

lat esetén az ebben ajánlott összegen maga megtarthassa az 
ingatlant, azokból az okokból, melyeket Teller tagtárs úr 
hozott föl. 

A mit Fodor táblabiró úr a végrehajtási záradékról fel- 
hozott, hogy t. i. mi ketten nem tudtunk az iránt meg- 
egyezni, vájjon a novellába ez az intézmény bejöjjön-e vagy 
sem, nem bizonyít az ő álláspontja mellett. Ő maga azt 
mondja, hogy öt szakaszba lehet foglalni azokat az új intéz- 
kedéseket, a melyeket ez a reform követel, — a mint azt 
megtenni meg is próbáltuk már — ... 

Dr. Fodor Ármin: Igen, de a törvény húsz §-ának mó- 
dosításával. 

Dr. Márkus Dezső: . . . Igaz, de ez sem volna olyan 
nagyon nehéz, sőt ma talán nem is keUene öt új szakasz^ 
mert hiszen mi annak idején az új perrendtartással számol- 
tunk, a melylyel együtt lépett volna életbe a végrehajtási 
novella, a miről most nincs szó. De még ha húsz szakasz- 
ról is lenne szó, ez sem volna olyan leküzdhetetlen akadály, 
a mely eme, nézetem szerint, rendkívül jótékony intézmény 
behozatalát lehetetlenné tenné, mert nemcsak a költség tete- 
mes csökkentése is figyelembe jő itt, — bár ez is rendkívül 
fontos — hanem az egész végrehajthatóság egyszerűsítése, 
gyorsítása és a bíróságoknak nagy tehertől mentesítése, ezzel 
egyenlő rangban pedig a hitelező érdeke is, hogy ne kelljen 
minden egyes folytatólagos végrehajtásnál újból kérnie a 
végrehajtást, hogy tetszése szerint foganatosíthatná azt akkor, 
a mikor és ott, a hol akarja, külön kérvény nélkül ; hogy ne 
kelljen kiküldetést, megkeresést stb-it várnia, hanem rögtön 
mehessen a végrehajtóhoz és foganatosíttathassa a végrehaj- 
tást. E mellett elesnék az a sok baj is, a mely abból ered, 
hogy az iratok három hónapig a végrehajtónál vannak, a ki 
azokat ez idő elteltével bemutatja, fölöslegessé lesz egy csomó 
nyilvántartás stb. stb. 

A mi azt az aggodalmat iUeti, hogy mi lesz a jogorvos- 
lattal, ez azt hiszem a legkisebb baj. Hiszen az ingó-végre- 
hajtásnál ma is, mikor élhet jogorvoslattal a végrehajtást 

210 



Digitized by 



Googk 



107 

szenvedő? Akkor, a mikor fogan atosították a végrehajtást és 
neki kézbesítették az elrendelő végzést. A zárari ék mellett is 
a foganatosítás után élne mindazokkal a jogorvoslatokkal, a 
melyeket a törvény a végrehajtás elrendelése okából megenged, 
ebben a tekintetben tehát nem változna semmi. Az a kivé- 
teles és egyszerű eset, hogy vidékre kell fordulni tájékozó- 
dásért és hogy az ügyvédnek esetleg valamit fizetni kell majd 
azért, hogy a végrehajtási záradékot kijárja, azt hiszem, oly 
csekélység azzal a sok költséggel és munkával, ama sok száz- 
ezer végrehajtási kérvénnyel és megkereséssel szemben, a 
melylyel a végrehajtás elrendelése ma van összekötve, hogy 
a kettőt semmi körülmények között összehasonlítani nem 
lehet és a záradék költségét sem lehet arányba hozni azok- 
kal az előnyökkel, a melyekkel a záradék intézménye jár. 

Azért helyezek különös súlyt erre a kérdésre, mert a 
novella azt a törekvést, hogy olcsóbbá tegye a végrehajtást 
és annak költségét csökkentse, mint már a múltkor kifejtem, 
legkevésbbé sem éri el. Minden intézkedése a novellának jobb 
és czélra inkább vezető, mint a költségre vonatkozó része, 
mert az 50 K-án aluli végrehajtásoknál maradni meg ebben 
a kérdésben csaknem meddő dolog, mivel ezzel semmiféle 
említésre érdemes eredményt elérni nem fogunk. A 10 E*án 
aluli meghagyást részemről, mint már említem volt, szintén 
nem helyeslem, mert ez igen komplikált dolog lesz, komoly 
eredmény nélkül. És bár nyilván a franczia perrendtartás 
mintájára javasolják, a hol az 583. czikkben van hasonló 
intézkedés általánosítva, az ott egészen más jellegű, mert a 
franczia jogrendszer egész szelleméből folyik, ott minden 
végrehajtás foganatosítását legalább is egy nappal megelő- 
zően közölni kell a végrehajtást szenvedővel az ítéletet, a 
melyet neki nem kézbesítenek úgy, mint nálunk, és illetőleg 
azt, hogy végrehajtást fogunk ellene foganatosítani, de a 
mi 10 K-ás végrehajtásainknál annyi bonyodalom, annyi 
boszúság lesz a meghagyással kapcsolatban, hogy mindenki 
vissza fogja majd kívánni a régi rendszert. 

A mi a mentességeket általában illeti, a melyeket itt több 
szempontból kifogásolnak, azokhoz, a miket már felhoztam 
ebben a kérdésben, még a következőket akarom hozzáadni: 

Tökéletesen igaz, mindenki vallja és teljesen egyetértünk 
abban, hogy a végrehajtás czélja a hitelező jogainak érvé- 
nyesülése. Az is igaz, hogy sok esetben a hitelező ugyan- 
olyan rossz helyzetben, vagy talán még rosszabb helyzetben 
van, mint az adós, de az is igaz, hogy mindezekben a kér- 
désekben nem az erősebb joga, nem a kényszerithetőség 
lehetősége az, a mi figyelembe jő, hanem az a szocziális 
szempont, a mely nélkül a magánjogot kodifikálni vagy tár- 
sadalmat fentartani ma lehetetlen. És nagyon érdekes^ bogy 
Ihering, a ki még a cEampf ums Becht»-ben (88. 1.) határo- 
zottan a mellett volt, hogy a hitelező a végletekig mehet 
jogainak kiküzdésében, mert a követelési jog gyakorlása jogo- 
sult eszköz a létért való küzdelemben, később a <(Zweck im 
Bechti»-ben (L k. 519. 1.) arra az álláspontra helyezkedett^ a 
melyet azután Gierke (Die sociale Au^abe des Privatreohtes) 
bővebben kifejtett, hogy a magánjognak társadalmi jellege — 
a melyet azóta a XX. század jogfejlődése mindjobban kidom- 
borít — föltétlenül arra vezet, hogy a hitelező jogkörét a 
társadalmi szempontok érdekében és gazdasági érdekekből 
meg kell szorítani, mert semmiféle jogi uralom nem terjed- 
het tovább, mint a mennyire azt a társadalom életföltételei 
megengedik. Erre a felfogásra vezethetők vissza a szerződési 
szabadság ama korlátozásai, a melyekre már rámutattam 
és ezek a szocziális és gazdasági szempontok azok, a melyek 
nemcsak az illető egyén szempontjából, hanem a társadalom 
magasabb szempontjából, ethikaí, altruistikus okokból teszik 
szükségessé a gyengébbnek védelmét az erősebbel szemben, — 
erős alatt értve esetleg egy nagyon gyenge hitelezőt is, a 
még nálánál is gyengébb adósával szemben, hiszen általáno- 
sításoknál lehetetlen mindenkire gondolni és a midőn jog- 
szabályt alkotunk^ bizony sokszor szenved az, a kinek nem 
volna szabad szenvednie — mert a helyes elv az, hogy a 
hitelezőnek közérdekből nem szabad kíméletlenül érvényesítenie 
az ítélettel megszabott kétségtelen subjektiv jogát és ez az, a 
mit a mentességek korlátolnak. S hogy nemcsak az egyén ér- 
dekét helyezik a mentesítő törvények szembe a másik egyén 
érdekével, hanem, hogy a közérdeket is szolgálják, azt bizo- 
nyítják az itt közelebbről nem részletezhető azok a mentessé- 

gek, a melyeket külön törvények a postának, a vasútnak^ a 
záloglevelek tartalékalapjának stb. vagy ez a javaslat a sana- 
toriumoknak és gyógyszertáraknak biztosit. Nem ez utóbbiak 
tulajdonosával szemben kíméletes a törvény, banem a be- 
tegek érdekével, a mely súlyosan szenvedne, ba a kor- 
látlan végrehajtás következéseit valósítanák meg velük szem- 
ben is. 

A mi a hitel megrontását illeti a mentességek révén, azo- 
kon felül, a miket már mondottam, legyen szabad Montes- 
quieunek egy mondására utalnom^ a mely itt kitűnően al- 
kalmazható: ((Qaand un homme emprunte^ il trouve un ob- 
stacle dans la méme loi qui est faite en sa faveur : cetté loi 
a contre elle et celui qu'elle secourt et celui qu'elle con- 
damne.» (De Tesprit des lois, XXII. k. 22. fej.). A mentesség, 
igaz, védi az adóst a hitelező jogának kíméletlen érvényesí- 
tése ellenében, de egyben biztos gátja a könnyelmű hitelezés- 
nek is, szóval, mindkét érdekelt fél megleli benn^ a maga 
érdekének az oltalmát is. Csak egyoldalúan és elfogultan nem 
szabad birálni az efféle kérdéseket és akkor mindjárt más 
szemmé] nézi majd azokat a legszigorúbb kritikus is, akinek 
ha valahol, úgy itt kell szemmel tartania a Gelsus mondását, 
mely szerint «jus est ars aeqiii et bonu. 

A mi pedig különösen a köztisztviselők illetményeinek 
mentességét illeti, azoknál az összes mentességekkel közös 
alkotó elemeken felül az a közérdek is közrejátszik, hogy a 
tisztviselő zavartalanul folytathassa szolgálati működését ós 
hogy. a tisztviselőnek ereje, a mely a köznek áll szolgálatá- 
ban, ne szenvedjen csorbát a megélhetés legelemibb feltéte- 
leivel vívott küzdelemben. E mellett a fölfogás mellett nincs 
szükség arra a nézetre, a melyet az államjog több kiváló 
művelője, köztük Laband is vall, hogy t. i. a tisztviselő 
illetményeinek elvben le nem foglalhatása arra a körül- 
ményre vezethető vissza, hogy a tisztviselő illetménye saját- 
képpen nem munkabér^ hanem a hivatal ellátásáért őt meg- 
illető járadék^ a melylyel az állam tisztviselőjének illő ellá- 
tásáról gondoskodik és innen is van, hogy a köztisztviselő 
illetményét, úgy mint a tartást, előre fizetik. 

Az ingóknak árverésen elkótyavetyélése eUen többen 

említették föl az árverési csarnokok intézményét, a melyet 
nálunk tudvalevően egy közel húsz esztendővel ezelőtt meg- 
alkotott, de máig végre nem hajtott törvény, az 1888: XXII. 
t.-cz. iktatott törvénybe. 

Magam is szeretném az árverési csarnokok létesítését, de 
nem egészen úgy, mint a felszólaló urak. Én t i. első sorban 
arra valóknak tartom ezeket a csarnokokat, hogy ott külö- 
nösen önkéntes árverésen lehessen a holmit jobban értéke- 
síteni, a vevők versenyének nagyobb felkeltésével, mert ma 
bizony nem mindenki megy el szívesen magánlakásba, hogy 
ott árverésen vásároljon. A kényszerárverés esetében is, az 
érdekeltek beleegyezésével, szívesen látnám a csarnok igénybe- 
vételét, ugyancsak a végből, hogy nagyobb vételár folyhasson 
be és hogy esetleg módot adjunk egy-egy végrehajtást szenve- 
dőnek annak kikerülésére, hogy lakásán tartsanak árverést, — 
végre is nem kell a szerencsétlen ember gyötrő baját lelki 
kinzássaL fölöslegesen fokozni. Minden kényszerárverésnek a 
csarnokban való kötelező megtartását azonban azért nem 
pártolom, mert ez szükségessé tenné, hogy az árverés napját 
pár nappal megelőzően vigyék át a lefoglalt ingót az árve- 
rési csarnokba, — hisz csak így lehet a vevőközönség figyel- 
mét az eladásra kerülő dolgokra előre felhívni és a versenyt 
fölidézni — ennek pedig sok szerencsétlenség járná a nyo- 
mában. Mert ma az utolsó pillanatig fáradozik az adós olyan 
pénzösszeg megszerzésére, a melylyel az ultima ratiót, az 
árverést kikerülheti. Az átszállítás megrövidíti a pénz meg- 
szerzésére szükséges időt, meghozza az elvitellel járó szé- 
gyent a házban, megfosztja utolsó reményétől az adóst, a 
kinek a holmiai valósággal testéhez és lelkéhez nőttek és a 
ki tudja, hogy az árverési csarnok az ö vagyonkájának te- 
metője. Ez sem sentimentalismus, legalább nem olyan, a 
melyért a törvényhozónak röstelkednie kellene. Ez az ember 
természetes és érthető érzéseinek figyelembe vétele, a melyek 
nélkül méltányos emberi törvényt alkotni nem lehet, nem 
szabad. Fölösleges izgalmakat a törvénynek nem szabad elő- 
idéznie, még kevésbbó szabad annak a néplélek sajátosságai- 
val tudatosan szembeszállania. A fővárosban az adóvégrehaj- 
tások keretében divatos transferálások és az azok nyomán 

lejátszódó tragédiák elijesztő például szolgálhatnak a kény- 
szerátszállitás rideg szószólóinak. 

Még arra is akarok válaszolni^ hogy mert néha az igen 
tekintélyes állású adósok tetemes mentességeket élveznek, 
esetleg a cselédek bére és hasonló követelések mentességek 
okából nem fognak kielégitést találni. Hát elég baj, hogy az ingó 
végrehajtásoknál cselédbérekre és hasonló követelésekre nem 
lehetett olyan intézkedést alkotni, a milyeneket sikerült meg- 
alkotni, az egyéb szempontokból sok okkal kifogásolható gazda- 
sági munkástörvényekben, az 1898 : 11. t.-cz. 45. §-ában, az 
1900: XXIX. t.-cz. 23. §-ában, az 1907 : XLV. t.-cz. 37. §.ában, 
ahol sikerült törvénybe iktatni, hogy a cseléd- és munkabére- 
ket az ingatlan árverésekor előnyös tételként sorozzák, mig az 
1899:XLII. t-cz. 10., 14. és 17. §§-ai törvényes zálogjogot 
biztositanak a munkásoknak. Nagyon kívánatos, hogy minden 
cseléd- és munkabér ilyen kiváltságos kielégitést kapjon, már 
a novellában is, a lehetőségig biztosítva a feltétlen elsőbb- 
séget az ilyen követeléseknek. 

A bírósági végrehajtói állás államosítására vonatkozólag 
röviden csak annyit akarok megjegyezni, hogy jól tudom, 
hogy az ilyen szervezeti átalakulás nem megy olyan könnyen, 
a mint ezt a kívül állók gondolják, de nem árulok el hiva- 
talos titkot, midőn azt mondom, hogy komolyan még nem 
kísérelte meg az igazságügyminiszterium megtudni, milyenek 
azok az akadályok, a melyekbe e kérdés megoldása ütközik. 
Pourparler-k voltak, de nem hivatalos jellegűek és nem olyan 
alakban, hogy a kérdés végleges megoldására vezessenek. 
Különben ez is egyike ama kérdéseknek, a melyeknek jóté- 
kony hatásával úgyszólván mindenki tisztában van, a ki 
velük komolyan és minden oldalról megfontolva foglalkozott, 
tudva azt, az államosításnak olyan módon keresztülvitele, a 
milyent én javasoltam, mindenkinek, a ki ebben a kérdés- 
ben érdekelve van, szolgálatot tesz. Azért, mert valami ne- 
héz, sem annak megoldásától visszariadni, sem azt halogatni 
nem szabad. Kissé nagyobb erélylyel az ilyen kérdéseket is 
gyorsan meg lehet oldani — közmegelégedésre. 

Ugyanígy vagyunk a közigazgatási végrehajtással is. 
Ez sem olyan nagy kérdés, a minőnek az első pillanatban 

feltűnik. Természetes, hogy vannak nehézségei, mint min- 
den nagyterjedelmű és sok szempontot érintő kérdésnek, de 
ha komolyan hozzáfog az ember, akkor csakhamar látja, 
hogy csak rajta múlik, hogy megoldható legyen. Hiszen 
lényegében csak arról van szó, hogy a végrehajtás foganatom 
sitásának — nem elrendelésének — időpontjától kezdve 
ugyanazokat a szabályokat alkalmazzák a közigazgatási végre- 
hajtásra, mint a biróság elrendelte végrehajtásra és ugyanazok 
a hatóságok intézzék el a foganatosítástól kezdve a jog- 
orvoslatot is. 

Nem hiszem, hogy boszorkányság lenne ennek a kér- 
désnek a megoldása, mert nem hiszem, hogy közérdeket 
szolgálna a kétféle végrehajtás különbözőségének a fentartása. 

A végrehajtási törvénynek a közigazgatási végrehajtásra 
rendeleti úton kiterjesztésének nem vagyok barátja. Nem 
mintha nem biznám a mostani igazságűgyminiszterben, de 
hát ezek általános jellegű és nem személyes kérdések és a 
midőn magánjogokról van szó — már pedig ha valami, 
akkor a végrehajtási eljárás érinti azokat a legerősebben — 
akkor én a rendeleti jogkört soha sem ismerem el helyén- 
valónak semmiféle törvényes felhatalmazás alapján sem, 
mert ez a törvényes felhatalmazás csak arra való, hogy a 
miniszter jobban fedezve legyen, de ez nem gátja annak, 
hogy azt tetszése szerint ne módosíthassa. Azt is nagyon jól 
tudja Fodor barátom, hogy az ilyen törvényes felhatalmazás 
alapján kiterjesztett rendeleti jogkört, mely törvényt pótol, 
a maguk javára sokkal szélesebben magyarázzák a kormá- 
nyok, mint szabad lenne, a mi magánjogok kérdésében 
különösen veszedelmes. Épen azért az ilyen túlságosan és 
önkényesen bővülhető jogkör ellen elvi okokból a leghatá- 
rozottabban szólalok föl. Nem vagyok ugyan az az ember, 
a ki akkor, mikor gyakorlati igazságügyi politikai kérdésről 
van szó, doktrinair elvekkel dolgoznám és nem tudnék azok- 
nak obstálni. A tervbe vett szabályozás azonban sokkal fon- 
tosabb és nagyobb horderejű praecedens volna, semhogy a 
tervezett rendeleti útban megnyugodni lehetne. 

Bár nagyon sok mondanivalóm volna még, kénytelen 
vagyok arról az idő túlságos előrehaladására való tekintettel 

lemondani. Csak Fráter tagtárs úrnak akarok a becsüs és 
a személymotozás kérdésében válaszolni. Gondolkoztam fel- 
szólalásáról és beláttam, hogy a becsüs dolgában részben 
igaza van. Budapesten és a nagyobb városokban, továbbá 
mindenütt, a hol közbenjárással foganatosítják a végrehaj- 
tást, a becsüs alkalmazása felesleges költségeket okoz, mert 
itt nem egy-két koronáról van szó, hanem vidéken eset- 
leg fuvardíjról, sőt napidíjról is, az eljárási díjon felül, a 
mi a szegény adósra nézve túlságos teher. De koncze- 
dálom, hogy különösen a vidék elhagyottabb helyein, a 
hegyek között foganatosított végrehajtásoknál a bírósági 
végrehajtónak élete sem biztos, ha egyedül megy. Azonkívül 
a végrehajtási jegyzőkönyv hitelessége ellen lehet mindenféle 
kifogást tenni, a melyeket jobb eleve elkerülni. Mivel azon- 
ban ezen esetek ismét olyanok, a melyekben a végrehaj- 
tás költsége nagyon nyomja az adóst, mert az ilyen elha- 
gyott helyen nagyon szegény emberek laknak, a végrehajtás 
pedig igen megdrágul, itt sem a költséges becsüs intézmé- 
nyét tartanám fenn, hanem talán be lehetne hozni erre az 
esetre is a bírósági tanú intézményét. Ott van mintául a 
bűnvádi perrendtartás rendelkezése a bírósági tanukról a 
vizsgálati és a nyomozó eljárás folyamán, a hol akár a vizs- 
gáló vagy a nyomozó közeg, akár pedig a terhelt kívánságára 
ilyen bírósági tanukat szoktak alkalmazni bizonyos cselek- 
ményeknek úgyszólván ellenőrzésére vagy hitelesítésére. Ezt az 
intézményt lehetne esetleg a végrehajtásnál is alkalmazni 
és az elöljáróság valamelyik tagját hivatalból odarendelni a 
végrehajtáshoz. 

A mi a személymotozás ellen felhozottakat illeti, meg- 
jegyezem, hogy én nagy híve vagyok a személyes szabadság- 
nak a lehető legkisebb korlátozás mellett, hatósági gyámkodás 
és beavatkozás nélkül. De soha sem vagyok barátja annak 
a személyes szabadságnak, a mely csak arra való, hogy 
segélyével másnak jogával rútul visszaéljenek, kijátszanak 
és lépten-nyomon tönkretegyenek bizonyos nagyértékű, nél- 
külözhetetlen társadalmi intézményeket. Épen azért én azok- 
kal a biztosítékokkal, a melyeket a Bpt. 189. §-a a sze- 
mélymotozásra előír, ennek a végrehajtási eljárásban beho- 

zatalát helyeselném a végből, hogy meggátoljuk ezen a téren 
a személyes szabadság czímén a tisztesség és kötelességtel- 
jesítés rovására űzött visszaélésekei Arra az esetre nézve, a 
melyet Fráter tagtárs úr felemlített, hogy t. i. a vidéken 
már is gyakorolják a személymotozást, megjegyzem, hogy 
ezt a végrehajtási törvény 32. §. 3. bekezdésének helytelen 
alkalmazásával lehet csak megtenni, mert ez a rendelkezés 
megadja a végrehajtónak a jogosultságot arra, hogy tartályo- 
kat kinyittasson stb. és kutatásokat eszközöljön. Ennek he- 
lyes értelme — nem is lehet másképen a törvény szavait 
magyarázni — az, hogy ő kutatásokat eszközöljön az általa 
felnyittatott tartályokban és lakásban és csak erőszakos értel- 
mezéssel lehet «a kutatások eszközlését » kifejezést a személy 
megmotozhatására is kiterjeszteni. A felsőbíróságok azonban 
egyértelműen megállapodtak abban, hogy a személyekre ez a 
kutatás ki nem terjeszthető. 

Ezzel azt a keveset, a mit a rendelkezésemre állott né- 
hány perez alatt elmondhattam, be is fejeztem és nagyon 
köszönöm szíves és kitartó türelmüket. 

